Best จากผู้เขียนหนังสือ ขายดีอันดับ #1 พ่อรวยสอนลูก Seller

**พ่อรวยสอนวัยรุ่น**

**RICH DAD POOR DAD**

**FOR TEENS**

เคล็ดลับทางการเงินที่โรงเรียนไม่เคยสอน

เรียบเรียงโดย นพพล วรไพบูลย์

**พ่อรวยสอนวัยรุ่น**

**RICH DAD POOR DAD**

**FOR TEENS**

เรียบเรียงจาก

Rich Dad Poor Dad For Teens

โดย

Robert T. Kiyosaki

เรียบเรียงโดย

นพพล วราไพบูลย์

บรรณาธิการโดย

จักรพงษ์ เมษพันธุ์

บริษัท ซีเอ็ดยูเคชั่น จํากัด (มหาชน)

SE-EDUCATION PUBLIC COMPANY LIMITED

• ในกรณีที่ต้องการซื้อเป็นจํานวนมาก เพื่อใช้ในการสอน การฝึกอบรม การส่งเสริมการขาย หรือเป็นของขวัญพิเศษ

เป็นต้น กรุณาติดต่อสอบถามราคาพิเศษได้ที่ ฝ่ายขาย บริษัท ซีเอ็ดยูเคชั่น จํากัด (มหาชน) อาคารที่ซีไอเอฟ ทาวเวอร์ ชั้น 19 เลขที่ 1858/87-90 ถนนบางนา-ตราด แขวงบางนา เขตบางนา กรุงเทพฯ 10260 โทรศัพท์ 0-2739-8222 โทรสาร 0-2739-8356-9

• หากมีคําแนะนําหรือติชม สามารถติดต่อได้ที่ comment@se-ed.com

**พ่อรวยสอนวัยรุ่น**

เรียบเรียงจาก Rich Dad Poor Dad for Teens

โดย Robert T. Kiyosaki เรียบเรียงโดย นพพล วราไพบูลย์

บรรณาธิการโดย จักรพงษ์ เมษพันธุ์

Second Thai Edition : June 2013

**ราคา 120 บาท**

สงวนลิขสิทธิ์ในประเทศไทยตาม พ.ร.บ. ลิขสิทธิ์

ฉบับภาษาอังกฤษ © พ.ศ. 2555 โดย บริษัท แคชโฟลว์ เทคโนโลยีส์ จํากัด ฉบับแปลภาษาไทย © พ.ศ. 2556 โดย บริษัท ซีเอ็ดยูเคชั่น จํากัด (มหาชน) หนังสือเล่มนี้จัดพิมพ์ภายใต้ข้อตกลงกับ บริษัท ริชแดด โอเปอร์เรตติ้ง คอมเพนี จํากัด

ห้ามคัดลอก ลอกเลียน ดัดแปลง ทําซ้ํา จัดพิมพ์ หรือกระทําอื่นใด โดยวิธีการใดๆ ในรูปแบบใดๆ ไม่ว่าส่วนหนึ่งส่วนใดของหนังสือเล่มนี้ เพื่อเผยแพร่ในสื่อทุกประเภท หรือเพื่อวัตถุประสงค์ใดๆ นอกจากจะได้รับอนุญาต

Copyright © 2012 by CASHFLOW Technologies, Inc. Thai translation © 2013 SE-EDUCATION PUBLIC COMPANY LIMITED This edition published by arrangement with Rich Dad Operating Company, LLC. All rights reserved. No part of this publication may be reproduced, stored in a retrieval system, or transmitted, in any form or by any means, electronic, mechanical, photocopying, recording or otherwise without the prior permission in writing of the publisher or as expressly permitted by law, or under terms agreed with the appropriate copyright clearance organization. You must not circulate this book in ary other binding or cover and you must impose this same condition on any acquirer.

4 1 2 - 7 2 4 - 1 2 0

0 6 5 5 4 3 2 1 0 9 8 7 6

**ข้อมูลทางบรรณานุกรมของหอสมุดแห่งชาติ**

คิโยซากิ, โรเบิร์ต ที.

พ่อรวยสอนวัยรุ่น (Rich Dad Poor Dad for Teens), -- กรุงเทพฯ : ซีเอ็ดยูเคชั่น, 2556

120 หน้า

1. การเงินส่วนบุคคล. 2. เจ้าของกิจการ. 3. การลงทุน 4. ความมั่งคั่ง

I. นพพล วราไพบูลย์, II. จักรพงษ์ เมษพันธุ์, ผู้แปล, III. ชื่อเรื่อง

332.024

ISBN : 978-616-08-1724-5

จัดพิมพ์และจัดจําหน่ายโดย

บริษัท ซีเอ็ดยูเคชั่น จํากัด (มหาชน)

SE-EDUCATION PUBLIC COMPANY LIMITED

อาคารที่ซีไอเอฟ ทาวเวอร์ ชั้น 19 เลขที่ 1858/87-90 ถนนบางนา-ตราด แขวงบางนา เขตบางนา กรุงเทพฯ 10260 โทรศัพท์ 0-2739-8000

พิมพ์ที่ บริษัท วี.พริ้นท์ (1991) จํากัด

เลขที่ 23/71-72 หมู่ 1 ซอยเทียนทะเล 10 ถนนบางขุนเทียน-ชายทะเล แขวงแสมดํา เขตบางขุนเทียน กรุงเทพฯ 10150

โทรศัพท์ 0-2451-3010 นายวิชัย กาญจนพัฒนา ผู้พิมพ์ผู้โฆษณา พ.ศ. 2556

**คํานําผู้เรียบเรียง**

**เป็นวัยรุ่น ก็ประสบความสําเร็จได้**

หลายคนอาจสงสัยว่า ยังเป็นเด็กอยู่จะไปทําอะไรได้ แต่ดูเหมือนว่า ความคิดนี้จะล้าสมัยไปแล้วสําหรับยุคข้อมูลข่าวสาร เนื่องจากผู้ที่ประสบความ สําเร็จในยุคนี้ส่วนใหญ่แล้วอายุยังน้อยๆ กันทั้งนั้น

ประเด็นไม่ได้อยู่ที่อายุ แต่ขึ้นอยู่กับความเร็วในการทําความเข้าใจ กฎกติกาที่เปลี่ยนแปลงไปต่างหาก เมื่อเราเล่นเกม เรายังต้องรู้กฎกติกาก่อน ในชีวิตจริงก็เช่นเดียวกัน หากไม่รู้กฎกติกาก็จะไม่มีวันชนะได้

อาจารย์ท่านหนึ่งซึ่งเป็นที่ปรึกษาทางการเงินสอนผมว่า หากเรียนรู้ เรื่องเงินตั้งแต่ยังเป็นเด็ก จะยิ่งมีโอกาสประสบความสําเร็จได้รวดเร็วยิ่งขึ้น เพราะเราจะไม่ไปติดกับดักทางการเงินในโลกภายนอกซึ่งดักรอเราอยู่ทุกหน ทุกแห่ง

โรเบิร์ต คิโยซากิ ได้อธิบายเรื่องเงินที่เป็นเรื่องยากให้เป็นเรื่องง่าย ได้ เช่น ความหมายของทรัพย์สินและหนี้สินอาจแตกต่างจากที่เราเคย ได้ยินมา หรือบางเรื่องอาจไม่เคยรู้มาก่อน เพราะเป็นเรื่องที่ไม่มีสอนใน โรงเรียน แต่เชื่อเถอะว่า แนวคิดของเขานั้นใกล้เคียงความจริงที่สุดแล้ว หากนําไปประยุกต์ใช้ คุณเองก็สามารถเป็นวัยรุ่นที่ประสบความสําเร็จทาง การเงินได้

ยิ่งเริ่มต้นอ่านได้ไวแค่ไหน คุณก็ยิ่งฉลาดเรื่องเงินได้เร็วมากเท่านั้น

นพพล วราไพบูลย์

ผู้เรียบเรียง

**สารบัญ**

บทนํา อิสรภาพทางการเงินเริ่มต้นที่นี่ …………………………………………………7

ภาคที่ 1 ภาษาเงิน……………………………………………………………………………15

บทที่ 1 วิธีการเรียนแบบใหม่…………………………………………………………….17

ภาคที่ 2 เคล็ดลับทางการเงินของพ่อรวย …………………………………………..31

บทที่ 2 กติกาใหม่สู่ความมั่งคั่ง………………………………………………………….33

บทที่ 3 ทํางานเพื่อเรียนรู้ ไม่ใช่ทํางานเพื่อเงิน……………………………………43

บทที่ 4 ใช้เงินทํางานแทนตัวเรา………………………………………………………..51

บทที่ 5 พิมพ์เงินใช้เอง……………………………………………………………………..55

บทที่ 6 สร้างกระแสเงินสด……………………………………………………………….65

บทที่ 7 เล่นเกมเพื่อเรียนรู้………………………………………………………………..75

ภาคที่ 3 สร้างกระแสเงินสดของคุณ…………………………………………………..87

บทที่ 8 โอกาสของวัยรุ่น…………………………………………………………………..89

บทที่ 9 บริหารทรัพย์สินของคุณ………………………………………………………..99

บทที่ 10 บริหารหนี้สินของคุณ………………………………………………………..107

บทสรุป เริ่มต้นออกเดินทางสู่อิสรภาพทางการเงิน…………………………………..111

คําศัพท์ที่ควรรู้…………………………………………………………………………………….117

เกี่ยวกับผู้แต่ง……………………………………………………………………………………..119

**บทนํา**

**อิสรภาพทางการเงินเริ่มต้นที่นี้**

**ลองตอบคําถามต่อไปนี้**

คุณเคยรู้สึกไหมว่า สิ่งที่โรงเรียนสอนไม่เห็นจะมีประโยชน์ในชีวิต ของเราเลย

ใช่.................. ไม่..................

คุณเคยรู้สึกไหมว่า โรงเรียนไม่ได้ช่วยเตรียมความพร้อมสู่โลก แห่งความเป็นจริงให้กับคุณเลย

ใช่.................. ไม่..................

พ่อแม่มักจะบอกว่า “เราซื้อไม่ไหวหรอก” เมื่อคุณอยากได้ของ สําคัญบางอย่างหรือไม่

ใช่.................. ไม่..................

ลึกๆ แล้วคุณรู้สึกไหมว่า เมื่อเราต้องพึ่งตัวเอง เราอาจอยู่ยาก หรืออยู่ไม่ได้

ใช่.................. ไม่..................

คุณอยากเรียนรู้เรื่องการเงิน แต่ไม่เคยมีใครสอน หรือกล่าวถึงเลย

ใช่.................. ไม่..................

ถ้าคุณตอบ “ใช่” ตั้งแต่สองข้อขึ้นไป หนังสือเล่มนี้ก็เหมาะกับคุณ ผม พยายามต่อสู้กับคําถามเหล่านี้เมื่อผม ยังเป็นเด็ก ในตอนนั้นผมไม่เคยเรียนได้ คะแนนดีเลย ผมเกือบจะต้องเรียนเกรด 10 (เทียบเท่า ม. 4 ในประเทศไทย - ผู้เรียบเรียง) อีกครั้งด้วยซ้ํา แต่ตอนนี้ผมสามารถเอาชนะและออกแบบ ทางเดินของตัวเองได้ เป็นเส้นทางสู่อิสรภาพ ทางการเงินที่แท้จริง

ไม่แน่ว่าคุณก็อาจจะโหยหาเส้นทางสู่อิสรภาพทางการเงินอยู่แล้วก็เป็น ได้ คุณฝันอยากมีอิสระ ได้ทําในสิ่ง ที่อยากทําจริงๆ ถึงแม้ว่าคุณจะยังไม่ต้อง แบกรับภาระค่าผ่อนบ้าน หรือค่าผ่อนรถ แต่ก็น่าจะมีบ้างละที่คุณคิดอยากจะ มีรายได้เพิ่มเพื่อสังสรรค์กับเพื่อนๆ

ถ้าคุณต้องการเก็บเงินเพื่อซื้อคอมพิวเตอร์เครื่องใหม่ รถยนต์ หรือ สิ่งของที่มีราคาสูง หนังสือเล่มนี้จะช่วยให้ เงินของคุณงอกเงยเร็วขึ้น และคุณ จะได้สิ่งที่คุณต้องการเร็วยิ่งขึ้น

คุณอาจเป็นวัยรุ่นคนหนึ่งที่ต้องการรายได้ที่มากขึ้น เพื่อนํามาแบ่งเบา ภาระจากที่บ้านในเรื่องค่าใช้จ่าย เพราะ ผู้ใหญ่หลายคนถูกปลูกฝังกฎเกณฑ์ ทางการเงินแบบเก่าๆ ที่เน้นแต่ความมั่นคงจนทําให้พวกเขาเป็นผู้แพ้ เพราะ กฎเกณฑ์ดังกล่าวได้เปลี่ยนแปลงไปแล้ว โชคร้ายที่รุ่นลูกรุ่นหลานก็กําลังเจริญ รอยตามความเชื่อเก่าๆ นี้เช่นเดียวกัน

พ่อรวยสอนวัยรุ่น (Rich Dad Poor Dad for Teens) รวบรวมบทเรียน สําคัญที่ผมเรียนรู้ตั้งแต่ ผมยังเป็นเด็ก พ่อของผมสอนว่าคนเราจะฉลาดขึ้น ก็ต่อเมื่อเรียนหนังสือที่โรงเรียน แต่พ่อของไมค์ซึ่งเป็นเพื่อนสนิท ของผมได้ สอนการเรียนในรูปแบบที่ต่างออกไป นั่นคือ การเรียนรู้จากประสบการณ์จริง

ผมได้เรียนรู้มากมายจากพ่อทั้งสองคน พวกท่านเชื่อว่าการศึกษาเป็น สิ่งสําคัญ แต่นิยามการศึกษาของท่าน ทั้งสองนั้นต่างกันโดยสิ้นเชิง คนหนึ่ง ไม่ใส่ใจเรื่องเงินเลย (พ่อผม) ในขณะที่อีกคนหนึ่งรอบคอบเรื่องเงินมาก (พ่อไมค์) คนหนึ่งเป็นทุกข์ เพราะเงินไม่เคยพอใช้ (พ่อผม) ส่วนอีกคนหนึ่งไม่ เคยจะใช้เงินได้หมด (พ่อไมค์)

8 พ่อรวยสอนวัยรุ่น

พ่อผมมีการศึกษาสูงมาก แต่ท่านก็มักจะบ่นอยู่เสมอว่า ชาตินี้ไม่มี วันรวย ท่านบอกว่า “เงินไม่มีความหมาย” ส่วนพ่อไมค์บอกว่า “เงินคืออํานาจ” พ่อผมต้อง ดิ้นรนทุกๆ เดือน ในขณะที่พ่อไมค์มีเงินเหลือกินเหลือใช้เสมอ อย่างไร ก็ดีผมมีวันนี้ ได้ก็เพราะผมได้เรียนรู้จากท่านทั้งสอง พวกท่านสอนว่า หนทางสู่ความ ร่ํารวยนั้น มีมากมาย การศึกษา เป็นหนทางหนึ่ง ความรู้ทางการ เงินก็เป็นอีกหนทางหนึ่ง

**พ่อรวยกับพ่อจน**

ผมหาเงินได้มากมายจากการทําธุรกิจ การลงทุนในอสังหาริมทรัพย์ และ การลงทุนในตราสารทางการเงิน ก็เพื่อ ที่จะสามารถเกษียณตัวเองได้เร็วขึ้น มี เวลาไปทําสิ่งที่รักได้อีกมากมายโดยไม่ต้องกังวลเรื่องเงินอีกต่อไป ผมเขียน หนังสือไว้หลายเล่ม หนังสือเล่มแรกของผม พ่อรวยสอนลูก (Rich Dad Poor Dad) จะเกี่ยวกับความรู้ทางการเงิน ที่ผมได้รับมา ในหนังสือเล่มนี้ผมเรียกพ่อ ของผมว่า “พ่อจน” ส่วนพ่อของไมค์ผมเรียกท่านว่า “พ่อรวย” ผมไม่ได้มี เจตนา ที่จะดูหมิ่นหรือตําหนิท่าน เหตุผลที่ผมให้นิยามพวกท่านแบบนี้ ก็เพื่อแสดง การเปรียบเทียบที่ชัดเจนในเรื่อง ทัศนคติที่เกี่ยวกับเงินและเป้าหมายของท่าน ทั้งสอง

พ่อรวยสอนผมอยู่เสมอว่า “ถ้าเธออยากจะทําอะไร และเธอคิดว่าเธอ ทําได้ โอกาสย่อมมาหา และเธอก็จะ ประสบความสําเร็จ” พ่อรวยใฝ่ฝันอยาก จะรวย แล้วท่านก็รวยขึ้นมาได้จริงๆ ผมเขียนหนังสือ พ่อรวยสอนลูก เพื่อ ช่วยเหลือผู้คนที่ใฝ่ฝันอยากจะรวย และช่วยให้พวกเขาประสบความสําเร็จ หนังสือเล่มนี้มียอดขายถล่มทลาย ผมได้กล่าว ถึงทัศนคติที่เกี่ยวกับเงิน ซึ่ง มีลักษณะแตกต่างจากความคิดของคนส่วนใหญ่ที่ถูกปลูกฝังกันมา แต่นี่เป็น การสะท้อน เกมการเงินที่เปลี่ยนไปในปัจจุบัน และเนื้อหานั้นเหมาะสมกับคน ทุกเพศทุกวัย

บทนํา อิสรภาพทางการเงินเริ่มต้นที่นี่ 9

ผมได้เดินสายไปบรรยายแนวคิดในหนังสือ พ่อรวยสอนลูก รวมถึง หนังสือเล่มอื่นๆ ที่ผมเขียน ก็มีคําถามจาก ผู้ปกครองมากมายว่า พวกเขา จะสอนเรื่องเงินให้ลูกได้อย่างไร ดังนั้น ผมจึงเขียนหนังสือ สอนลูกให้รวย (Rich Kid Smart Kid) เพื่อตอบคําถามนั้น และยังได้เขียนหนังสือขึ้นมาอีก เล่มหนึ่งเพื่อวัยรุ่นโดยเฉพาะ ซึ่งก็คือหนังสือ ที่คุณกําลังอ่านอยู่ตอนนี้

ขอแสดงความยินดีด้วยที่คุณเลือกหนังสือเล่มนี้ พ่อรวยสอนวัยรุ่น (Rich Dad Poor Dad for Teens) จะสอนคุณในวิชาที่ไม่เคยมีสอนในโรงเรียน และโรงเรียนไม่คิดจะเปิดสอน นั่นคือวิชา “ความรู้ทางการเงิน” หลายคน คิดว่า คนที่มีความรู้คือคนที่เรียนหนังสือเก่ง อันที่จริงแล้วมันมีความหมายมากกว่านั้น ความรู้ที่แท้จริงคือ ความเก่งหรือ ความเชี่ยวชาญจนสามารถใช้ภาษาเฉพาะทาง ได้ การเงินก็เช่นเดียวกันหนังสือเล่มนี้จะช่วยให้คุณพูดภาษาทางการเงิน ได้ อย่างชํานาญ

หนทางสู่ความชํานาญนั้นมีมากมาย แต่ไม่ใช่เรื่องง่ายเลยที่จะเก่งเรื่อง การเงินคุณต้องเรียนรู้และลงมือทําอยู่ ตลอด คุณคงจะได้เรียนวิชาเศรษฐศาสตร์ และเคยผ่านการทํางบดุลในวิชาบัญชีมาบ้างแล้ว แต่นั่นก็เป็นเพียงเศษเสี้ยว ของความรู้ทางการเงินที่มีสอนกันในโรงเรียน แถมบทเรียนในโรงเรียนยังเป็น แค่ทฤษฎีอีกด้วย การเรียนในโรงเรียน จึงเป็นเพียงการท่องหนังสือแต่ยังไม่ได้ลงมือทํานั่นเอง

หนังสือเล่มนี้จะให้ในสิ่งที่คุณควรจะรู้ แต่โรงเรียนไม่เคยสอนคุณ คุณจะได้ความรู้และความเข้าใจภาษาทาง การเงินที่แท้จริง นั่นหมายถึง คุณสามารถ นําไปใช้สร้างธุรกิจของตัวเอง หรือเจรจาหาคู่ค้า หุ้นส่วน หรือคุณอาจ จะเจอบุคคล ที่จะให้คําปรึกษาแก่คุณได้ เป็น “พ่อรวย” ในแบบฉบับของคุณ ในขณะที่เพื่อนของคุณยังคงอิ่มหนํา สําราญกับชีวิตวัยรุ่นและไร้จุดหมาย สิ่งที่กําลังจะเกิดขึ้น กับคุณคือ คุณอาจกําลังนั่งทํางบการเงิน หรือจับตาดูหุ้น ที่กําลังไปได้สวย หรือคุณอาจกําลังคิดหาไอเดียสร้างธุรกิจร่วมกับเพื่อนที่คิดเหมือนกันกับคุณ คนที่ต้องการถือ ครองทรัพย์สินแทนที่จะเป็นหนี้สินพ้นตัว

10 พ่อรวยสอนวัยรุ่น

ไม่ว่าเสียงในใจคุณกําลังตะโกนว่า “ใช่เลย” หรือกําลังสงสัยอยู่ก็ตาม เมื่อคุณอ่านหนังสือเล่มนี้จบ คุณจะ สามารถเข้าใจและใช้ภาษาทางการเงินได้ อย่างดีเยี่ยม คุณจะเข้าใจว่าเงินทํางานอย่างไร และจะใช้เงินให้ทํางานแทน เราได้อย่างไร เส้นทางสู่อิสรภาพทางการเงินของคุณเริ่มต้นแล้ว ที่นี่ ตอนนี้

ผมเริ่มเรียนรู้เกี่ยวกับการเงินตอนผมอายุ 9 ขวบ ซึ่งเป็นตอนที่พ่อ ของไมค์ (พ่อรวย) เป็นที่ปรึกษาและสอนผม นี่คือสิ่งที่พ่อรวยสอนผมมา

**คิดเป็นตัวเลข**

มีหนังสือจํานวนมากที่สอนวิธีเปิดบัญชีธนาคาร วิธีดูราคาหุ้น หรือวิธี ขอสินเชื่อกู้รถ กู้บ้าน แต่ไม่มีใครสอน ให้คุณมี ทัศนคติ ที่ถูกต้องกับเงินเลย พวกผู้ใหญ่ชอบมองว่าเงินคือ “สิ่งชั่วร้าย แต่ก็ขาดไม่ได้” เงินเป็นสิ่งที่ต้องนํา ไปใช้จ่าย เป็นสิ่งที่ต้องคิดแล้วคิดอีก หรือเป็นสิ่งที่ต้องเป็นทุกข์อยู่ตลอดเวลา เพราะไม่เคยมีมันมากพอ แต่ไม่ว่าคุณ จะเกลียดมันแค่ไหน เงินก็จะวนเวียน อยู่ในชีวิตของเรา ดังนั้น คุณต้องเปลี่ยนความคิดของคุณ อย่าไปกลัวเหมือน พวกผู้ใหญ่เหล่านั้น ถ้าเมื่อไรคุณเข้าใจว่าเงินทํางานอย่างไร คุณจะมองว่า เงินนี่แหละเป็นเครื่องมือที่จะสร้างความมั่ง คั่งร่ํารวย ให้กับคุณ

ความรู้ทางการเงินจะทําให้คุณไม่เป็นทุกข์เกี่ยวกับเงินอีกต่อไป และ จะทําให้คุณเห็นคุณค่าที่แท้จริงของเงิน เงินและความมั่งคั่งไม่ได้เป็นเพียง แค่กระดาษหรือตัวเลขในบัญชี แต่มันเป็นมากกว่านั้น เพราะมันจะเป็นความ สําเร็จ ในชีวิตที่คุณจะได้รับ เมื่อคุณเอาชนะเกมการเงินได้ นี่คือบทเรียนที่พ่อ รวยสอน และหน้าที่ของผมคือ ถ่ายทอดให้กับ วัยรุ่นทุกคนให้มากที่สุดเท่าที่จะ ทําได้ เพื่อให้เยาวชนคนรุ่นหลังได้รับความรู้ทางการเงินที่ถูกต้อง พร้อมที่จะ เผชิญหน้า และเอาชนะเกมการเงินของตัวเองได้

บทนํา อิสรภาพทางการเงินเริ่มต้นที่นี่ 11

**โรงเรียนและมหาวิทยาลัยเป็นเพียงจุดเริ่มต้น**

ถ้าคุณต้องการเรียนเพิ่มเติมเพื่อทํางานในสาขาวิชาเฉพาะ เช่น แพทย์ ทนายความ หรือวิชาชีพอื่นๆ ก็เป็นเรื่อง หนึ่ง แต่ถ้าคุณเพิ่งสําเร็จการศึกษา และกําลังหาที่เรียนต่อแพงๆ เพื่อหวังให้มีโอกาสได้งานที่ดีขึ้นแล้วละก็ ผมคิด ว่าเป็น วิธีที่ไม่ค่อยดีนัก เพราะวิธีที่ดีกว่าก็คือ การศึกษาเรื่องการเงิน คุณจะ ต้องไม่เชื่อแน่ๆ ว่า ในขณะที่คุณกําลังเรียนรู้อยู่นั้น เงินจะไหลมาหาคุณเรื่อยๆ

ผมไม่ได้บอกว่าการศึกษาไม่สําคัญ การศึกษาเป็นรากฐานของความสําเร็จ สิ่งที่ผมบอกก็คือ การเรียนในโรงเรียน ก็เป็นแค่การศึกษาในช่องทางหนึ่ง เราเรียนหนังสือเพื่อเพิ่มพูนความรู้ทางวิชาการและวิชาชีพ แต่ทั้งหมดทั้งปวงเราจะ เรียนและเพิ่มพูนความรู้ทางการเงินได้จากการลงมือทําในชีวิตจริง

คุณยังจําตอนที่คุณหัดขี่จักรยานครั้งแรกได้ไหม คุณหัดปั่นจักรยานโดย มีล้อเสริมช่วยในการทรงตัวก่อนหรือ อาจจะมีคนช่วยพยุงให้จนคุณทรงตัวได้ แน่นอนว่า คุณอาจจะทรงตัวได้ไม่ดีและล้มบ้าง แต่คุณก็สามารถกลับ ขึ้นมาได้ อีกครั้งโดยขี่ได้ดีขึ้นกว่าเดิม จนคุณสามารถเรียนรู้ว่า จะต้องทรงตัวอย่างไรไม่ ให้ล้มได้ในที่สุดโดยผ่านการลองผิด ลองถูก และใช้สมองคิดหาทางแก้ไขปัญหา

คงจะตลกน่าดูถ้าพ่อแม่คุณพาคุณไปเรียนในโรงเรียนสอนขี่จักรยานเพราะมัน เป็นการสิ้นเปลืองเงินโดยใช่เหตุ เพราะสิ่งที่คุณเรียนรู้ไม่จําเป็นที่จะต้องมาจาก โรงเรียนเพียงอย่างเดียวแต่คุณสามารถจะเรียนรู้ผ่าน การใช้ชีวิตด้วยเช่น วิธีการเดิน การผูก เชือกรองเท้าการขี่จักรยานและเกือบจะทุกสิ่งทุกอย่างที่เกี่ยวกับเงิน

“การเปลี่ยนรูปแบบในการเรียน” คือสิ่งที่ผมกําลังบอก แพทย์ที่เก่งที่สุดในโลกอาจจะมีความเชี่ยวชาญด้านการ รักษาคนไข้เป็นอย่างดี แต่เขาอาจจะไม่รู้ อะไรเกี่ยวกับการเงินเลยก็ได้ เขาสามารถช่วยชีวิตคนอื่นได้ แต่กลับดูแลชีวิต ตัวเองไม่ได้ เพราะเขารู้วิธีรักษาคนไข้ แต่เขาไม่รู้วิธีเปิดคลินิกเพื่อสร้างรายได้

ลองคิดดูว่ามันน่าตื่นเต้นแค่ไหน ที่คุณจะได้ล่วงรู้ความลับที่ผู้คนส่วน ใหญ่ไม่เคยรู้ ตอนนี้คุณจะได้รู้ถึงอํานาจที่ แท้จริงของเงินแล้ว

12 พ่อรวยสอนวัยรุ่น

**บันทึก : ฉันต้องการอะไร**

คุณคงคุ้นเคยกับบทความต่างๆ ที่ครูให้คุณเขียนส่ง แต่บทความที่ดีที่สุดอยู่ ในไดอารี่ หรือสมุดบันทึกที่ เขียนเพื่อตัวคุณเอง คุณเขียนบันทึกด้วยความรู้สึกที่มา จากตัวคุณอย่างแท้จริงสมุดบันทึกนี้สามารถเป็นที่ให้คุณระบาย ความในใจที่อัดอั้น อยู่ในอกของคุณได้อีกด้วย

การเขียนถึงความรู้สึกและประสบการณ์ที่เกี่ยวกับเงิน เป็นหนทางที่จะช่วย บอกว่าความรู้ทางการเงินของคุณอยู่ ณ จุดไหน และคุณกําลังจะมุ่งหน้าไปยังทิศ ทางใด สมุดบันทึกช่วยให้คุณสามารถบอกเล่าเรื่องราวที่เกี่ยวกับเงิน ได้โดยไม่ขัด เขิน โปรดจําไว้ว่า เป้าหมายของผมคือ ช่วยให้คุณสบายใจในสิ่งที่คุณไม่สามารถ พูดได้ ไม่ว่าจะที่บ้านหรือ ที่โรงเรียน คุณสามารถเปลี่ยนความคิดในหัวของคุณให้ ออกมาเป็นความจริงได้ โดยผ่านการเล่าเรื่องบนหน้ากระดาษ

หาสมุดบันทึกสักเล่มหนึ่ง ถ้าเป็นสีเขียวได้ก็คงจะดีไม่น้อย เพราะเป็นสีของ เงิน (เหมือนตอนหุ้นขึ้น) หาปากกา หลายๆ สีด้วยเพื่อเพิ่มความคิดสร้างสรรค์ ด้วยการ เรียนรู้เรื่องราวของผม และ “บันทึกพ่อรวย” ของคุณ คุณจะสามารถ วางแผน สู่อิสรภาพทางการเงินได้โดยง่าย

ทําไมไม่เริ่มเลยล่ะ หัวข้อแรกของบันทึกพ่อรวยของคุณ ให้คุณเขียนรายการ สิ่งที่คุณใฝ่ฝันอยากจะได้ทําเหมือน ตอนที่คุณเขียนรายการของขวัญที่อยากได้ใน วันเกิดนั่นแหละ ใช้สีที่หลากหลายเพื่อเพิ่มจินตนาการ และวาดรูปด้วยก็ดี เพื่อ ถ่ายทอดภาพที่อยู่ในหัวคุณออกมาได้ชัดเจนยิ่งขึ้น

คุณไม่จําเป็นต้องเขียนแต่สิ่งที่ต้องใช้เงิน นอกจากคุณอยากจะมีรถ มีบ้าน คุณสามารถเขียนรายการความฝันที่ ไม่ต้องใช้เงินด้วยก็ได้ เช่น อยากเป็น เชียร์ลีดเดอร์ อยากเป็นนักกีฬาที่ติดทีมโรงเรียนแล้วขอให้ คุณพกบันทึกพ่อรวย ติดตัว คุณไปทุกที่เพื่อที่ว่าคุณสามารถจดบันทึกความคิดที่โผล่เข้ามาในหัวของคุณ ได้ทันที

การเขียนบันทึกลงในบันทึกพ่อรวย จะช่วยให้คุณเห็นภาพความสําเร็จได้เร็วขึ้น โปรดจําไว้ว่าการเขียนบันทึกนี้ คุณสามารถเขียนได้อย่างอิสระ คุณได้คะแนนเต็มสิบ อยู่แล้ว ไม่ต้องคํานึงถึงกฎเกณฑ์ใดๆขอแค่คุณเขียนในสิ่งที่ คุณต้องการจริงๆ ก็พอ

**ภาคที่ 1**

**ภาษาเงิน**

**บทที่ 1**

**วิธีการเรียนแบบใหม่**

**คุณเป็นคนเก่ง**

ก่อนที่ผมจะอธิบายอะไรเพิ่มเติม ขอให้รู้ไว้ก่อนเลยว่า คุณเป็นคน เก่ง ตอนผมเป็นเด็ก พ่อผมสอนผมเสมอว่า คนเราทุกคนเกิดมาเป็นคนเก่ง ในทางของตัวเอง ผมชอบแนวคิดนี้ เพราะถึงแม้ว่าผมจะทําคะแนนได้ไม่ดี ในโรงเรียน แต่ก็ไม่ได้แปลว่าผมโง่ ผมก็แค่มีวิธีในการเรียนรู้ในแบบที่ไม่ เหมือนกับที่โรงเรียนต้องการก็เท่านั้นเอง

พ่อสอนให้ผมมีทัศนคติที่ดีเกี่ยวกับการเรียน ท่านสอนให้ผมหาวิธีเรียน ในแบบฉบับของผมเอง นี่ถ้าผมไม่ได้ ฟังคําแนะนํานี้ ผมก็คงจะเรียนไม่จบมัธยม หรือมหาวิทยาลัยแน่ๆ ผมคงจะไม่ได้เรียนรู้เรื่องการเงิน และคงไม่มีทางที่ผม จะมาเป็นผมในวันนี้ได้

ทุกคนมีวิธีเรียนที่แตกต่างกัน เคล็ดลับที่ดีที่สุดคือ หาวิธีเรียนในแบบ ฉบับของคุณให้เจอ และเมื่อไรที่คุณหามัน เจอ คุณจะพบว่าตัวเองก็ไม่ได้เก่ง น้อยไปกว่าคนอื่นเลย ไม่แน่ว่าคุณอาจจะไปได้เร็วกว่าเพื่อนคนอื่น จนถูกเรียกว่า เป็นอัจฉริยะด้วยก็เป็นได้

อัจฉริยะคือ คนที่เก่งในด้านใดด้านหนึ่งเป็นพิเศษ แต่ก็ไม่ได้เก่งไปเสีย ทุกเรื่อง อันที่จริงแล้วคนที่เป็นอัจฉริยะ จะเก่งจนเห็นได้ชัดเจนในเรื่องเดียว ส่วนเรื่องที่เหลือ เขาก็เหมือนพวกเรานี่แหละ

บทที่ 1 วิธีการเรียนแบบใหม่ 17

คุณรู้หรือไม่ว่า อัลเบิร์ต ไอน์สไตน์ อัจฉริยะผู้ค้นพบทฤษฎีสัมพัทธภาพ (E = mc^2) เป็นคนที่เรียนไม่เก่งเลย เขาอ่อนในเรื่องการจดจํา เขาจําอะไร ไม่ค่อยได้ แต่เขากลับกลายเป็นนักคิดด้านคณิตศาสตร์ที่เก่งที่สุดตลอดกาลได้ สมองของเขามุ่งไปที่ความคิดมากกว่าข้อเท็จจริง เขาบอกว่า ข้อเท็จจริง สามารถหาอ่านได้จากหนังสือจึงไม่มีประโยชน์ ที่เขาจะต้องเก็บเอาไว้ในหัว เขาต้องการให้หัวของเขาโล่ง เพื่อที่จะคิดได้อย่างสร้างสรรค์

โรงเรียนปลูกฝังให้สมองของเราเก็บแต่ข้อเท็จจริง โดยผ่านการเรียน การสอนแบบท่องจําเป็นนกแก้วนกขุนทอง แต่เมื่อเราเรียนจบแล้ว เราได้ อะไรบ้างล่ะ อันที่จริงสิ่งที่เราควรได้รับหลังจากเรียนจบคือ การที่รู้ว่าเราต้องรู้ อะไร และเรา จะไปหาความรู้ที่ว่านั้นได้จากใคร หรือจากที่ไหนต่างหาก

ผลการเรียนในสมุดพกของเรา แทบจะไม่มีความสําคัญต่อชีวิตของเรา เลย มันไม่ได้เป็นตัววัดว่าเราฉลาดหรือโง่ และไม่ได้เป็นสิ่งยืนยันว่าจะประสบ ความสําเร็จได้หากสอบได้คะแนนดี ผลการเรียนที่เราได้รับมา มันก็แค่บอกว่าเราทํา ข้อสอบชุดนั้นได้ดีแค่ไหน

**ทุกคนเป็นอัจฉริยะในแบบฉบับของตัวเอง**

หยิบบันทึกพ่อรวยของคุณออกมา และเขียนรายชื่อคนที่คุณรู้จัก อย่างน้อย 20 รายชื่อ จะเป็นใครก็ได้ เช่น สมาชิกในครอบครัว เพื่อน ที่โรงเรียน เพื่อนในสังคมออนไลน์ หรืออื่นๆ โดยให้คุณเขียนชื่อของคุณเองไว้บรรทัดบนสุด ของรายชื่อ และเขียนชื่อคนที่คุณรู้จักบรรทัดละ 1 ชื่อ จากนั้นให้เขียนต่อท้ายชื่อของแต่ละคนว่าพวกเขาแต่ละคนมี ความเก่งหรือ ถนัดในด้านใด ไม่จํากัดว่าจะต้องเป็นเรื่องวิชาการเสมอไป คุณมีเพื่อนที่ชอบเคาะเท้าหรือเคาะโต๊ะเป็น จังหวะตามที่เขาคิดไว้ในหัวของเขาไหม น้องสาวคุณตอบปริศนาอักษรไขว้ได้โดยไม่ลบและไม่ต้องเปิดพจนานุกรมเลย หรือเปล่า ตัวคุณเองอาจจะแก้ปัญหาคอมพิวเตอร์ได้แทบทุกเรื่อง เป็นต้น ให้คุณเขียนความถนัดต่อท้ายชื่อเหล่านั้น

18 พ่อรวยสอนวัยรุ่น

นี่เป็นจุดเริ่มต้นสู่อิสรภาพทางการเงินเลยก็ว่าได้ แบบฝึกหัดนี้จะ ช่วยให้คุณมีมุมมองใหม่ๆ ในการค้นหาตัวเอง การที่คุณสามารถมองเห็น ความสามารถพิเศษ (ความเป็นอัจฉริยะ) ของคนอื่นๆ ได้ จะทําให้คุณมองเห็นความสามารถ ของตัวคุณเองด้วย คุณจะไปได้เร็วขึ้นเมื่อคุณค้นพบ ตัวเอง และการค้นพบความสามารถในตัวผู้อื่นก็เป็นทักษะที่สําคัญ เพราะต่อไปเมื่อคุณต้องการเพื่อนร่วมทีม หรือลูกน้องในการประกอบธุรกิจ คุณจะเลือกใช้คนได้อย่างมีประสิทธิภาพ

**ความเชื่อผิดๆ เรื่องไอคิวและความฉลาด**

กว่าจะเรียนจบ เราคงผ่านการสอบมานับครั้งไม่ถ้วน ซึ่งข้อสอบที่เราต้อง สอบให้ผ่านนั้น เป็นการวัดผลตาม “เกณฑ์มาตรฐาน” ซึ่งผมไม่เข้าใจระบบการ ศึกษาแบบนี้เลย เพราะทุกคนมีลักษณะที่แตกต่างกันออกไปแต่ทําไมถึง วัดผล ด้วยวิธีเดียวกันทั้งหมดล่ะ ความจริงคือ ไม่มีใครหรอกที่จะเหมือนกันทุกอย่าง

แล้วผมก็ได้คําตอบว่า ข้อสอบทั้งหลายนั้นเป็นตัววัดไอคิว (Intelligence Quotient IQ) หรือระดับ เชาวน์ปัญญาของเรา ตัวเลขไอคิวบอกได้ถึงความ สามารถในการคิดหาข้อเท็จจริง ทักษะ และความคิด แต่จริงๆ แล้ว ตัวเลข ไอคิวคํานวณโดยการวัดความสัมพันธ์ระหว่าง “อายุสมอง” (ซึ่งวัดจากการ ทําข้อสอบตามเกณฑ์มาตรฐาน) กับอายุจริง นําตัวเลขที่ได้มาคูณด้วย 100 ผลลัพธ์คือ ตัวเลขไอคิวของคุณ ตอนผมยังเป็นเด็ก ผู้คนมักจะคิดว่าตัวเลข ไอคิวของคนคนหนึ่งจะคงที่ไปตลอดชีวิตของคนคนนั้น โชคดีที่ความคิดนี้ กําลังเปลี่ยนแปลงไป

บทที่ 1 วิธีการเรียนแบบใหม่ 19

ผมศึกษาค้นคว้าเกี่ยวกับความฉลาดของมนุษย์มาเป็นเวลาหลายปี มาก โดยเฉพาะวิธีการเรียนรู้ของแต่ละคน ไอคิวอาจจะเกี่ยวข้องกับการศึกษา แต่มันก็สามารถโยงเข้ากับเรื่องอื่นๆ ได้เช่นกัน อย่างเช่น กีฬา ตอนผมเป็น เด็ก ผมมีไอคิวด้านเบสบอลสูง ส่วนแอนดี้เพื่อนผม มีไอคิวด้านการศึกษาสูง แอนดี้เรียนได้ง่ายและสบายกว่าผมมาก เพราะ เขาเรียนรู้จากการอ่านหนังสือ (เน้นทฤษฎี) ส่วนผมเรียนรู้โดยลองผิดลองถูกก่อน แล้วค่อยอ่านทีหลังจึงจะ เข้าใจ (เน้นปฏิบัติ) วิธีเรียนรู้แบบหนึ่งเหมาะสําหรับแอนดี้ ส่วนอีกวิธีหนึ่งนั้น เหมาะกับผม เราต่างก็มีวิธีการเรียนรู้ในแบบ ฉบับของเราเอง

**แบบฉบับในการเรียนรู้ของแต่ละคน**

พวกข้อสอบที่โรงเรียนใช้ทดสอบนั้นใช้วัดไอคิวของคนเราได้แค่ด้าน เดียว คือความสามารถในการคิดเป็นคํา (ตัวอักษร) แล้วถ้าหากว่ามีคนที่เขา ไม่ได้คิดเป็นคําล่ะ เหมือนผมที่ไม่ค่อยชอบอ่านหนังสือ ก็แสดงว่าผมมีไอคิว ตัวอย่างนั้นหรือ คําตอบในยุคปัจจุบันคือ ไม่ใช่เลย ในปี 1983 นักจิตวิทยาชื่อ โฮเวิร์ด การ์ดเนอร์ ได้เขียนหนังสือชื่อ Frames of Mind ซึ่งอธิบายเกี่ยวกับ ความฉลาดที่แตกต่างกันถึง 7 ด้าน ไม่ใช่มีแค่ด้านเดียวเขายังบอกอีก ด้วยว่า ไอคิวของคนเรานั้นเปลี่ยนแปลงได้

(ความฉลาด หมายถึง ทักษะในการรับรู้และเรียนรู้ได้ไว เรียกอีกอย่าง ว่า ความถนัดในการเรียนรู้คะแนนน้อย ไม่ได้แปลว่าคนคนนั้นโง่ แต่หมายถึง คนคนนั้นมีทักษะการเรียนรู้ในด้านนั้นๆ ช้า หรือไม่ถนัดนั่นเอง – ผู้เรียบเรียง)

ดร. การ์ดเนอร์ได้เสนอว่า ความฉลาดแบ่งออกได้ถึง 7 ด้านด้วยกัน ซึ่งเรียกอีกอย่างว่าเป็นรูปแบบ (style) ของแต่ละคน ซึ่งจะเป็นเข็มทิศสู่เป้า หมาย ตั้งแต่เรื่องเล็กๆ ไปจนถึงเรื่องใหญ่ๆ รวมถึงเรื่องเงินด้วย

20 พ่อรวย

**คุณมีวิธีเรียนแบบไหน**

ลองทําแบบสํารวจต่อไปนี้ แล้วดูว่าวิธีการเรียนแบบไหนที่เหมาะกับคุณที่สุด

นี่ไม่ใช่ข้อสอบ ผมขอย้ำอีกครั้งว่า นี่ไม่ใช่ข้อสอบ ไม่มีการเก็บคะแนน ใดๆ ทั้งสิ้น ไม่มีถูกและไม่มีผิด ถ้าคุณทํา แบบสํารวจนี้ คุณอาจจะค้นพบวิธีเรียนในแบบฉบับของคุณก็เป็นได้

ในแต่ละข้อ คุณจงให้คะแนนตัวเอง ถ้าคุณตอบตามความเป็นจริงมาก ที่สุด คุณจะได้ผลลัพธ์ที่ตรงกับคุณ

จาก 1 คะแนน (แย่ที่สุด) ไปจนถึง 5 คะแนน (ดีที่สุด)

• ความฉลาดด้านภาษา

เป็นความถนัดที่เกี่ยวกับการอ่าน การเขียน และการใช้ภาษา คุณชอบพกหนังสือติดตัวไว้อ่านตลอดเลย หรือเรียกได้ว่า เป็นหนอนหนังสือ ว่างเมื่อไรต้องหยิบหนังสือขึ้นมาอ่านเสมอ

1 2 3 4 5

• ความฉลาดด้านตรรกะ

ตัวเลข เป็นความถนัดที่เกี่ยวกับการคิดคํานวณ การคิดเชิงเหตุผล และการแก้โจทย์ปัญหาทางคณิตศาสตร์ คุณเป็นคนที่ แก้สมการคณิตศาสตร์ได้อย่างง่ายดายเลยหรือไม่

1 2 3 4 5

• ความความฉลาดด้านมิติสัมพันธ์

เป็นความถนัดที่เกี่ยวกับการเข้าใจความหมายของรูปแบบ ลวดลาย หรือมิติ ซึ่งพบอยู่ในตัวศิลปิน สถาปนิก และ นักออกแบบท่าเต้น ที่สามารถคิดภาพสองหรือสามมิติได้ใน หัว และสามารถถ่ายทอดมันออกมาได้

คนที่มีทักษะนี้มักชอบวาดรูปเล่นขณะครูสอน เพราะการ วาดรูปเล่นจะทําให้เข้าใจเนื้อหาได้ง่ายขึ้น หรืออาจ จะชอบ หาสิ่งของหรือมุมสวยๆ แปลกๆ ในการถ่ายรูป เพื่อเก็บไว้ เป็นความทรงจํา

1 2 3 4 5

มหาวิทยาลัยราชรบทะลวิธีการเรียนแบบใหม่ 21

• ความฉลาดด้านดนตรี

เป็นความถนัดที่เกี่ยวกับเสียงดนตรี จังหวะและเสียงสัมผัส คุณมักจะเคาะโต๊ะตามจังหวะเพลงที่ดังอยู่ในหัว คุณหรือไม่

1 2 3 4 5

• ความฉลาดด้านกายภาพ

เป็นความถนัดที่เกี่ยวกับการควบคุมร่างกายและการเคลื่อนไหว เช่น นักกีฬา หรือนักเต้นคุณชอบวิชาพละ หรือเปล่า หรือ คุณอาจจะชอบเล่นกีฬาจนห้องของคุณอาจจะดูเหมือนร้าน ขายอุปกรณ์กีฬาไปแล้ว

1 2 3 4 5

• ความฉลาดด้านการเข้าสังคม

เป็นความถนัดที่เกี่ยวการเข้าสังคมหรือการมีมนุษยสัมพันธ์ที่ดี คุณคิดว่าการทําความรู้จักเพื่อนใหม่ หรือการ เข้าไปคุยกับคน อื่นเป็นเรื่องยากหรือง่าย คุณสามารถเดาใจเพื่อนของคุณได้ หรือเปล่าว่าเขากําลังคิดอะไรอยู่

1 2 3 4 5

• ความฉลาดด้านการรู้จักตัวเอง

เป็นความถนัดที่เกี่ยวกับการรู้จักตัวเอง เข้าใจตัวเอง เรียก อีกอย่างว่า ความฉลาดทางอารมณ์ เช่น การควบคุม ความโกรธหรือความกลัว

คุณคิดก่อนพูดหรือไม่ คุณควบคุมอารมณ์ของตัวเองได้มาก น้อยแค่ไหน ถ้าเพื่อนเอาปมด้อยของคุณมาล้อ คุณมี ความอดทนมากน้อยแค่ไหน

1 2 3 4 5

เมื่อไม่นานมานี้ ดร. การ์ดเนอร์ได้เพิ่มความฉลาดด้านที่ 8 เข้ามาด้วย นั่นคือ

• ความฉลาดด้านการรู้จักธรรมชาติ

เป็นความถนัดที่เกี่ยวกับความสนใจในสิ่งรอบตัว คุณชอบทํากิจกรรมกลางแจ้ง หรือเข้าชมรมอนุรักษ์สิ่ง แวดล้อมมากน้อยแค่ไหน

1 2 3 4 5

ผมได้พูดคุยกับนักจิตวิทยาอีกท่านหนึ่งที่สอนวิชาการเรียนรู้เชิงสร้างสรรค์ อยู่ที่มหาวิทยาลัยแอริโซนาสเตต เกี่ยวกับวิธีการเรียนรู้แบบต่างๆ และผลลัพธ์ สู่ความสําเร็จทางการเงินและในชีวิต หลังจากฟังความคิดของเธอแล้ว ผมจึง ขอเพิ่มความฉลาดอีกหนึ่งด้าน นั่นคือ

บทที่ 1 วิธีการเรียนแบบใหม่ 23

• ความฉลาดด้านวิสัยทัศน์

เป็นความถนัดที่เกี่ยวกับภาวะความเป็นผู้นํา ผู้นําที่ยิ่งใหญ่ จะรู้จักใช้คน และอ่านสถานการณ์ได้อย่างแม่นยํา พร้อม ทั้งวางแผนและรับมือได้อย่างมีประสิทธิภาพ วินสตัน เชอร์ชิลล์ นายกรัฐมนตรีแห่งอังกฤษในช่วงสงครามโลก ครั้งที่ 2 เป็นหนึ่งในผู้ที่ต่อต้านพรรคนาซีตั้งแต่แรก ดู เหมือนว่าเขาจะมองออกตั้งแต่ต้นว่า สิ่งเลวร้ายจะเกิดขึ้น ถ้าพรรค นาซียังคงเรืองอํานาจ คุณเป็นพวกมองการณ์ไกล หรือชอบวางแผนมากน้อยแค่ไหน

1 2 3 4 5

ลองตรวจสอบดูว่า คุณให้คะแนนในด้านไหนมากที่สุด

ถ้าคุณให้ 4 หรือ 5 คะแนน ในความฉลาดด้านภาษา แสดงว่าคุณ เรียนหนังสือโดยใช้ทฤษฎี เพียงแค่อ่าน หนังสือ คุณก็เข้าใจอย่างทะลุปรุโปร่ง

ถ้าคุณให้ 4 หรือ 5 คะแนน ในความฉลาดด้านดนตรี หรือด้านกายภาพ หรือด้านการรู้จักธรรมชาติ ก็เป็น ไปได้ว่าคุณมีวิธีเรียนโดยเน้นการปฏิบัติ หรือ การได้ลงมือทําจริงๆ เช่น การทํากิจกรรมในโรงเรียน ในชมรม หรือการ เป็น นักศึกษาฝึกงาน

ถ้าคุณให้ 4 หรือ 5 คะแนน ในความฉลาดด้านตรรกะตัวเลข หรือ ด้านมิติสัมพันธ์ คุณอาจเรียนรู้ได้เร็วขึ้นผ่าน การวาด ทําแผนผัง แผนภูมิ สร้าง แบบจําลอง หรือประดิษฐ์อะไรขึ้นมา

ถ้าคุณให้ 4 หรือ 5 คะแนน ในความฉลาดด้านภาษา หรือด้านการเข้า สังคม หรือด้านวิสัยทัศน์ คุณอาจเรียนรู้ ได้ดีโดยผ่านการพูดคุยกับเพื่อนหรือ ผู้ใหญ่ เกี่ยวกับประสบการณ์ของเขา หรือการอภิปราย โต้วาทีเพื่อหาข้อสรุป

24 พ่อรวยสอนวัยรุ่น

ในการฝึกงาน คุณจะพบว่าความฉลาดด้านการรู้จักตัวเองจะเป็น ประโยชน์มาก เพราะจะช่วยให้คุณควบคุม อารมณ์ได้ และมีความอดทน ภายใต้สภาวะที่มีแรงกดดัน

ถ้าคุณมีคะแนนสูงในหลายๆ ด้าน แสดงว่าคุณอาจจะนํารูปแบบการ เรียนรู้ของแต่ละด้านมาประยุกต์รวมกันได้ หรือสามารถปรับเปลี่ยนวิธีไป ตามสถานการณ์ จนพบวิธีที่เหมาะกับตัวเอง

แต่ก็ไม่ต้องเป็นกังวลหากคุณไม่ได้เด่นใน ด้านไหนเลย แบบสํารวจนี้ ช่วยให้คุณได้เริ่มคิดว่าตัวคุณเองมีวิธีคิด อย่างไร คนที่คิดวางแผนถึงอนาคต ก็น่าจะเป็นผู้นําที่ดีได้ แต่ก็ไม่ได้หมายความว่าเขาจําเป็นจะต้องมีวิสัยทัศน์ใน ตอนนี้ ถ้าคุณยังไม่เก่งในด้านใดเลยก็ไม่ต้องกลัว เพราะคุณสามารถพัฒนา ในด้านใดก็ได้ที่คุณต้องการ เหมือนกับที่พ่อรวยสอนผมตอนผมเป็นเด็ก

ถ้าคุณมีจุดเด่นแค่ด้านเดียว ก็ยังมีอีกหลายวิธีในการพัฒนาด้านอื่นๆ ขึ้นมา หัวข้อต่อไปนี้คือคําแนะนํา ถ้าคุณมี ไอเดียเจ๋งๆ ก็ลองดูได้

• พูดคุยเรื่องเงิน คุยเรื่องเงินกับที่บ้านหรือกับเพื่อนของคุณ(พัฒนาความฉลาดด้านภาษาและด้านการเข้าสังคม)

• อ่านเรื่องเงิน มีหนังสือมากมายที่สอนเกี่ยวกับการเงินส่วนบุคคลที่สามารถนําไปใช้ได้ในชีวิตประจําวัน ซึ่งจะเกิดประโยชน์มากกว่า การนั่งแก้โจทย์ปัญหาคณิตศาสตร์ ยิ่งคุณเรียนรู้วิธีบริหารจัดการ เงินของมืออาชีพมากเท่าไร คุณก็ยิ่งอยากจะบริหารเงินของคุณให้ดีมากเท่านั้น (พัฒนาความฉลาดด้านภาษาและด้านตรรกะตัวเลข)

• เขียนเรื่องเงิน ใช้บันทึกพ่อรวยในการวิเคราะห์ว่า เงินมีบทบาทต่อ ชีวิตคุณในปัจจุบัน และในอนาคตอย่างไร (พัฒนาความฉลาดด้าน ภาษา ด้านการรู้จักตัวเอง และด้านวิสัยทัศน์)

บทที่ 1 วิธีการเรียนแบบใหม่ 25

• บริหารเงินให้ดี ถ้าคุณได้รับเงินค่าขนม ให้คิดเหมือนกับมันเป็น เงินเดือนของคุณ บริหารให้ดีว่าจะนําไปใช้จ่าย เก็บออม หรือลงทุน อย่างไร อย่าคิดเพียงว่าเป็นเงินที่ได้มาฟรี แค่แบมือขอพ่อแม่ (พัฒนาความฉลาดด้านตรรกะตัวเลข และด้านการเข้าสังคม)

•ตรวจบัญชีด้วยตัวเองทํางบรายรับรายจ่ายของตัวเองทุกวันแล้วตรวจสอบทุกสัปดาห์ว่าเราหมดเงินไปกับ อะไรบ้าง (พัฒนาความฉลาดด้านตรรกะตัวเลข)

• รับผิดชอบตัวเอง สร้างทัศนคติที่ดีกับเงิน มองและวางแผนอนาคต สําหรับตัวคุณเอง (พัฒนาความฉลาดด้านการรู้จักตัวเอง และด้าน วิสัยทัศน์)

**ค้นหาสูตรของคุณเอง**

โชคไม่ดีนักที่วิธีการเรียนรู้แบบที่โรงเรียนสอนนั้นอาจจะไม่เหมาะกับ ตัวคุณ ดังนั้น คุณต้องปรับเปลี่ยนรูปแบบ การเรียนรู้ ซึ่งอาจจะนําหลายๆ ด้านมาประยุกต์ใช้จนได้สูตรของตัวคุณเอง

ย้อนกลับไปที่ตัวอย่างของผมและแอนดี้เพื่อนผม อย่างที่บอกว่าผม ชอบเล่นเบสบอล ผมมีความฉลาดด้าน กายภาพสูง ผมยังชอบศึกษาสถิติต่างๆ ของผู้เล่นแต่ละคนด้วย แสดงว่าผมมีความฉลาดด้านตรรกะตัวเลขค่อนข้างดี ทีเดียว หลังจากที่ผมเรียนรู้โดยผ่านการลองเล่นด้วยตัวเอง และจากการเรียน รู้ผ่านการเล่นของเด็กคนอื่น (ใช้ความฉลาดด้านการเข้าสังคม) ผมจึงค่อยมา อ่านหนังสือเพื่อหาข้อมูลเพิ่มเติม วิธีเรียนรู้นี้คือการลองทําดูก่อน แล้วค่อยมา อ่านเพิ่มเติม นั่นจึงเป็นสูตรของผม ซึ่งเป็นสูตรที่ผมใช้มาจนถึงทุกวันนี้

26 พ่อรวยสอนวัยรุ่น

ส่วนสูตรของแอนดี้เพื่อนผมนั้น จะเริ่มจากการอ่านหนังสือ เพราะจุด เด่นของเขาคือ ความฉลาดด้านภาษา เขาชอบเรียนรู้ทฤษฎีก่อน แล้วจึงปฏิบัติ เขาจะเป็นผู้จัดการทีมที่ดี ในขณะที่ผมจะเป็นผู้เล่นที่ดี ซึ่งเราแตกต่างกัน และเราต่างก็มีสูตรของเราเอง

**ปลูกอัจฉริยภาพทางการเงินในตัวคุณ**

ถ้าคุณเป็นเหมือนผม คือไม่เหมาะกับความฉลาดด้านภาษา คุณก็อาจจะ ใช้วิธีเรียนรู้ด้วยการลงมือทํา เนื้อหาในบทต่อๆ ไป ผมจะอธิบายวิธีการเรียนรู้ ด้วยการลงมือทํา โดยจะมีแผนภูมิและรูปภาพอธิบายประกอบให้เข้าใจ ได้ง่าย ขึ้น การอ่านหนังสือเล่มนี้ยังสามารถช่วยคุณพัฒนาความฉลาดด้านการรู้จัก ตัวเองโดยการค้นหาเป้าหมาย และความกลัวของคุณ รวมทั้งสร้างความมั่นใจ ให้กับคุณ

เส้นทางสู่ความฉลาดทางการเงิน อยู่ที่การฝึกฝนทักษะทางการเงิน และ การใช้ความฉลาดในด้านที่เหมาะกับคุณ แล้วพัฒนาความฉลาดในด้านอื่นๆ ขึ้น มา เพื่อให้สมองของคุณทํางานเต็มที่ ลองผสมผสานและประยุกต์ใช้วิธีการเรียนรู้ หลายๆ แบบดู แล้วคุณจะพบวิธีที่เหมาะกับคุณในไม่ช้า

หยิบบันทึกพ่อรวยออกมา แล้วเขียนรายการในแต่ละวันว่า คุณชอบ ทําอะไร และอะไรคือสิ่งที่คุณทําได้ดี บางทีคุณอาจจะเห็นการเชื่อมโยงบาง อย่างระหว่างสิ่งที่คุณชอบทํากับสิ่งที่คุณทํามันได้ดี คุณอาจจะพบความฉลาด ในด้านต่างๆ ที่เกี่ยวข้องกับกิจกรรมที่คุณทําด้วย นี่คือจุดแข็งของคุณ ขั้นต่อ ไปคือการหาทางใช้จุดแข็ง ให้เป็นประโยชน์ ในการแสวงหาโอกาสเพื่อก้าวสู่ อิสรภาพทางการเงิน

บทที่ 1 วิธีการเรียนแบบใหม่ 27

**? ถาม – ตอบ**

**คําถาม**

รูปแบบในการเรียนรู้และการมีสูตรเป็นของตัวเอง เกี่ยวข้องกับความ ร่ํารวยอย่างไร

**คําตอบ**

ผมพนันได้เลยว่า คนที่รับรางวัลนักเรียนดีเด่น หรือคนที่ได้ชื่อว่า “ต่อ ไปจะเป็นคนที่ประสบความสําเร็จ” มักจะเป็นพวก นักเรียนที่มีผลการ เรียนดี ซึ่งในเวลาต่อมา นักเรียนเหล่านี้ก็มีทั้งประสบความสําเร็จ และไม่ประสบความสําเร็จ เพราะ พวกเขาขาดความฉลาดด้านการเงิน แถมพวกเขายังจะถูกแซงหน้าไปโดยคนเช่นคุณ ซึ่งกําลังพัฒนาความ ฉลาดด้าน การเงิน เมื่อคุณค้นพบวิธีเรียนและความถนัดของคุณได้แล้ว คุณจะมีความเชื่อมั่น และด้วยความเชื่อมั่นนี่แหละ ที่จะช่วย ให้คุณไล่ ตามความฝันของคุณสู่อิสรภาพทางการเงินได้

**เชื่อมั่นในตัวเอง**

หลังจากวันนี้ ระหว่างที่คุณคุยกับเพื่อน ลองสังเกตว่าคนอื่นเขา มองเราอย่างไร เราดูเป็นคนมุ่งมั่น หรือเป็นคน ไม่ค่อยมีความมั่นใจ คุณเชื่อ ในสิ่งที่คุณพูดออกไปหรือไม่ หรือว่าคุณก็รู้สึกไม่มั่นใจในตัวเองเหมือนกัน

วิธีที่ดีที่สุดที่จะทําให้คุณได้ในสิ่งที่ต้องการ คือคุณต้องเชื่อว่าคุณทํา ได้ ความคิดเป็นสิ่งที่ทรงพลังมาก ถ้าจิตใจ คุณแน่วแน่พอ แม้ภูเขาทั้งลูก คุณก็เคลื่อนมันได้

28 พ่อรวยสอนวัยรุ่น

มีวิธีที่สามารถสํารวจความมั่นใจในตัวคุณได้ คือให้คุณหาเศษกระดาษ มา 1 แผ่น แล้วนํามาใช้คั่นหนังสือ ด้วยเลยก็ได้ เขียนข้อความลงในกระดาษ ตามความรู้สึกของคุณที่มีต่อเงิน เช่น “ชาตินี้ฉันก็ไม่รวย” จากนั้นเมื่อไรที่คุณ อ่านหนังสือเล่มนี้ให้คุณทบทวนความรู้สึกของตัวเองที่คุณเขียนไว้ด้วยทุกครั้ง ไม่แน่ว่าเมื่อคุณอ่านไปได้กลางเล่ม คุณอาจจะเปลี่ยนข้อความเป็น “ฉันจะต้อง รวย” และไม่แน่ว่าเมื่อคุณอ่านหนังสือเล่มนี้จบแล้ว ข้อความอาจจะเปลี่ยน เป็น “ฉันรวยแล้ว” ก็เป็นได้

อย่างที่ผมบอกไว้ว่า ความคิดนั้นทรงพลังอย่างมาก คุณอาจจะยังไม่ รวยในวันนี้ แต่การที่คุณมีทัศนคติว่า คุณจะต้องรวยให้ได้ จะเป็นแรงผลักดัน ให้คุณไปสู่ความร่ํารวยได้จริงๆ ขอให้รวมความตั้งใจนั้นเข้ากับความรู้ทางการ เงินที่คุณได้รับจากหนังสือเล่มนี้ ผลลัพธ์ที่ยิ่งใหญ่จะเกิดขึ้นได้แน่นอน

**เตรียมสมองของคุณให้พร้อม**

ลองพูดประโยคนี้ “ฉันไม่มีเงินพอที่จะซื้อมันหรอก”

ลองเปลี่ยนเป็น “ทําอย่างไรฉันถึงจะมีเงินพอที่จะซื้อมันได้”

ประโยคหนึ่งเป็นตัวหยุดสมองไม่ให้ทํางาน อีกประโยคหนึ่งกระตุ้น ให้สมองได้คิดต่อ ถ้าคุณพูดประโยค แรกกับผม ผมก็บอกได้เลยว่า คุณจะไม่มีทางได้ในสิ่งที่คุณต้องการ แต่ถ้าคุณพูดประโยคหลังกับผม ผมจะมองว่าคุณ ต้องการจะแก้ปัญหานั้นจริงๆ และผมก็คิดว่าคุณน่า จะได้ในสิ่งที่คุณต้องการ

ตอนที่พ่อรวยเป็นที่ปรึกษาให้ผม ท่านบอกว่า “สมองของพ่อคม ขึ้นทุกวัน เพราะพ่อใช้มันและยิ่งสมองของพ่อ คมขึ้นเท่าไร พ่อก็ ยิ่งทําเงินได้มากขึ้นเท่านั้น” หนังสือเล่มนี้จะทําให้สมองของคุณคมขึ้นเรื่อยๆ

บทที่ 1 วิธีการเรียนแบบใหม่ 29

**ภาคที่ 2**

**เคล็ดลับ**

**ทางการเงิน**

**ของพ่อรวย**

**บทที่ 2**

**กติกาใหม่สู่ความมั่งคั่ง**

**กติกาที่ล้าสมัย**

ตอนเป็นเด็ก ผมได้เรียนรู้สิ่งสําคัญอย่างหนึ่งว่า เมื่อไรก็ตามที่คุณจะ เล่นเกมใดสักเกมหนึ่ง คุณจําเป็นจะต้อง รู้กติกาก่อน กติกาของเกมจะเป็นตัว บอกว่าเราจะชนะเกมได้อย่างไร แต่ในชีวิตจริง กติกาสามารถเปลี่ยนแปลงได้ ซึ่งคุณจะกลายเป็นผู้แพ้ถ้าคุณไม่เตรียมพร้อม

คุณน่าจะเคยได้ยินกฎกติกาที่ว่า เรียนหนังสือให้ได้คะแนนดีๆ เพื่อที่ จะได้เรียนคณะที่ดีในมหาวิทยาลัยที่มี ชื่อเสียง จบออกมาจะได้มีงานประจําที่ มั่นคง เก็บเงินเยอะๆ จะได้ประสบความสําเร็จในชีวิต

แล้วถ้าผมบอกว่ามีวิธีหาเงินได้นอกเหนือจากการทํางานประจําล่ะ โดย เฉพาะอย่างยิ่งถ้าคุณต้องการหาเงินให้ ได้มากๆ เพราะรายได้จากงานประจํา สามารถเลี้ยงชีวิตได้ แต่การทํางานเพื่อเงินไม่ใช่วิธีที่ดีที่สุด เพราะเส้นทางนี้จะนํา คุณไปสู่วงจรชีวิตที่ผมเรียกว่า สนามแข่งหนู วงจรที่คุณจะต้องทํางาน เพื่อให้ได้เงิน และเมื่อต้องการรายได้ที่มากขึ้น คุณก็ต้องทํางานหนักขึ้นเรื่อยๆ จนคุณหมดเรี่ยวหมดแรงในการทํางานเพื่อเงิน

ผมจะเล่าเรื่องราวในวัยเด็กของผมเพื่ออธิบายในส่วนนี้

บทที่ 2 กติกาใหม่สู่ความมั่งคั่ง 33

**ความคิดของคนรวย**

พ่อผมเป็นผู้อํานวยการการศึกษารัฐฮาวาย แม้ว่าพ่อจะมีชื่อเสียงแค่ ไหน ท่านก็ยังไม่รวย หรืออย่างน้อย เอาแค่รถดีๆ และมีบ้านริมหาดแบบพ่อ ของเพื่อน ท่านก็ยังไม่มีเลย

ผมได้เรียนโรงเรียนเดียวกันกับลูกคนรวย เพราะครอบครัวของผม อาศัยอยู่ละแวกนั้น กลับกันถ้าบ้านผมตั้ง อยู่อีกฝั่งของถนน ผมคงได้เรียน โรงเรียนเดียวกับเพื่อนๆ ที่มีฐานะพอๆ กับผมแล้ว

การที่ผมได้เรียนร่วมกับลูกคนรวย ทําให้ผมได้เห็นว่าพวกเขามีแนวคิด เรื่องเงินที่แตกต่างออกไป พ่อผมต้อง เครียดกับเงินทุกๆ เดือน และเป็น กังวลเกี่ยวกับอนาคตเสมอ ในขณะที่พ่อแม่ของเพื่อนๆ ผมยิ้มแย้มแจ่มใส ไม่ กังวลเรื่องเงินเลย แถมยังดูเชื่อมั่นอีกด้วย

ผมยังรู้มาว่า ลูกคนรวยมีการเรียนรู้บางอย่างเกิดขึ้นที่บ้าน ในขณะที่ บ้านผมไม่มีวันเป็นแบบนั้นแน่ พวกเขา ถูกปลูกฝังให้มีทัศนคติที่ถูกต้องเกี่ยว กับเงิน หลายๆ คนสามารถคุยเรื่องเงินบนโต๊ะอาหารได้เลยด้วยซ้ํา ผิดกับผม ที่ต้องกระซิบกันถ้าจะคุยเรื่องเงิน หรืออาจจะไม่มีสิทธิ์ได้พูดเลย เพราะเงิน เป็นหัวข้อต้องห้ามสําหรับที่บ้าน

ผมใฝ่ฝันมาตั้งแต่เด็กว่า จะต้องเป็นคนรวยให้ได้ ผมอยากมีเงินมาก พอที่จะซื้ออะไรก็ได้ที่ผมต้องการ ผมอยาก มีเวลาทําในสิ่งที่รักตลอดชีวิต โดย ไม่ต้องทํางานหนักตลอดเวลา และผมไม่อยากมีปัญหาเรื่องค่าใช้จ่ายต่างๆ เหมือนที่พ่อผมเป็นอยู่ตอนนี้

**คาถาเรียกเงิน**

ตอนอายุ 9 ขวบ ผมถามพ่อว่า จะทําอย่างไรเราถึงจะรวย พ่อบอก ผมว่า “ถ้าลูกอยากจะรวยลูกต้องเรียนรู้ วิธีทําเงิน” ผมคิดว่าพ่อไม่รู้หรอกว่า

34 พ่อรวยสอนวัยรุ่น

ผมจะทําตามคําสอนนี้อย่างจริงจัง สิ่งที่เกิดขึ้นมันค่อนข้างตลก แต่นั่นก็ทําให้ ผมค้นพบความรู้เรื่องเงินที่ยิ่งใหญ่มาก

ผมใช้เวลาส่วนมากกับเพื่อนสนิทของผมที่ชื่อไมค์ทั้งในและนอกโรงเรียน เราเป็นหุ้นส่วนกันในทุกๆ เรื่องเรายัง มีส่วนร่วมในการเป็นลูกของทั้งสอง ครอบครัวด้วย

พ่อของไมค์ทํางานที่โรงงานน้ําตาลในเมือง ท่านศึกษามาน้อย จริงๆ แล้วท่านเรียนไม่จบเกรด 8 (ในประเทศ ไทยเทียบเท่าชั้น ป. 2 - ผู้เรียบเรียง) ด้วยซ้ํา แต่ท่านมักจะแสวงหาโอกาสทางธุรกิจเสมอ

พ่อผมกับพ่อไมค์แตกต่างกันโดยสิ้นเชิง ถ้าจะให้ผมสรุปความแตกต่าง ให้เห็นภาพง่ายๆ นั่นคือ คําพูดโดยพ่อ ผมพูดว่า “เงินเป็นบ่อเกิดแห่งความชั่ว ร้าย” กลับกันพ่อของไมค์พูดว่า“การขาดแคลนเงินเป็นบ่อเกิดแห่งความชั่วร้าย”

**โครงการ “ทํา” เงิน**

ไมค์เองก็อยากทําเงินเหมือนกับผม พวกเราจึงเป็นหุ้นส่วนกัน และทํา อย่างที่พ่อผมแนะนํา นี่คือสิ่งที่พวกเราทํา

เราไปขอหลอดยาสีฟันจากคนในละแวกบ้าน (หลอดยาสีฟันสมัยนั้น ทําด้วยตะกั่ว) หลังจากนั้นเราก็รวบรวม หลอดยาสีฟันทั้งหมดมาหลอม และ เทตะกั่วร้อนลงในรูกลมบนกล่องนม ภายในกล่องนมมีปูนปลาสเตอร์ที่เราทําเป็น แม่พิมพ์เอาไว้เพื่อโครงการนี้โดยเฉพาะ

สิ่งที่เรากําลังทําคือ เรากําลังหล่อเหรียญนิกเกิลด้วยตะกั่ว พวกเรา กําลัง “ทํา” เงินอยู่จริงๆ พวกเราไม่รู้เลยว่า เงินต้องมาจากการผลิตของ รัฐบาลเท่านั้น สิ่งที่เรากําลังทํานั้นผิดกฎหมาย

บทที่ 2 กติกาใหม่สู่ความมั่งคั่ง 35

ในขณะที่พวกเรากําลัง “ทํา” เงินอยู่นั้น พ่อผมกลับบ้านมาพร้อมกับ เพื่อนพ่อ ผมก็อธิบายอย่างภาคภูมิใจว่า เรากําลังทําอย่างที่พ่อผมบอก คือ “ทํา” เงิน พ่อกับเพื่อนพ่อได้ยินดังนั้นก็หัวเราะไม่หยุด หลังจากที่เราเข้าใจแล้วว่านี่ เป็นการกระทําที่ผิดกฎหมาย พ่อก็ยังให้กําลังใจว่า “พวกเธอทําดีแล้ว พวกเธอมีความคิดสร้างสรรค์ พ่อภูมิใจในตัว พวกเธอมาก จงเรียนรู้ต่อไป”

**อยากจะรวย ต้องคิดอย่างคนรวย**

เยี่ยมจริงๆ เลย ในเมื่อคําแนะนําของพ่อไม่ได้ช่วยให้เห็นหนทางแห่ง ความร่ํารวย ผมจึงตัดสินใจไปถามพ่อผมว่า “พ่อครับ แล้วทําไมพ่อถึงไม่รวย”

“เพราะพ่อเลือกที่จะเป็นครูไงล่ะ คนที่เป็นครูไม่คิดถึงความร่ํารวย หรอก เราคิดแต่จะสอนหนังสือเท่านั้นถ้า พวกเธออยากรวย ไม่ต้องมา ถามพ่อ ไปถามพ่อของไมค์สิ”

“พ่อของผมเหรอ” ไมค์ถามด้วยความประหลาดใจ เพราะในตอนนั้น พ่อของไมค์ยังไม่รวย “แต่ที่บ้านผมก็ไม่ได้มีรถหรูๆ บ้านสวยๆ เหมือนเพื่อน คนอื่นนะครับ”

“ก็จริง” พ่อผมตอบ “แม้ว่าเธอจะยังไม่มีสิ่งเหล่านั้นในตอนนี้ แต่พ่อ กับพ่อของเธอมีนายธนาคารคนเดียวกัน และนายธนาคารบอกกับพ่อว่า พ่อ ของเธอเก่งเรื่องการหาเงินมาก และตอนนี้กําลังสร้างอาณาจักรของเขาอยู่ พ่อคิดว่า พ่อของเธอจะเป็นคนที่รวยมากๆ ภายในเวลาไม่กี่ปีที่จะถึงนี้”

เยี่ยมเลย ผมกับไมค์ไม่รู้มาก่อนว่าพ่อของไมค์จะเชี่ยวชาญเรื่อง การเงิน พวกเราตื่นเต้นกันมาก พวกเราไป ที่บ้านของไมค์ทันทีที่เราเก็บกวาด โครงการทําเงินของเราเสร็จ ทันทีที่พ่อของไมค์ได้ฟังเรื่องราวของพวกเรา ท่านก็ ตอบทันทีว่า “พวกเธอมาถูกทางแล้ว พวกเธอกําลังคิดอย่างที่คนรวย

36 พ่อรวยสอนวัยรุ่น

เขาคิดกัน” นี่คือคําตอบที่พวกเราได้รับ เราทั้งคู่กําลังงงพวกเรายังมองไม่ออกว่าความคิดไหนที่ท่านบอกว่าเรามาถูกทาง และเรากําลังคิดอย่างคนรวย

**คุณจะได้ในสิ่งที่คุณคิด**

ทั้งพ่อรวยและพ่อจนต่างก็คิดต่างกันในเรื่องการเงิน ซึ่งความแตกต่าง ทางความคิดนี้จะทําให้คุณได้ในสิ่งที่คุณคิด สิ่งที่พ่อจนพูด

สิ่งที่พ่อจนพูด

พ่อจน “เรียนให้เก่งๆ จะได้มี มีงานดีๆ ทํา”

พ่อจน “พ่อไม่รวยเพราะมีลูก”

พ่อจน “การลงทุนมีความเสี่ยง”

พ่อจน “พึ่งพาสวัสดิการต่างๆ”

พ่อจน “เก็บออมอย่างเดียว”

พ่อจน “เขียนจดหมายสมัครงาน”

สิ่งที่พ่อรวยพูด

พ่อรวย “เรียนให้เก่งๆ จะได้มีความรู้ไว้เลือกซื้อธุรกิจที่ดีๆ”

พ่อรวย “พ่อจะต้องรวยเพราะพ่อมีลูก”

พ่อรวย “เรียนรู้วิธีควบคุมความเสี่ยง”

พ่อรวย “รับผิดชอบตัวเอง”

พ่อรวย “ลงทุน”

พ่อรวย “เขียนแผนธุรกิจให้ดี เพื่อจะได้สร้างธุรกิจที่ดีๆ”

บทที่ 2 กติกาใหม่สู่ความมั่งคั่ง 37

**ผู้มั่งมีกับผู้ไม่มี**

คนเรามักจะพูดถึงคนมีอันจะกินกับคนที่ไม่มีอันจะกิน คนที่มั่งมี นี่แหละที่คิดแตกต่าง คนที่มั่งมีหรือคนรวยนั้น จะเป็นเจ้าของบริษัทต่างๆ โดยมีคนอื่นทํางานให้ คนรวยจะมีหุ้นอยู่ในมือ ในขณะที่คนอื่นได้เพียง เงินเดือนสิ่งเหล่า นี้เป็นเหตุเป็นผลมาจากพื้นฐานความคิดที่แตกต่างกัน

ถ้าคุณทํางานที่มีเงินเดือนที่ชัดเจน โอกาสที่คุณจะคิดให้ไกลกว่า รายได้ในสลิปเงินเดือนของคุณนั้นแทบ อจะเป็นไปไม่ได้ บางครั้งผมเห็นคน ในร้านอาหารหรือบนรถไฟมักจะคํานวณเลขบนเศษกระดาษ

พวกเขาคํานวณว่า เขาจะมีรายได้เท่าไรต่อปี ไม่ว่าเขาจะคํานวณ ครั้งก็ตาม ผลลัพธ์ที่ได้จะยังคงเป็นตัวเลข เดิมเสมอ แต่ถ้าหากคุณคิดเหมือน คนรวย สิ่งที่คุณต้องทําคือ คิดหาวิธีที่จะหาเงินให้ได้มากขึ้น โดยใช้เวลาทํางาน เท่าเดิม ซึ่งก็คือหนทางสร้างธุรกิจของคุณเอง คุณต้องค้นหาความเป็นไปได้ที่ จะเกิดขึ้น ฟังดูน่าสนใจใช่ไหม

หลังจากโครงการ “ทํา” เงินตัวแรกของผม ผมได้เรียนรู้ว่า แท้จริง แล้วสิ่งที่ทําให้ผมคิดเหมือนคนรวยก็คือ มันเป็นไปได้ที่จะ เลือก ว่าจะเป็น ผู้ มั่งมี หรือจะเป็น ผู้ไม่มี พ่อผมรู้สึกปลอดภัยกับการตัดสินใจของท่านที่เลือกจะเป็น ผู้ไม่มี แต่ผมรู้ว่าผมจะไม่มีวันเป็นแบบนั้นแน่ ผมเริ่มเข้าใจแล้วว่า การจะเป็นคนรวยได้นั้น จะต้องมีการสร้างโอกาสขึ้นมา ไม่ใช่เอาแต่ยอมรับ ชะตากรรมเพียงอย่างเดียว

ผมตื่นเต้นกับโอกาสครั้งใหม่หรือก็คือเป็นโอกาสทําเงินที่ถูกกฎหมายรวมถึงโอกาสอีกมากมายที่จะเกิดขึ้น ต่อจากนี้

38 พ่อรวยสอนวัยรุ่น

**คําถาม: คุณเป็นเพื่อนร่วมทีมที่ดีหรือไม่**

ไมค์เป็นหุ้นส่วนทางธุรกิจคนแรกของผมและได้ร่วมกันสร้างแผนธุรกิจแรกของเรา ขึ้นมาคุณเอง ก็สามารถทําธุรกิจ ร่วมกับคนอื่นได้แต่คุณเป็นเพื่อนร่วมทีมที่ดีหรือ ไม่ตอบ “ใช่” หรือ “ไม่” ในหัวข้อต่างๆ ต่อไปนี้ตามความรู้สึกของ คุณจริงๆ (ตอบตามสิ่งที่รู้สึกจริงๆ ไม่ใช่ตอบตามสิ่งที่คุณคิดว่ามันน่าจะตอบแบบนี้)

1. สองหัวดีกว่าหัวเดียว

**ใช่.................. ไม่..................**

2. ทํางานกับผู้อื่นน่าจะเป็นเรื่องสนุก

**ใช่.................. ไม่..................**

3. ทํางานคนเดียวคงจะเหงาแย่เลย

**ใช่.................. ไม่..................**

4. ฉันต้องการคนให้กําลังใจ เมื่องานล่าช้า

**ใช่.................. ไม่..................**

5. การทํางานเป็นทีมจะทําเงินได้มากกว่าทําคนเดียว

**ใช่.................. ไม่..................**

6. ฉันต้องการจะทําตามใจของฉันเอง มากคนก็มากความ

**ใช่.................. ไม่..................**

7. ฉันไม่อยากแบ่งผลกําไร

**ใช่.................. ไม่..................**

8. ฉันอยากเป็นนายตัวเอง

**ใช่.................. ไม่..................**

9. ฉันคิดว่าจะทํางานได้เร็วกว่าและมีประสิทธิภาพมากกว่า ถ้าทํางานคนเดียว

**ใช่.................. ไม่..................**

**คะแนนของคุณเป็นอย่างไรบ้าง**

สําหรับคําถามข้อ 1-5 ให้ 2 คะแนนถ้าตอบ “ใช่” และให้ 1 คะแนนถ้าตอบ “ไม่”

สําหรับคําถามข้อ 6-9 ให้ 1 คะแนนถ้าตอบ “ใช่” และให้ 2 คะแนนถ้าตอบ “ไม่”

ถ้าคุณได้ 15 - 18 คะแนน คุณจัดว่าเป็นเพื่อนร่วมทีมที่ดี ถ้าคุณ ได้ 12-14 คะแนน คุณมาถูกทางแล้ว ถ้าคุณได้น้อยกว่า 12 คะแนน คุณคงจะต้องหาทางเพิ่มทักษะด้านการเข้าสังคม เพราะวิธีที่ดีที่สุด ในการมีอิสรภาพ ทางการเงินคือ การเป็นเจ้าของธุรกิจที่ประสบความ สําเร็จ และธุรกิจก็จะต้องเกี่ยวข้องกับคนหมู่มากอยู่แล้ว

การทํางานร่วมกับผู้อื่นจะมีประโยชน์ทางอารมณ์และทางการเงิน ถ้าคุณทํางานคนเดียว คุณอาจไม่รู้ว่าจะต้อง เริ่มจากตรงไหน แต่ถ้า คุณทํางานเป็นทีม คุณสามารถระดมความคิดเพื่อหาวิธีต่างๆ ได้ มากมาย การช่วยกันต่อยอด ความคิดเป็นสิ่งที่จะทําให้งานง่ายขึ้น และเงินก็จะไหลมาในไม่ช้า

40 พ่อรวยสอนวัยรุ่น

**? ถาม - ตอบ**

**คําถาม**

ทําไมหนังสือเล่มนี้ไม่ตั้งชื่อว่า “แม่รวยสอนลูก” ล่ะ

**คําตอบ**

มันก็เป็นไปได้ แต่พอดีว่าผมเติบโตโดยมีส่วนเกี่ยวข้องกับพ่อผมและพ่อของเพื่อน พ่อรวยเป็นที่ปรึกษาของผม และเปรียบเสมือนพ่ออีกคนหนึ่ง ผมจึงตั้งชื่อหนังสือแบบ นี้จริงๆแล้วที่ปรึกษาของคุณอาจจะเป็นแม่ของคุณแม่ของ เพื่อนคุณ หรือครูผู้หญิง ของคุณก็ได้ ความรู้ทางการเงินไม่ได้เกิดขึ้นในเพศชายอย่างเดียว เพราะปัจจุบันนี้ก็มี ผู้หญิงมากมายที่มีอิทธิพลอย่างมากในโลกธุรกิจ

หากต้องการข้อมูลเพิ่มเติม ลองหาอ่านนิตยสาร Fortune ดู นิตยสารทางการเงินเล่มนี้จัด ทํารายชื่อสตรีผู้ทรง อิทธิพลมากที่สุดในโลกธุรกิจ 50 อันดับในทุกๆ ปี ตั้งแต่ปี 1998

ลองดูรายชื่อเหล่านี้ แล้วคุณจะพบชื่อของผู้หญิงจากทุกแขนง พวกเธอมิได้ติดอันดับเพียงเพราะมีรายได้มาก เท่านั้น แต่ยังคงมี อิทธิพลต่อสื่อและวัฒนธรรมมวลชนด้วย โอปราห์ วินฟรีย์ เป็นตัวอย่างที่สมบูรณ์แบบที่สุด ที่ติดอันดับทุกหมวด และถ้ามองภาพใหญ่คือระดับ นานาชาติ เจ. เค. โรว์ลิง ผู้แต่งเรื่อง Harry Potter เธอมีเงินมากกว่าสมเด็จพระราชินีแห่งอังกฤษเสียอีก

บทที่ 2 กติกาใหม่สู่ความมั่งคั่ง 41

**บทที่ 3**

**ทํางานเพื่อเรียนรู้**

**ไม่ใช่ทํางานเพื่อเงิน**

**ความต่างในการเรียน**

ยอมรับเถอะ คุณอ่านหัวข้อของบทนี้แล้วคงคิดว่า “การทํางาน” และ “การเรียนรู้” ไม่ได้เป็นสิ่งสําคัญใน รายการสิ่งที่ต้องทําเลย หรือบางทีคุณ อาจคิดว่า “ฉัน ต้อง ทํางานเพื่อหาเงินมาใช้จ่ายในครอบครัว” แต่ไม่ว่า ครอบครัวของคุณ จะต้องการเงินมากน้อยแค่ไหน การเรียนรู้ระหว่างการทํางาน จะช่วยนําทางไป สู่การค้นพบโอกาสใน การสร้างธุรกิจของตัวเอง หนังสือเล่มนี้จะเกี่ยวกับการ ทํางานและการเรียนรู้ที่แตกต่างไปจากเดิม

**งานแรกของผม**

หลังจากที่ผมและไมค์ริเริ่มโครงการ “ทํา” เงินไปแล้ว พ่อผมก็บอก พวกเราว่า “ถ้าพวกเธอยอมแพ้ พวกเธอก็จะจนอยู่ต่อไป สิ่งสําคัญที่สุด ก็คือ การลงมือทํา หลายต่อหลายคนเอาแต่พูดและฝันกลางวันว่าสักวันหนึ่ง พวกเขาจะรวยแต่ก็ไม่ลง มือทําสักที พวกเธอได้ลงมือทําและเรียนรู้ ฉัน ภูมิใจในตัวพวกเธอมาก จงทําต่อไป อย่าล้มเลิก”

พวกเราไม่ล้มเลิก เราไปคุยกับพ่อของไมค์อย่างที่พ่อผมแนะนํา พ่อของไมค์ ทํางานที่โรงงานน้ําตาล แต่ท่านก็ เป็นเจ้าของโกดังหลายแห่ง ทั้งบริษัท ก่อสร้าง ร้านสะดวกซื้อที่มีหลายสาขา และภัตตาคารอีก 3 แห่ง ท่านเสนองาน ที่ร้านสะดวก ซื้อให้เราทํา โดยมีค่าจ้างให้ชั่วโมงละ 10 เซ็นต์

บทที่ 3 ทํางานเพื่อเรียนรู้ ไม่ใช่ทํางานเพื่อเงิน 43

“ทํางานให้ฉัน แล้วฉันจะสอนพวกเธอ แต่ฉันจะไม่สอนแบบที่โรงเรียน สอน ฉันจะสอนได้เร็วขึ้นถ้าพวกเธ ทํางาน ไปด้วย มันจะทําให้ฉันเสียเวลามากถ้าพวกเธอ เอาแต่นั่งฟังเหมือนที่โรงเรียน นี่คือข้อเสนอของฉัน จะ ทําหรือไม่ทํา”

พ่อของไมค์กําลังพูดถึงวิธีการเรียนแบบใหม่ พวกเราตัดสินใจรับงาน นี้แม้ ว่าผมจะมีคําถามในใจมากมาย หรือแม้ว่าผมต้องการจะไปเล่นกีฬามาก เพียงใด ผมก็มีความรู้สึกว่านี่เป็นการตัดสินใจที่ถูกต้องแล้ว

และแล้วการเรียนรู้เรื่องการเงินโดยการฝึกงานก็เริ่มต้นขึ้น ผมและไมค์ทํางาน ให้คุณมาร์ตินผู้ซึ่งเป็นผู้ดูแล ร้านสะดวกซื้อสาขาหนึ่งของพ่อไมค์เธอให้เราปัดฝุ่น และเติมสินค้าประเภทอาหารกระป๋องบนชั้นวางบอกตรงๆ ว่านี่เป็นงานที่น่าเบื่อ ที่สุดงานหนึ่งที่ผมเคยทําเลย นี่หรือคือการทํางาน ผมไม่แน่ใจว่าผมเข้าใจความหมาย ของการ ทํางานหรือไม่ แต่ผมมั่นใจว่า มันไม่น่าจะใช่การนํากระป๋องเหล่านี้มาปัดฝุ่น และวางไว้ที่เดิม อากาศในร้านก็ร้อนอบอ้าว ด้วย ผมโมโหมาก เพราะทุกๆ วันเสาร์ - อาทิตย์ ผมต้องการใช้เวลาว่างในวันหยุดเพื่อเรียนรู้เกี่ยวกับการเงินอย่างที่ พ่อรวย สัญญาว่าจะสอน แล้วเมื่อไร พ่อรวยจึงจะ สอน เราสักที

ทั้งผมและไมค์เกลียดทุกนาทีของการทํางานนี้ หลังจากทํางานวัน เสาร์ - อาทิตย์ไปได้ 3 สัปดาห์ ผมหมด ความอดทน และต้องการจะลาออก ผมโกรธมาก ผมรู้สึกว่าถูกโกงและถูกหลอกใช้ พวกเราทํางานที่นี่เพื่อให้ได้เงินแค่ ชั่วโมงละ 10 เซนต์เท่านั้น ถึงจะย้อนกลับไปในปี 1956 เงินจํานวน นี้ก็ไม่ได้มากเลย ผมตัดสินใจแล้วว่าจะต้องทําอะไรบางอย่าง ผมจึงไปหาพ่อ ของไมค์

44 พ่อรวยสอนวัยรุ่น

**แข็งข้อ**

ผมไปที่บ้านของไมค์ตอน 8 โมงเช้าของวันเสาร์ต่อมา “นั่งรอตามคิว” พ่อของไมค์บอกผม และกลับเข้าไปในห้องทํางานเล็กๆ ติดกับห้องนอน ผมจึง นั่งรออยู่ในห้องรับแขกร่วมกับคนอื่นๆ ที่ทํางานให้พ่อของไมค์ และพวกเขาก็ ต้องการพบท่านเช่นกัน รอแล้ว... รอเล่า....

ในที่สุดก็ถึงคิวของผมซึ่งเป็นคนสุดท้าย แต่แล้วพ่อรวยก็ยังไม่ออกมา เรียกให้ผมเข้าไปหาสักที ผมได้ยินเสียงคุยโทรศัพท์และเสียงดังกรอบแกรบ ของกระดาษ มันทําให้ผมโกรธจัด ผมรู้สึกได้ถึงกลุ่มควันมากมายที่พุ่งออก จากหูของผมเหมือนในการ์ตูน ท่านทําให้เช้าวันหยุดของผมไร้ค่า เพราะผม ต้องนั่งรออยู่ในห้องมืดๆ ที่เหม็นอับในวันที่อากาศแจ่มใสแบบนี้

เมื่อพ่อรวยส่งสัญญาณให้ผมเข้าไป ผมยิ่งรู้สึกโกรธมากที่สุดในชีวิต ผมพูดสิ่งที่อยู่ในหัวออกไปทั้งหมด “ไหนคุณสัญญาว่าจะสอนผม แต่คุณไม่ ยอมทําตามที่สัญญาไว้” ผมกล่าวหาท่าน การลุกขึ้นประท้วงผู้ใหญ่ก็ทําให้ผม รู้สึกดี และน่ากลัวไปพร้อมกัน

แทนที่พ่อรวยจะโมโห ท่านกลับพอใจที่ผมทําตัวแบบนี้ “ตกลงว่าการ เรียนการสอนในความหมายของเธอคือ การบรรยาย แบบในโรงเรียนใช่ไหม” พ่อไมค์ถาม

“ก็ใช่น่ะสิครับ”

“นั่นเป็นกระบวนการที่โรงเรียนสอน” ท่านพูดด้วยรอยยิ้ม “แต่สิ่งที่ เธอกําลังเจออยู่คือการเรียนการสอนในชีวิตจริง และชีวิตจริงนี่แหละคือครู ที่ดีที่สุด มันจะไม่มาบรรยายให้เธอฟังหรอก แต่มันจะผลักเธอไปมาให้เธอ ล้มจริง เจ็บจริง สัญญาณเหล่านี้เป็นคําพูดที่บอกว่า “จงตื่นขึ้นและเริ่มเรียน รู้ได้แล้ว”

บทที่ 3 ทํางานเพื่อเรียนรู้ ไม่ใช่ทํางานเพื่อเงิน 45

คําสอนของท่านทําให้ผมได้เริ่มคิดว่า บทเรียนที่ผมได้เรียนรู้คืออะไร ตั้งแต่ผมเริ่มทํางานให้พ่อรวย สิ่งที่ผมคิดอยู่ในหัวตลอดคือเงิน เงิน และเงิน คิดแต่ว่าผมจะได้ค่าจ้างน้อยมากแค่ไหนถ้าเทียบกับการทํางานหนักในแต่ละ วัน ผมไม่อยากตกเป็นทาสของเงิน ผมต่างหากที่อยากให้เงินเป็นทาสของผม

พ่อรวยสอนว่า เมื่อโลกผลักเราไปมา เราต้องตอบโต้ การไปคุยปัญหา กับพ่อรวย ทําให้ผมเรียนรู้วิธีการตอบโต้ แต่ผมจะต้องลงมือทําอะไรบาง อย่าง แทนที่จะมาโกรธอยู่อย่างนี้

**สร้างโรงงานผลิตความคิดของคุณ**

เมื่อคุณทําสิ่งซ้ําซากที่อยู่ในงานประจํา หรือแม้แต่ทํางานบ้าน เช่น การปัดกวาด เช็ดถูก็ตาม มันเปรียบเสมือนการนับแกะก่อนนอน ซึ่ง น่าเบื่อจนทําให้คุณหลับได้เลย แต่ถ้าคุณมีทัศนคติที่ถูกต้อง การทํางาน ซ้ําซากจะเป็นการฝึกสมาธิและเป็นพลัง ให้กับคุณได้ มันทําให้คุณมี เวลาว่างพอที่จะคิดอะไรที่สร้างสรรค์ และความคิด สร้างสรรค์นี่แหละ ที่เป็นเคล็ดลับความสําเร็จของพ่อรวย

46 พ่อรวยสอนวัยรุ่น

**? ถาม - ตอบ**

**คําถาม** การตอบโต้เป็นสิ่งที่ต้องทําเสมอไปหรือไม่

**คําตอบ** ไม่ใช่เสมอไป แม้ว่าพ่อรวยจะสอนให้ผมตอบโต้ แต่ท่านก็เพิ่ม เติมว่า อย่าให้อารมณ์ควบคุมการตัดสินใจ โดยเฉพาะความกลัว ต่อไป นี้เป็นตัวอย่าง ของคําพูดที่คุณพูดเมื่ออารมณ์มีอิทธิพลต่อความคิดและ การตัดสินใจ

|  |  |
| --- | --- |
| **สิ่งที่คุณพูด**  ฉันได้เกรดไม่ดี เพราะครูคน นั้นไม่ชอบฉัน แล้วฉันจะตั้งใจ เรียนไปทําไมกัน ในเมื่อตั้งใจ เรียนก็ไม่มีอะไรดีขึ้น | **สิ่งที่คุณคิด**  มีแต่คนเกลียดฉัน  **สิ่งที่คุณกลัว**  ฉันสอบตก |
| **สิ่งที่คุณพูด**  ฉันทําคะแนนได้ไม่ดีเพราะเพื่อนเอาแต่ชวนคุยในห้องเรียน ทําให้ฉันเสียสมาธิ | **สิ่งที่คุณคิด**  เป็นความผิดของเขา ไม่ใช่ของฉัน  **สิ่งที่คุณกลัว**  ฉันควบคุมสถานการณ์ไม่ได้ |
| **สิ่งที่คุณพูด**  ฉันไม่มีแหล่งเงินทุนเหมือนเพื่อนที่เป็นคนรวยไม่เห็น ประโยชน์อะไรที่จะต้องเป็นคนรวยในเมื่อฉันไม่มีแต้มต่อ ส่วนเธอมี | **สิ่งที่คุณคิด**  ฉันหมั่นไส้เพื่อนคนนั้นเพราะเธอมีความมั่นคง ทางการเงิน ส่วนฉันไม่มี  **สิ่งที่คุณกลัว**  โอกาสไม่เข้าข้างฉัน |

เมื่อถึงคราวมีปัญหาจนคิดไม่ตก ลองถอยออกมา แล้วพยายามประเมินสถานการณ์ อย่างรอบคอบ ใช้ความฉลาดด้านการเข้าสังคมและการรู้จัก ตัวเองแก้ปัญหา ทักษะเหล่านี้ยังสามารถช่วยคุณได้ในโลกธุรกิจ ในเวลาที่คุณต้องทํางาน กับคนงี่เง่หรือคนที่มีปัญหามากๆ

บทที่ 3 ทํางานเพื่อเรียนรู้ ไม่ใช่ทํางานเพื่อเงิน 47

**ความหมายของการทํางาน**

จากเหตุการณ์ที่ผ่านมา ทําให้ผมได้คิดเรื่องการทํางานและเรื่องเงิน อย่างจริงจัง

ผมสัญญาเอาไว้แล้ว ผมจะทํางานแค่ชั่วระยะเวลาหนึ่งเท่านั้น ผมจะ ไม่เลิกล้มไปกลางคัน ถึงแม้ว่าผมจะอยากทํา อย่างนั้น หรือแม้ว่าผมจะเหนื่อย แค่ไหนก็ตาม ผมมีความรับผิดชอบมากพอที่จะทําตามสัญญา

และผมก็ต้องช่วยงานคุณมาร์ตินด้วย เพราะเธอจ่ายเงินให้ผม ตอน แรกผมคิดว่าเป็นข้อเสนอที่ยุติธรรมดี แต่ผมก็คิดว่าเงินค่าจ้างที่ผมได้รับนั้น ไม่คุ้มกับที่ผมต้องยอมเลิกเล่นเบสบอลเพื่อมาทํางานนี้เลย

พ่อรวยบอกว่า “เงินคือภาพลวงตา” ท่านให้ผมนึกภาพลาตัวหนึ่งซึ่ง กําลังลากเกวียน โดยที่เจ้าของ ได้ผูกแคร์รอตเอาไว้ตรงหน้าของลาตัวนั้น ไม่ ว่าจะเดินไปสักกี่ก้าว เจ้าลาก็ไม่มีวันได้กินแคร์รอตแต่มันก็ยังพยายาม ต่อไป แคร์รอตชิ้นนั้นคือภาพลวงตาที่ลาตัวนั้นกําลังไล่ตามอยู่

พ่อรวยบอกว่าเรื่องนี้สามารถเป็นตัวอย่างของการทํางานได้ แคร์รอต ก็เหมือนของเล่น เราอยากได้ของเล่น ชิ้นใหญ่ขึ้นเรื่อยๆ ตามอายุที่มากขึ้น ตอนยังเด็ก เราอาจมีความสุขกับการถือตุ๊กตาตัวเก่าๆ วิ่งเล่นไปมา และเมื่อ เราเป็นวัยรุ่น สิ่งที่เราอยากได้ก็มีมากขึ้น นี่เป็นเรื่องธรรมชาติ วงการสื่อและ โฆษณาไม่อยากให้เราพอใจในสิ่งที่ เรามีอยู่หรอก โฆษณาจากวิทยุ โทรทัศน์ ภาพยนตร์ ตามริมถนน ร้านค้า และจากป้ายโฆษณาข้างทางด่วน จะนําเสนอ ภาพหนุ่มหล่อสาวสวยที่ถ่ายคู่กับโทรศัพท์มือถือรุ่นใหม่ คอมพิวเตอร์ และ เสื้อผ้าที่ทันสมัยเสมอเมื่อเราถูกปลูกฝัง ด้วยภาพลักษณ์เหล่านี้ จึงยากที่จะ ต่อต้านความรู้สึกอยากได้ของที่ใหญ่ขึ้น ดีขึ้น มากขึ้น แพงขึ้น และทันสมัยขึ้น

48 พ่อรวยสอนวัยรุ่น

พวกผู้ใหญ่เองก็ตกเป็นเหยื่อของภาพเหล่านี้เช่นกัน ผู้ใหญ่ก็มีของ เล่นของเขา เช่น บ้าน รถยนต์ โทรทัศน์ เฟอร์นิเจอร์ พวกผู้ใหญ่ก็ต้องการ ของเล่นที่ใหญ่ขึ้นและแพงขึ้นเช่นกัน และความต้องการจะยังคงสูงขึ้นเรื่อยๆ หลังจากที่ซื้อของเล่นเหล่านี้ไปแล้ว

แล้วเราจะแก้ปัญหานี้ได้อย่างไรดูเหมือนว่าพวกคนรวยจะรู้เรื่องนี้อยู่แล้วว่าให้ทํางานเพื่อเรียนรู้วิธีที่จะทําให้เงิน ทํางานแทนตัวเรา พ่อรวยอยาก ให้ผมค้นพบความรู้ที่จะสร้างเงินเพิ่มได้ แทนที่จะทํางานเพื่อเงิน ท่านบอก ว่า “ถ้าเธอหยุดคิดเรื่องเงิน เธอจะทําเงินได้มากมาย” ฟังดูขัดแย้ง แต่หลังจากที่ผมได้ครุ่นคิดเรื่องนี้ระหว่างที่นั่งอยู่ใน ห้องทํางานของพ่อรวย ผมว่ามันก็ เริ่มจะมีเหตุผลขึ้นมาบ้างแล้ว

พ่อรวยสอนบทเรียนที่สําคัญเกี่ยวกับการมีอํานาจเหนือเงิน และการ มีอํานาจเหนือตัวผมเอง ผมเรียนรู้ว่าจะไม่กล่าวโทษคุณมาร์ตินที่เป็นเจ้านาย ของผมหรือคนอื่นๆ สําหรับการตัดสินใจของผม ผมเรียนรู้ว่าจะต้องรับผิดชอบ ด้วยตัวเอง และผมจะไม่ยอมให้เงินมาทําร้ายผมได้

บทที่ 3 ทํางานเพื่อเรียนรู้ ไม่ใช่ทํางานเพื่อเงิน 49

**งานแรกสอนอะไรคุณบ้าง**

ถึงคุณจะยังเด็ก แต่คุณก็อาจจะมีงานทําแล้วก็ได้ ไม่ว่าจะเป็นงาน ที่ได้รับค่าจ้างหรือไม่ก็ตาม เช่น ทํางานบ้าน กวาดใบไม้ที่สนามหญ้า หน้าบ้าน เทขยะ ตักหิมะ เป็นต้น ถ้าคุณทําสิ่งเหล่านี้ แสดงว่าคุณ มีงานแรกแล้วล่ะ คุณคงไม่ได้เงินค่าจ้างสําหรับการช่วยทํางานบ้าน แต่คุณจะได้เรียนรู้ระเบียบวินัย และตั้งใจทําบางอย่างจนสําเร็จลุล่วง ผ่านการทํางานบ้านแต่ละวัน

คุณรู้จักใครที่ชอบทิ้งงานกลางคันบ้างหรือเปล่า หรือคุณเองก็อาจ จะเป็นหนึ่งในผู้ที่มีการเริ่มทําโครงการอะไรบ้างอย่างขึ้นมาแล้วล้มเลิก ไปเฉยๆ เมื่อคุณคิดว่ามันไม่น่าจะไปต่อได้ มันก็ไม่ใช่เรื่องแปลกกับ การที่คุณจะเริ่มต้นทําอะไรขึ้นมา แล้วประเมินมันว่ามันเหมาะกับคุณ หรือไม่ แต่การที่จะประสบความสําเร็จทางการเงินก็คือ การลงมือทํา และเรียนรู้จนกว่าแผนการของคุณจะประสบความสําเร็จ อีกอย่างหนึ่ง ก็คือ การทํางานให้แล้วเสร็จ จะก่อให้เกิดความรู้สึกภาคภูมิใจในตัวเอง ด้วย

50 พ่อรวยสอนวัยรุ่น

**บทที่ 4**

**ใช้เงินทํางานแทนตัวเรา**

**ชีวิตเต็มไปด้วยเรื่องราวที่น่าประหลาดใจ**

ผมอาจจะเป็นแค่เด็ก แต่ผมก็ผ่านการเจรจาสุดโหดกับพ่อรวยมาได้ ผมประท้วงท่าน แต่ท่านกลับพูดทํานองว่า ที่ผมทําไปนั้นถูกแล้ว น่าแปลกใจ จริงๆ พ่อรวยตบไหล่ผมเบาๆ แล้วบอกให้กลับไปทํางานต่อ แต่สิ่งที่ทําให้ผม ประหลาดใจก็คือคําพูดของท่าน “ครั้งนี้ เธอจะ ไม่ ได้รับค่าจ้าง”

“อะไรนะครับ” ผมงงมาก เพราะถ้าการทํางานเพื่อเงินเดือนจะไม่มีวัน ทําให้ผมรวย แล้วการทํางานโดยไม่ได้เงินเลยมันจะมีประโยชน์อะไร นอกจาก ทําให้ผมเป็นไอ้โง่คนหนึ่ง

แต่ก็นั่นแหละ ผมควรจะ “ทํางานเพื่อเรียนรู้ ไม่ใช่ทํางานเพื่อเงิน” ณ จุดนี้ทําให้ผมเริ่มเข้าใจแนวคิดของพ่อรวย และผมก็เชื่อท่าน ผมควรเชื่อว่า การปัดฝุ่นและการจัดเรียงกระป๋อง จะต้องสอนให้บทเรียน อะไรบางอย่าง แน่นอน เพราะครั้งนี้ผมจะไม่ได้รับค่าจ้างเลยแม้แต่แดงเดียว

ดังนั้น ผมและไมค์จึงตกลงทํางานต่อไปโดยไม่มีรายได้ ครั้งหนึ่ง พ่อรวยเคยเสนอว่าจะจ่ายเงินค่าจ้างให้มากถึงชั่วโมงละ 5 เหรียญ แต่พวก เราตอบอย่างชัดเจนว่า “ไม่เอา” ท่านกําลังทดสอบพวกเรา ท่านกําลังนําเงิน มาล่อหลอกพวกเราให้เราตื่นเต้น เหมือนดังเจ้าของเกวียนผูกแคร์รอตไว้ข้าง

บทที่ 4 ใช้เงินทํางานแทนตัวเรา 51

หน้าของลา แต่เราได้เรียนรู้จาก “โปรแกรมหลังเลิกเรียนสู่ความร่ํารวย” ของ พวกเราแล้วว่า จะอดทนรอสิ่งที่ใหญ่กว่า

ผมทําถูกแล้ว พ่อรวยบอกว่า “ทํางานต่อไป ยิ่งพวกเธอลืมเรื่องค่าจ้าง ได้เร็วแค่ไหน ชีวิตของพวกเธอก็จะง่ายขึ้น จงใช้สมองคิดขณะทํางานโดย ไม่ได้ค่าจ้าง ในไม่ช้านี้ สมองของพวกเธอจะแสดงให้เห็นหนทางในการทําเงิน ซึ่งจะได้มากกว่าที่ฉันจ่ายให้พวกเธออีก พวกเธอจะมองเห็นในสิ่งที่คนอื่นไม่ เคยเห็น โอกาสอยู่แค่ปลายจมูก ผู้คนส่วนใหญ่ไม่เคยเจอโอกาส เพราะพวก เขาเอาแต่ห่วงเรื่องเงินเดือนและความมั่นคง พวกเขาจึงหยุดอยู่แค่นั้น และ เมื่อไรก็ตามที่พวกเธอมองเห็นโอกาสชิ้นแรก โอกาสอีกมากมายก็จะหลั่งไหล มาให้พวกเธอได้เห็นไปตลอดชีวิต”

มองเห็นในสิ่งที่คนอื่นมองไม่เห็น ฟังดูน่าสนใจดี หลังจากนั้นไม่นาน ผมและไมค์ก็มีโอกาสได้เห็นอะไรบางอย่าง ที่คนอื่นๆ มองข้ามไป พวกเรา สามารถสร้างโอกาสทางธุรกิจที่เป็นของจริง ได้เป็นครั้งแรก

เกร็ดเล็กเกร็ดน้อยจากหนังสือการ์ตูน

อีกไม่กี่สัปดาห์ถัดมา ผมสังเกตเห็นคุณมาร์ตินตัดหน้าปกของหนังสือ การ์ตูนครึ่งหน้าเก็บเอาไว้แล้วโยนส่วนที่ เหลือลงในกล่องกระดาษใบใหญ่ ผม ถามเธอว่า กําลังทําอะไรอยู่ เธอตอบว่าจะส่งหนังสือที่ขายไม่ออกคืนร้านหนังสือ การ์ตูนเพื่อขอเครดิต (ในการคืนสินค้า ผู้จัดจําหน่ายจะไม่คืนเงินเป็นเงินสด แต่ จะคืนในรูปแบบของเครดิต ซึ่งก็คือเงินที่เก็บไว้ในระบบ เมื่อซื้อสินค้าครั้งต่อ ไป สามารถนําเครดิตตรงนี้มาใช้ซื้อแทนการจ่ายด้วยเงินสดได้ - ผู้เรียบเรียง) โดยผู้จัดจําหน่ายจะขอหลักฐานเป็นส่วนหนึ่งของหน้าปกเท่านั้น เธอจึงตัดเก็บ ไว้เพื่อส่งคืน และส่วนที่เหลือทั้งหมดก็ไม่มีประโยชน์อะไรอีกต่อไป เธอจึงจะนํา ไปทิ้ง แต่นี่อาจจะเป็นขุมทรัพย์สําหรับผมและไมค์ก็ได้

52 พ่อรวยสอนวัยรุ่น

**โอกาสทางธุรกิจที่ได้ผลแน่นอน**

พวกเราวางแผนกันดังนี้ สมัยนั้นหนังสือการ์ตูนราคาเล่มละ 10 เซนต์ เด็กๆ ส่วนใหญ่จะอ่านการ์ตูนได้ 5-6 เล่มต่อครั้ง ก็จะเท่ากับ 50 - 60 เซนต์ ถ้าพวกเขาซื้อหนังสือการ์ตูน แต่ถ้าหากพวกเขามานั่งอ่านการ์ตูนในสถานที่ แห่งหนึ่งโดยไม่จําเป็นต้องซื้อล่ะ และถ้าพวกเราเก็บเงินค่าเข้าเพียงเล็กน้อย พวกเขาก็จะได้ประโยชน์ พวกเราก็ได้กําไรเช่นเดียวกัน

ผมทําความสะอาดห้องว่างที่ชั้นใต้ดิน และทําเป็นห้องสมุดสําหรับนั่ง อ่านการ์ตูน พวกเราเก็บค่าเข้า 10 เซนต์ให้เด็กที่ชอบอ่านการ์ตูนได้เข้ามา อ่านกัน ห้องสมุดจะเปิดในช่วงเวลา 2 ชั่วโมงของวันธรรมดา

มีเด็กมากมายเข้ามาใช้บริการห้องสมุดของเรา ในช่วง 3 เดือน เราเก็บ เงินได้เฉลี่ย 9.50 เหรียญต่อสัปดาห์ ลองคํานวณดูสิ พวกเรากําลังมุ่งหน้าสู่ ความร่ํารวยกันแล้ว

พวกเรายังคงทํางานกับคุณมาร์ตินต่อไป ซึ่งก็ทําให้เราได้หนังสือ การ์ตูนเล่มใหม่ๆ มาด้วย พวกเรายังไปขอหนังสือการ์ตูนที่ขายไม่ออกใน ลักษณะเดียวกันนี้กับร้านสะดวกซื้อสาขาอื่นๆ ด้วย พวกเราสัญญากับผู้จัด จําหน่ายว่าจะไม่นําไปขาย อีกทั้งสัญญากับคุณมาร์ตินและพ่อรวยด้วย

สิ่งที่เจ๋งสุดๆ ก็คือ ธุรกิจหนังสือการ์ตูนสามารถทําเงินให้พวกเราได้ แม้จะไม่ได้นั่งเฝ้า พวกเราจ้างน้องสาวของไมค์ให้เป็นบรรณารักษ์ และเธอ ก็มาทํางานให้เรา การทํางานเป็นไปอย่างราบรื่น สิ่งที่เธอต้องทําก็คือ ดูแล ทุกอย่างให้อยู่ในสภาพเรียบร้อย และเก็บเงินจากเด็กที่เข้ามาอ่านหนังสือ ธุรกิจกําลังดําเนินไปได้ด้วยตัวมันเอง เงินของพวกเรากําลังทํางานแทนตัวเราอยู่

บทที่ 4 ใช้เงินทํางานแทนตัวเรา 53

**มีโอกาสทางธุรกิจที่กําลังจ้องหน้าคุณอยู่หรือเปล่า**

ผมและไมค์ค้นพบธุรกิจหนังสือการ์ตูนโดยบังเอิญ เพราะมันอยู่แค่ ตรงหน้าของเรานี่เอง ไม่แน่ว่าอาจมีโอกาสทางธุรกิจที่อยู่ตรงหน้าคุณ แต่คุณยังมองไม่เห็นก็เป็นได้

ลองกลับไปเปิดบันทึกพ่อรวยที่คุณเคยเขียนรายการสิ่งที่คุณอยาก ได้ หรือถ้ายังไม่ได้เขียน ก็ให้เริ่มเขียนตั้งแต่ตอนนี้เลย ลองกลับไปดู บันทึกความฉลาดและวิธีการเรียนรู้ที่เป็นแบบฉบับของคุณดู แล้วลอง หาทางนําสองหัวข้อนี้มาประยุกต์รวมกัน

ต่อไปนี้คือวิธีคิดของผม สมมติว่าหนึ่งในสิ่งที่คุณอยากได้ คือชุด ฮาโลวีนที่จะใส่ไปงานปาร์ตี้ของเพื่อน และจากที่คุณทําแบบทดสอบ พบว่า คุณมีความฉลาดด้านมิติสัมพันธ์ คุณอาจจะเก่งในเรื่องสิ่งของ ทํามือก็ได้ ทําไมไม่ลองชวนเพื่อนมาดูวิธีการทําชุดฮาโลวีนของคุณล่ะ ซึ่งอาจจะได้ไอเดียในการทําธุรกิจออกแบบเสื้อผ้าหลายๆ แบบร่วมกับ เพื่อนของคุณ และหาลูกค้าด้วยการพิมพ์ใบปลิวจากคอมพิวเตอร์ เพื่อ แจกเพื่อนบ้านของคุณ (รวมทั้งคนที่ไปงานปาร์ตี้ด้วย) เสนอราคาค่า จ้างทํางานของทีมคุณ คุณสามารถแบ่งรายได้ให้กับเพื่อนในทีมของคุณ จากเงินที่ได้รับมา และยังคงมีกําไรให้คุณด้วย ตราบใดที่คุณออกแบบ และตัดชุดเสร็จ ทุกคนก็จะทําเงินได้ โดยที่คุณไม่จําเป็นจะต้องทําทุก อย่างด้วยตัวเองทั้งหมด

เปิดหูเปิดตาของคุณให้กว้าง คราวหน้าถ้าคุณได้ยินคําว่า “ฉันอยาก จะ” ก็ลองคิดหาวิธีสร้างธุรกิจขึ้นมาเพื่อตอบสนองความต้องการนั้น อย่าไปคิดว่ามีแต่ผู้ใหญ่เท่านั้นที่จะทําธุรกิจได้ ความต้องการมากมายใน ชุมชนส่วนมากสามารถตอบสนองได้ด้วยน้ําพักน้ําแรงของวัยรุ่น โปรดจํา ไว้ว่า ไม่ว่าคุณจะทําธุรกิจสินค้าหรือบริการใดๆ ก็ตาม ทําต่อไปให้ธุรกิจ เติบโตขึ้น จนทําให้คุณทําเงินได้ แม้ว่าคุณจะไม่ได้ทํางานนั้นด้วยตัวเอง

54 พ่อรวยสอนวัยรุ่น

**บทที่ 5**

**พิมพ์เงินใช้เอง**

**แหล่งที่มาของเงิน**

“เงินมาจากไหน” เหมือนเป็นคําถามที่ไร้สาระ แต่ก็น่าแปลกที่มีคน จํานวนมากที่ไม่รู้คําตอบที่สมบูรณ์ บ่อยครั้งตอนที่พวกเราเป็นเด็ก เราไม่ค่อย มีโอกาสคิดเรื่องเงินอย่างชัดเจนเท่าที่ควร เมื่อเราเกิดมา ความต้องการของ เราทุกอย่างถูกเติมเต็มหมดแล้วราวกับมีเวทมนตร์ เรามีอาหาร เสื้อผ้า ไฟฟ้า น้ําประปา โทรศัพท์ พร้อมหมด แต่เมื่อเราโตขึ้น เราถึงได้รู้ว่าสิ่งของเหล่านี้ มาจากเงินที่พ่อแม่ได้รับจากการออกไปทํางานทั้งวัน เราจึงเข้าใจว่าต้องออก ไปทํางานจึงจะมีเงินใช้ แต่สิ่งที่เราเข้าใจนั้นยังไม่สมบูรณ์ เพราะรายได้ไม่ใช่ ว่าจะมาจากเงินเดือนเพียงอย่างเดียว

**ประเภทของรายได้**

มีวิธีหาเงินอยู่ 3 แบบ การออกไปทํางานเพื่อเงินก็เป็นวิธีหาเงินรูป แบบหนึ่ง มันเป็นสิ่งที่ตรงที่สุดและชัดเจนที่สุด ดังนั้น คนส่วนใหญ่จึงคิดถึง การหาเงินในลักษณะนี้เป็นอันดับแรก แต่จริงๆ แล้วยังมีอีก 2 ช่องทางใน การหาเงินที่ได้ผลดีกว่าด้วย

รายได้ 3 แบบมีดังต่อไปนี้

บทที่ 5 พิมพ์เงินใช้เอง 55

**• รายได้จากการทํางาน (Ordinary Earned Income)**

รายได้ขึ้นอยู่กับการทํางาน เมื่อคุณลงมือทํางาน คุณก็จะได้รับเงิน เดือน หรืออาจมีรายได้เป็นรายสัปดาห์ ตอนที่พ่อจนของผมบอกผมว่า “หางานดีๆ ทํา” ท่านหมายถึงให้หางานที่มีรายได้แบบนี้

**• รายได้จากทรัพย์สิน (Passive income)**

คุณจะมีรายได้จากทรัพย์สิน แม้คุณไม่ได้ลงมือทํางานด้วยตัวเอง เงินที่ได้จากการลงทุนในอสังหาริมทรัพย์จัดเป็นรายได้จากทรัพย์สิน นี่คือวิธีที่ผมใช้หาเงิน ผมซื้ออะพาร์ตเมนต์หลายแห่งแล้วปล่อย เช่าเป็นรายเดือน

รายได้จากทรัพย์สินยังมาจากธุรกิจที่คุณวางระบบขึ้น และมีคนทํางาน แทนคุณ รายได้จากธุรกิจห้องสมุดหนังสือการ์ตูนของผมและไมค์ ก็จัดเป็นรายได้ประเภทนี้

ค่าลิขสิทธิ์ก็เป็นรายได้จากทรัพย์สินเช่นกัน คุณอาจเขียนหนังสือ แต่งเพลง ถ่ายโฆษณา เมื่อหนังสือขายได้ เพลงของคุณถูกนํา ไปร้อง และโฆษณาของคุณถูกนําไปออกอากาศ คุณก็จะมีรายได้ บางครั้งเงินค่าลิขสิทธิ์นี้อาจจะไม่มากนัก แต่เมื่อนํามารวมกันแล้ว ก็จะเป็นเงินจํานวนมหาศาล

คนรวยจะถนัดเรื่องการสร้างรายได้จากทรัพย์สิน เขาใช้เงินทํางาน แทนตัวเขาในขณะที่เขาทําอย่างอื่น เช่น บริหารจัดการพอร์ตการ ลงทุนของเขา สร้างธุรกิจใหม่อีกตัว หรือกําลังหาความสําราญให้ชีวิตอยู่ก็เป็นได้

**• รายได้จากพอร์ตการลงทุน (Portfolio Income)**

ถ้าคุณลงทุนในตราสารทางการเงิน เช่น หุ้น พันธบัตร หรือกองทุน รวม แสดงว่าคุณมีรายได้ในลักษณะนี้ รายได้จากพอร์ตการลงทุนมี รูปแบบเหมือนกับรายได้จากทรัพย์สิน เงินของคุณก็จะยังคงทํางาน ให้กับคุณอยู่ แม้ว่าคุณกําลังหลับอยู่ก็ตาม

56 พ่อรวยสอนวัยรุ่น

**? ถาม - ตอบ**

**คําถาม**

รายได้ประเภทไหนดีที่สุด

**คําตอบ**

พ่อรวยมักจะบอกว่า “กุญแจสู่ความร่ํารวย คือความสามารถใน การเปลี่ยนรายได้จากการทํางานให้เป็นรายได้จากทรัพย์สินหรือรายได้ จากพอร์ตการลงทุน” ท่านยังคงบอกด้วยว่า รายได้จากการทํางานจะ เสียภาษีมากที่สุด ในขณะที่รายได้จากทรัพย์สินจะเสียภาษีน้อยที่สุด จากคําสอนของท่านก็เป็นอันชัดเจนว่า ประเภทของรายได้ที่ดีที่สุดคือ รายได้ที่เงินทํางานหนักเพื่อผมในขณะที่มีค่าใช้จ่ายน้อยที่สุด นั่นก็คือ รายได้จากพอร์ตการลงทุน และรายได้จากทรัพย์สิน

ความเข้าใจเรื่องประเภทของรายได้ที่ดีที่สุดนั้น มีความสําคัญเป็น อันดับ 2 ที่จะต้องจําให้ขึ้นใจ ส่วนสิ่งที่ต้องจําให้ขึ้นใจเป็นอันดับ 1 นั่น ก็คือ

**สิ่งที่ต้องจําให้ขึ้นใจ**

วันหนึ่ง ตอนที่ผมและไมค์นั่งอยู่ในห้องทํางานของพ่อรวย ท่าน บอกกับเราว่า ถ้าอยากรวย จะต้องรู้ “ความแตกต่างระหว่างทรัพย์สินและ หนี้สิน” และท่านบอกอีกด้วยว่า ให้ซื้อ “ทรัพย์สิน” พวกเราคิดว่าท่าน พูดเล่น พวกเราทํางานกับท่านมาตั้งนานเพื่อหวังจะได้รู้เคล็ดลับสู่ความร่ํารวย แต่สิ่งที่ได้รับนี้มันดูเด็กๆ ที่อๆ ยังไงไม่รู้ ท่านยังคงพูดต่อไป “คนรวยซื้อ ทรัพย์สิน ในขณะที่คนชั้นกลางและคนจนซื้อหนี้สิน โดยพวกเขาคิดว่าสิ่งที่ เขาซื้อนั้นเป็นทรัพย์สิน”

บทที่ 5 พิมพ์เงินใช้เอง 57

“หมายความว่า ถ้าเรารู้ว่าอะไรคือทรัพย์สิน และซื้อมัน แล้วเราก็จะ ร่ํารวยหรือครับ” ผมถาม

พ่อรวยพยักหน้า “มันก็ง่ายๆ แค่นี้แหละ”

“ถ้ามันง่ายขนาดนี้ ทําไมคนอื่นๆ จึงไม่รวยกันทั้งหมดละครับ” ผมถามต่อ

พ่อรวยยิ้ม “เพราะพวกเขาไม่รู้ความแตกต่างระหว่างทรัพย์สินและหนี้สิน”

**ทรัพย์สินเงินเข้ากระเป๋าเรา**

พ่อรวยนิยามคําว่า “ทรัพย์สิน” ไว้ว่า ทรัพย์สินคือสิ่งที่ทําให้เงินเข้า กระเป๋าเรา นี้เป็นสิ่งที่ผมไม่มีวันลืม และทรัพย์สินควรสร้างรายได้ให้เรา อย่างสม่ําเสมอด้วย

คํานิยามดั้งเดิมของคําว่า “ทรัพย์สิน” คือ ทุกสิ่งทุกอย่างที่เราเป็น เจ้าของ และสามารถเปลี่ยนให้เป็นเงินได้ถ้าคุณต้องการ ลองมองไปรอบๆ ห้องว่ามีของมีค่าหรือไม่ คอมพิวเตอร์ โทรทัศน์ โทรศัพท์มือถือ เครื่องเล่น เกม กีตาร์ ฯลฯ

ทรัพย์สินยังคงนับรวมถึงเงินที่อยู่ในบัญชีธนาคาร หุ้น พันธบัตร หรือ หน่วยลงทุนอื่นๆ ด้วย แน่นอนว่าเงินสดในมือคุณก็เป็นทรัพย์สิน เงินสดเหล่า นี้อาจจะมาจากค่าขนม จากการทํางานพิเศษ ได้จากรางวัล หรือเป็นของขวัญ ในวันพิเศษ

แต่นี่คือสิ่งที่คนส่วนใหญ่ยังไม่เข้าใจ สิ่งของหลายๆ อย่างที่คุณคิดว่า สามารถเปลี่ยนเป็นเงินได้และเรียกมันว่าทรัพย์สิน จริงๆ แล้วมันจะยังไม่ใช่ ทรัพย์สิน จนกว่ามันจะขายได้ เหตุผลคือ มันไม่ได้ทําให้เงินเข้ากระเป๋าคุณ ในขณะที่คุณครอบครองมันอยู่ และเมื่อถึงตอนที่คุณขายมันได้และได้รับเงิน มันก็จะไม่ใช่ทรัพย์สินของคุณอีกต่อไป เพราะคุณไม่ได้เป็นเจ้าของมันแล้ว

58 พ่อรวยสอนวัยรุ่น

หลักการในลักษณะเดียวกันนี้ ก็เหมือนกับเงินสดที่นอนอยู่ในกระเป๋า ของคุณ เงินสดเหล่านี้ไม่ได้งอกเงยให้มีเงินเพิ่มขึ้นเลย เหมือนเป็นความฝัน ลมๆ แล้งๆ ใช่ไหมล่ะที่เงินจะงอกเงยได้ด้วยตัวเอง

อาจไม่ใช่ความฝันก็ได้ เพราะยังมีสถานที่อื่นนอกเหนือจากกระเป๋าสตางค์ ของคุณ ที่จะทําให้เงินของคุณงอกเงยเพิ่มขึ้นมาได้เรื่อยๆ นั่นคือ การนําเงิน ไปลงทุนในอะไรบางอย่าง ซึ่งทําให้เกิดรายได้จากทรัพย์สิน และรายได้จาก พอร์ตการลงทุน เราเรียกสิ่งที่ก่อให้เกิดรายได้นี้ว่าทรัพย์สิน

**หนี้สินนําเงินออกจากกระเป๋าเรา**

หนี้สินคือสิ่งที่ตรงกันข้ามกับทรัพย์สิน หนี้สินทําให้เรามีรายจ่าย ทรัพย์สิน ที่ได้กล่าวถึงข้างต้น เช่น คอมพิวเตอร์ โทรทัศน์ โทรศัพท์มือถือ ที่จริงแล้ว สิ่งเหล่านี้ล้วนเป็นหนี้สินทั้งนั้น เพราะเราต้องจ่ายเงินเพื่อให้ได้มันมา และ เมื่อเราเปลี่ยนมันกลับไปเป็นเงินสด เราจะได้เงินน้อยกว่าตอนที่เราใช้ซื้อ หนี้สินยังรวมถึงสิ่งที่คุณติดค้างเอาไว้ เช่น เงินที่คุณยืมเพื่อนมา ถ้าพ่อแม่ ของคุณนําบ้านไปจดจํานองแล้วทําให้มีรายจ่ายทุกเดือน นี่ก็เป็นหนี้สินเช่น กัน ถ้าคุณซื้อของและจ่ายเงินด้วยบัตรเครดิต คุณกําลังสร้างหนี้สิน เพราะ คุณต้องจ่ายเงินออกไป และแน่นอนว่า “ภาษี” ก็จัดว่าเป็นหนี้สินประเภทหนึ่ง เช่นกัน

**จะเลือก “ทรัพย์สิน” หรือ “หนี้สิน**

พ่อจนบอกว่า “บ้านของเราคือการลงทุนที่ยิ่งใหญ่ที่สุด และเป็นทรัพย์สิน ที่มีค่ามากที่สุด”

พ่อรวยบอกว่า “บ้านคือหนี้สิน ถ้าใครบอกว่าบ้านของเขาเป็นการ ลงทุนที่ยิ่งใหญ่ที่สุด เขากําลังจะแย่แล้วล่ะ”

บทที่ 5 พิมพ์เงินใช้เอง 59

ถ้าอย่างนั้นแสดงว่าบ้านเป็นได้ทั้งทรัพย์สินและหนี้สินหรือไม่ ก็เป็น อย่างนั้นจริงๆ ทรัพย์สินอาจลวงตาเราได้ สิ่งที่ดูเหมือนว่าเป็นทรัพย์สิน อาจ กลับกลายเป็นหนี้สินแทน ยกตัวอย่างเช่น คู่รักคู่หนึ่งแต่งงานกัน พวกเขา อาศัยอยู่ในอะพาร์ตเมนต์ที่อยู่กันมาตั้งแต่ก่อนแต่งงาน จึงสามารถประหยัด ค่าใช้จ่ายไปได้มาก แต่ห้องในอะพาร์ตเมนต์นั้นช่างเล็กเหลือเกิน พวกเขาจึง ตัดสินใจเก็บออมเงินบางส่วนเพื่อซื้อบ้านในฝันในสักวันหนึ่ง หลังจากนั้นจึงจะ เริ่มต้นครอบครัวได้

ทั้งสองคนต่างก็มีรายได้ พวกเขาทุ่มเทกับการทํางานในสายงานนั้นอย่าง เต็มที่ รายได้จึงเพิ่มมากขึ้น และภาษีก็มากขึ้นตามด้วย ความจริงคือ ยิ่งพวก เขาหาได้มากเท่าไร พวกเขาก็ต้องเสียภาษีมากเท่านั้น รายจ่ายของพวกเขาก็ โตขึ้นเป็นเงาตามตัว เป็นเพราะการกระทําของพวกเขาเอง ทุกครั้งที่มีการขึ้น เงินเดือนให้ใครคนใดคนหนึ่ง ทั้งสองคนก็จะไปฉลองกัน พวกเขาซื้อโทรทัศน์ เครื่องใหญ่ขึ้น ขายรถคันเดิมเพื่อซื้อรถรุ่นใหม่ พวกเขาจึงเก็บเงินได้เพียง เล็กน้อยเท่านั้น

ในที่สุด พวกเขาก็ซื้อบ้าน และภาคภูมิใจในทรัพย์สินชิ้นนี้เป็นอย่าง มาก แต่ไม่นานนักก็พบว่าพวกเขาจะต้องจ่ายภาษีที่ดินและที่อยู่อาศัยในอัตรา ที่สูงมาก บ้านหลังใหม่นั้นมีพื้นที่มากกว่าอะพาร์ตเมนต์ของพวกเขามากและ ก็มีหลายห้อง ดังนั้น ถึงเวลาซื้อเฟอร์นิเจอร์แล้ว

เนื่องจากพวกเขาเคยอยู่อะพาร์ตเมนต์ในลักษณะการเช่า ดังนั้น จึง ไม่สามารถนําข้าวของเครื่องใช้มาจากที่นั่นได้ พวกเขาจึงซื้อเตาอบ ตู้เย็น เครื่องซักผ้า เครื่องอบผ้าเข้ามา และเมื่อห้องมีจํานวนมาก ก็ต้องใช้เครื่อง ปรับอากาศ พวกเขาจึงซื้อเครื่องปรับอากาศจํานวน 4 เครื่อง ค่าไฟจึงสูงขึ้น มากในฤดูร้อน และทุกๆ เดือน พวกเขาจะต้องผ่อนชําระหนี้บ้านที่จดจํานองไว้ ด้วย

60 พ่อรวยสอนวัยรุ่น

บ้านแสนสวยที่พวกเขาเรียกว่าเป็นทรัพย์สินกลับกลายเป็นหนี้สินไป แล้ว เพราะว่าบ้านหลังนี้ทําให้พวกเขาต้องมีรายจ่ายมากขึ้น บ้านหลังนี้นําเงิน ออกจากกระเป๋า และไม่ได้นําเงินเข้ากระเป๋าเลย ด้วยหลักการง่ายๆ ที่พ่อรวย ยกตัวอย่างมานี้ ทําให้ผมและไมค์ไม่สับสนเรื่องทรัพย์สินกับหนี้สินอีกต่อไป

คุณอาจจะบอกว่า “เรื่องนี้ไม่เกิดขึ้นกับฉันหรอก เพราะฉันไม่ได้ซื้อบ้าน เป็นของตัวเอง” แต่อย่าเพิ่งนิ่งนอนใจ สมมติว่าคุณซื้อรถคันหนึ่ง รถคันนี้ดู เหมือนเป็นทรัพย์สิน แต่ต้องมีภาระจ่ายค่าน้ํามันทุกเดือน รวมถึงค่าประกัน และค่าซ่อมอีก อะไหล่ก็แพง ในไม่ช้าทรัพย์สินก็จะกลายเป็นหนี้สิน นอกจาก รถจะกินน้ํามันแล้ว รถยังดูดเงินคุณด้วย และที่สําคัญที่สุด มูลค่าของรถคัน นี้จะลดลงตั้งแต่วินาทีที่คุณซื้อมันมา คุณอาจจะขายแยกชิ้นส่วนและได้เงิน เท่ากับค่าอาหารกลางวันเพียงไม่กี่มื้อเท่านั้น

สมมติว่าพ่อแม่ของคุณซื้อบ้าน บ้านหลังนี้อยู่ในสภาพดี ร่มรื่น เงียบสงบ และติดถนน จากนั้นก็มีศูนย์การค้าขนาดใหญ่มาเปิดบริเวณใกล้ๆ ทําให้บ้าน ราคาสูงขึ้นเพราะเป็นทําเลทอง ถ้าพ่อแม่ของคุณประกาศขายบ้านหลังนี้ พวกเขาจะได้เงินมากกว่าเงินที่ซื้อไป แต่

สมมติว่าหลังจากนี้ไม่นาน มีโรงภาพยนตร์และโรงละครมากมายเกิดขึ้น รอบๆ จากบรรยากาศเงียบสงบ กลายเป็นพื้นที่ที่เกิดมลภาวะทางอากาศและ ทางเสียง เช่น เสียงแตรรถยนต์ เสียงเครื่องยนต์ เสียงด่าของคนขับรถใจร้อน และควันพิษ ราคาบ้านดิ่งลงเหว และจะเป็นเช่นนี้ต่อไปหากไม่มีการปรับสภาพ การจราจรเสียใหม่ หรือออกกฎหมายในเรื่องการใช้แตรรถยนต์

แย่ไปกว่านั้น อากาศหนาวเหน็บในช่วงฤดูหนาว เมื่อเครื่องทําน้ําอุ่นเสีย หลังคาเริ่มรั่ว พ่อแม่ของคุณต้องทุ่มเงินซ่อมบ้านที่เคยคิดว่าเป็นการลงทุนที่ ปลอดภัย แต่ไม่เป็นอย่างนั้นอีกต่อไปแล้ว

บทที่ 5 พิมพ์เงินใช้เอง 61

กลับมาดูสิ่งของในห้องของคุณ ไม่ว่าจะเป็นเครื่องคอมพิวเตอร์ รวม ถึงอุปกรณ์เทคโนโลยีทั้งหลายเป็นนวัตกรรม ชั้นนําและแปลกใหม่ในตอนที่ คุณซื้อมันมา แต่เมื่อคุณกลับมาถึงบ้าน ทันทีที่แกะกล่องออกมา มูลค่าก็ได้ เริ่มลดลงแล้ว

ลองคิดถึงโทรศัพท์มือถือรุ่นใหม่ที่มีกล้องในตัวที่คุณซื้อ ไม่นานก็มีรุ่น ใหม่ออกมา เป็นรุ่นที่กล้องคมชัดกว่าเดิม ซึ่งสามารถเล่นเพลงได้ด้วย และอีก ไม่นานนัก รุ่นใหม่ก็จะเข้ามาอยู่ในตลาด (สมมติให้เป็นรุ่น 6.0 แทนรุ่น 5.0 ก็ แล้วกัน เพราะยิ่งตัวเลขมากขึ้น ก็ยิ่งเป็นรุ่นใหม่มากขึ้น และทําให้คุณอยาก ได้มันมาครอบครอง) หลังจากใช้งานไปได้ไม่นาน โทรศัพท์เครื่องที่อยู่ในมือ ของคุณ ก็ไม่ได้มีราคาสูงไปกว่าราคาของพลาสติกที่ใช้ผลิตเลย

ผมเรียกสิ่งเหล่านี้ว่า “สิ่งของฟุ่มเฟือย” ราคาและมูลค่าของสิ่งของ ฟุ่มเฟือยนี้จะตกลงไปตั้งแต่วินาทีที่คุณซื้อ มันมา

ตอนที่พ่อรวยอธิบายเรื่องนี้ให้ผมกับไมค์ฟัง พวกเรานิ่งเงียบไม่พูด อะไร ได้แต่รอว่าท่านจะบอกเราว่า เราควรทําอย่างไร วิธีแก้ปัญหานั้นง่าย นิดเดียว ซึ่งง่ายขนาดที่ว่าผู้คนมากมายรู้กันทั้งนั้น แต่กลับไม่ยอมทํา นั่นคือ การซื้อทรัพย์สินที่ก่อให้เกิดรายได้ นี่แหละคือสิ่งที่ทําให้ผมมีวันนี้ อะพาร์ตเมนต์ ที่ผมมีและปล่อยให้เช่านั้น ถึงแม้ว่าจะทําให้ผมมีรายจ่ายมากขึ้นจากการบริหาร จัดการและดูแลรักษา แต่ก็ก่อให้เกิดรายได้มากกว่า และได้อย่างสม่ําเสมอ ทําให้ผมมีกําไรทุกเดือน

“แต่ฉันเป็น **เด็ก** จะไปทําอะไรได้” คุณอาจจะตั้งคําถามแบบนี้ คําแนะนํา คือ ให้คิดก่อนจะซื้ออะไร ใช้จ่ายอย่างระมัดระวัง อย่าหมดเงินไปกับสิ่งของ ฟุ่มเฟือย แล้วลองสํารวจตัวเองดูว่า คุณมีทรัพย์สินมากน้อยแค่ไหน คุณมีอะไร ที่ราคามันพุ่งสูงขึ้นเรื่อยๆ หรือไม่ ลองสํารวจของในห้องคุณดูว่า มีของสะสม ที่มีมูลค่าสูงขึ้นเรื่อยๆ เช่น ลายเซ็นของคนดังในจดหมาย บนภาพถ่าย หรือ บนลูกบอล ไม่แน่ว่าสิ่งเหล่านี้อาจจะขายได้มากกว่าราคาที่คุณ ซื้อมันมาด้วย

62 พ่อรวยสอนวัยรุ่น

อย่างไรก็ดี เปิดหูเปิดตาของคุณให้กว้าง สําหรับโอกาสของคุณและ เพื่อนในการเริ่มต้นธุรกิจ ธุรกิจนี้จะสร้างรายได้จากทรัพย์สินให้คุณ และเมื่อ คุณได้เงินจากธุรกิจนี้ ก็เอาไปลงทุนต่อในหุ้น พันธบัตร หรือทรัพย์สินอื่นๆ ที่ จะสร้างรายได้ให้คุณมากขึ้น

สรุปว่า

• ทรัพย์สินนําเงินเข้ากระเป๋าเรา (ทําให้คุณมีรายได้เพิ่มขึ้น)

• หนี้สินนําเงินออกจากกระเป๋าเรา (ทําให้คุณมีรายจ่ายเพิ่มขึ้น)

• ซื้อทรัพย์สินที่ก่อให้เกิดรายได้

คุณเข้าใจแล้วใช่ไหม ถ้าเข้าใจแล้วก็ลุยกันต่อเลย

บทที่ 5 พิมพ์เงินใช้เอง 63

**บทที่ 6**

**สร้างกระแสเงินสด**

**เข้าใจตัวเลข จัดทํางบการเงิน**

“ถ้าพวกเธออยากจะรวย พวกเธอจะต้องเข้าใจตัวเลข” พ่อรวยสอนผม และไมค์เป็นร้อยๆ ครั้ง ท่านสอนเราโดยใช้รูปภาพแทนคําอธิบายที่ยืดเยื้อ เพื่อ ให้เราเข้าใจได้ง่ายขึ้น ท่านวาดเป็นแผนภาพขึ้นมาเพื่อตรวจสอบทรัพย์สินและ หนี้สินได้อย่างง่ายๆ งบการเงินจะแสดงให้เห็นว่าสิ่งใดบ้างที่คุณเป็นเจ้าของ และสิ่งใดบ้างที่ทําให้คุณเป็นหนี้ นี่คือสิ่งที่ทําให้ธุรกิจต่างๆ ดําเนินไปได้อย่าง ราบรื่น งบการเงินเป็นภาพของสถานะทางการเงินของคุณในเวลาใดเวลาหนึ่ง ซึ่งจะประกอบด้วย 2 ส่วน คือ งบรายรับ - รายจ่าย และงบดุล

**งบรายรับ - รายจ่าย (income statement)** หรือเรียกอีกชื่อว่า งบ กําไร ขาดทุน จะแสดงให้เห็นอย่างง่ายๆ ว่า เงินของเรานั้นเข้ามาจากช่องทาง ไหนบ้าง และออกไปเพราะอะไรบ้าง และจะแสดงรายรับรวมและรายจ่ายรวม ของคุณในช่วงเวลาหนึ่ง

**งบดุล (balance sheet)** แสดงให้เห็นถึง ความสัมพันธ์ระหว่าง ทรัพย์สินและหนี้สินที่คุณมีในช่วงเวลาหนึ่ง

รูปแบบของเงินที่มีการไหลเข้าไหลออกเรียกว่า **กระแสเงินสด (cash flow)**

บทที่ 6 สร้างกระแสเงินสด 65

พ่อรวยวาดแผนภาพให้เข้าใจได้ง่ายๆ ถ้าคุณต้องการจะเขียนงบการ เงินของคุณเอง ให้นํากระดาษเปล่ามาสักแผ่น แล้ววาดช่องสี่เหลี่ยมขึ้นมา 4 ช่อง โดยมีลักษณะดังนี้

งบรายรับ - รายจ่าย

รายรับ

รายจ่าย

งบดุล

ทรัพย์สิน | หนี้สิน

ครึ่งบนของงบการเงินคือ งบรายรับ - รายจ่าย หรือ งบกําไร ขาดทุน จะมีช่องรายรับและช่องรายจ่าย ส่วนครึ่งล่างคือ งบดุล จะมีช่องทรัพย์สิน และช่องหนี้สิน

**งบการเงินจะแสดงให้เราเห็นว่าเงินของเราอยู่ที่ไหนบ้าง** และ เป้าหมายของเราคือ ต้องการจะมีรายรับมากกว่ารายจ่าย และต้องการมีทรัพย์สิน มากกว่าหนี้สิน เราจะเข้าใจหลักการของเงินได้ โดยดูรูปแบบของเงินว่า มัน มีทิศทางการไหลอย่างไร

66 พ่อรวยสอนวัยรุ่น

**รูปแบบกระแสเงินสดของทรัพย์สิน**

นี่คือรูปแบบของกระแสเงินสดของทรัพย์สิน

งบรายรับ - รายจ่าย

รายรับ

รายจ่าย

งบดุล

ทรัพย์สิน | หนี้สิน

เส้นลูกศรคือ ทิศทางของกระแสเงินสดว่าเกิดจากช่องทรัพย์สิน แล้ว ไหลไปสู่ช่องรายรับ หมายความว่า ทรัพย์สินคือสิ่งที่ทําให้เรามีรายได้มากขึ้น

รูปแบบนี้คือ รูปแบบของกระแสเงินสดในงบการเงินของคนรวย

**รูปแบบกระแสเงินสดของหนี้สิน**

นี่คือรูปแบบกระแสเงินสดของหนี้สิน

บทที่ 6 สร้างกระแสเงินสด 67

งบรายรับ - รายจ่าย

รายรับ

รายจ่าย

งบดุล

ทรัพย์สิน | หนี้สิน

ลูกศรแสดงให้เห็นการไหลของเงิน ซึ่งไหลจากช่องทรัพย์สินไปสู่ช่อง รายจ่าย และไหลออกไปจากแผนภาพ เงินจะหายไป เพราะเราต้องเอาไป จ่ายคืนหนี้ที่เราติดค้าง และนี่คือรูปแบบกระแสเงินสดของคนชั้นกลาง

68 พ่อรวยสอนวัยรุ่น

**? ถาม - ตอบ**

**คําถาม**

เป็นไปได้หรือไม่ที่จะยังจนอยู่ทั้งๆ ที่มีเงิน

**คําตอบ**

แม้ว่าจะฟังดูขัดแย้งกันก็ตาม แต่มันก็เป็นไปได้ ปริมาณเงินที่ได้รับมา แต่ละเดือนนั้น ไม่ได้มีส่วนเกี่ยวข้องอะไรกับความมั่งคั่งเลย พ่อผม มี “งานที่ดี” ที่ให้เงินเดือนอย่างงาม แต่ท่านไม่เคยเปลี่ยนพฤติกรรม ความเป็น “พ่อจน” เลย พ่อของไมค์อาจมีรายได้จากการทํางานที่โรงงาน น้ําตาลเป็นจํานวนเงินพอๆ กับพ่อผม (หรืออาจจะได้น้อยกว่าพ่อผม ด้วยซ้ํา) แต่ท่านบริหารเงินและลงทุนได้อย่างดี จนท่านกลายเป็นคนรวยงบการเงินของพ่อจนเป็นแบบนี้

รายรับ

อาชีพ

รายจ่าย

ทรัพย์สิน | หนี้สิน

บทที่ 6 สร้างกระแสเงินสด 69

พ่อจนมีรายรับและรายจ่ายเท่าๆ กัน ท่านใช้จ่ายไปพอๆ กับที่ท่านหาได้ ท่านมีหนี้สินมากมาย (บ้าน รถ หนี้จากเงินกู้ยืมเพื่อการศึกษา และอื่นๆ) แต่ ท่านมีทรัพย์สินน้อยมาก

ในอีกมุมหนึ่ง งบการเงินของพ่อรวยจะสะท้อนให้เห็นว่าท่านมีรายจ่าย น้อยกว่าถ้าเทียบกับรายรับ และมีช่องทรัพย์สินใหญ่กว่าช่องหนี้สิน งบการเงิน ของท่านจะเป็นลักษณะนี้

งบรายรับ - รายจ่าย

รายรับ

รายจ่าย

งบดุล

ทรัพย์สิน | หนี้สิน

จะเห็นว่าถ้าคุณพยายามทําให้ช่องทรัพย์สินของคุณใหญ่ขึ้น ในขณะที่ ทําให้ช่องหนี้สินเล็กๆ เข้าไว้ คุณก็จะรวย ซึ่งมันก็ง่ายๆ แค่นี้แหละ

70 พ่อรวยสอนวัยรุ่น

**ทํางบการเงินของคุณเอง**

ถึงตาของคุณบ้างแล้ว ใช้ช่องสี่เหลี่ยม 4 ช่องเหมือนกัน เขียนคําว่า รายรับ รายจ่าย ทรัพย์สิน หนี้สิน คุณจะสามารถเขียนงบการเงินของคุณขึ้น มาได้อย่างง่ายดาย

เริ่มจากรายรับของคุณ คุณทํางานพิเศษหลังเลิกเรียน หรือทําใน วันหยุดหรือไม่ รายได้จากงานพิเศษของคุณควรจะเป็นอันดับแรกในช่องนี้ จากนั้นให้เขียนทุกอย่างที่ทําให้คุณมีรายได้ เช่น เงินค่าขนม เงินรางวัล หรือเงินที่ได้เป็นของขวัญในเทศกาลต่างๆ

ต่อไปก็เป็นช่องรายจ่าย ให้คุณเขียนทุกรายการที่ทําให้เงินของคุณ ลดลง จัดเป็นหมวดหมู่ด้วย รายการต่อไปนี้จะเป็นตัวอย่างคร่าวๆ ให้กับคุณ ได้ ให้คุณเขียนหมวดหมู่ต่อไปนี้ และเขียนรายการของสิ่งที่คุณหมดเงินไป กับมัน และระบุจํานวนเงินว่าแต่ละเดือนคุณใช้จ่ายกับสิ่งนั้นๆ ไปเท่าไรบ้าง

**• ค่าอาหาร** อาหาร เครื่องดื่ม ขนมขบเคี้ยว ของกินต่างๆ

**• ค่าเสื้อผ้า** ชุดนักเรียน ชุดวันหยุด รองเท้า รวมถึงเครื่องประดับต่างๆ (เช่น ต่างหู สร้อยคอ)

**• ค่าใช้จ่ายด้านกีฬา** ชุดกีฬา รองเท้ากีฬา รวมถึงรองเท้าที่ใช้เล่นกีฬาเฉพาะ เช่น รองเท้าสเก็ต โรลเลอร์เบลด และอุปกรณ์ต่างๆ เช่น สเก็ตบอร์ด กระดานโต้คลื่น จักรยาน ไม้เทนนิส

**• ค่าเดินทาง** โดยสารแบบสาธารณะ (ค่ารถประจําทาง ค่ารถไฟฟ้า) โดยสารแบบส่วนตัว (แท็กซี่ รถส่วนตัว) ค่าน้ํามัน ค่าทางด่วน ค่าแต่งรถ และค่าซ่อม

บทที่ 6 สร้างกระแสเงินสด 71

**• ค่านันทนาการ** บัตรชมภาพยนตร์ ค่าเช่าแผ่นดีวีดี แผ่นเพลง ค่าสมัครสมาชิกนิตยสาร หนังสือ บัตรชมคอนเสิร์ต

**• ผลิตภัณฑ์ดูแลสุขภาพ** ยาสระผม สบู่ ยาทาเล็บ โรลออนระงับกลิ่นกาย เครื่องสําอาง

**• ค่าเสริมสวย** ตัดแต่งทรงผม ทําเล็บมือ เล็บเท้า

**• ปัจจัยเพื่อสัตว์เลี้ยง** อาหาร ปลอกคอ สายคล้อง ของเล่น

**• รายการใหญ่** ตั๋วเครื่องบิน รถคันใหม่ โทรศัพท์มือถือ ค่าเทอม ค่าเรียนพิเศษ เงินช่วยแบ่งเบาภาระที่บ้าน

รายจ่ายของคุณอยู่ในหมวดใดบ้าง มันมีโอกาสสูงมากที่คุณจะมีรายจ่าย ครบทุกหมวดหมู่ ซึ่งคุณจะเห็นได้ว่า เงินของคุณจะอยู่ในช่องรายรับได้ไม่นาน

รายจ่ายของพ่อแม่จะมีรายการมากกว่านี้ เช่น ค่าผ่อนบ้าน ค่าผ่อนรถ ค่าดูแลรักษา ค่าน้ํามัน ค่าไฟฟ้า ค่าประปา ค่าซ่อมรถ ค่าเทอมลูก (ของคุณ ไง) ค่าท่องเที่ยวในวันหยุด ค่าเลี้ยงดูและค่ารักษาพยาบาลพ่อแม่ของพวกท่าน รวมถึงค่าออกงานเลี้ยงต่างๆ

เมื่อมาลองคิดคํานวณดูแล้วจะพบว่า จะไม่มีเงินเหลือในช่องรายรับ เลย เพราะค่าใช้จ่ายมันมีราคาแพงมากๆ

คุณสังเกตหรือไม่ว่า รายจ่ายของคุณส่วนใหญ่จะอยู่ในไม่กี่หมวดหมู่ หรือถ้าคุณยังไม่ค่อยแน่ใจว่าเงินของคุณหายไปกับสิ่งใดบ้าง มีวิธีง่ายๆ คือ เก็บใบเสร็จนั่นเอง

72 พ่อรวยสอนวัยรุ่น

**เงินของฉันหายไปไหน**

คุณออกจากบ้านด้วยเงินเต็มกระเป๋า แต่กลับเข้าบ้านแบบไม่เหลือ เงินอยู่เลย แม้ว่าจะออกไปไม่กี่ชั่วโมงใช่หรือเปล่า อาจเป็นเพราะ บริเวณนั้นมีนักล้วงกระเป๋าฝีมือดี หรืออาจเป็นเพราะคุณใช้จ่ายโดย ไม่ได้คิดก็เป็นได้

ลองทําแบบสํารวจดู โดยจดบันทึกรายจ่ายของคุณใน 1 วันลงใน บันทึกพ่อรวย ถ้าคุณมีสมุดเล่มเล็กๆ คุณก็อาจเก็บไว้ในกระเป๋าสตางค์ เพื่อจะได้เห็นและจําได้ว่า จะต้องจดบันทึกเมื่อจะจ่ายเงิน หรือไม่ก็ใช้ ยางรัดกระเป๋าสตางค์ไว้กับสมุดบันทึกเล่มเล็กๆ เล่มนั้น เพื่อพกมันไป ด้วยทุกที่ และเมื่อมีการใช้จ่ายใดๆ เกิดขึ้น ก็ให้จดบันทึกไว้

การใช้ยางรัดสมุดบันทึกและกระเป๋าสตางค์เข้าด้วยกัน จะทําให้คุณ เข้าถึงเงินได้ยากขึ้น ทําให้คุณได้ตระหนักว่า คุณหยิบกระเป๋าสตางค์ บ่อยแค่ไหน

และอย่าลืมพกดินสอหรือปากกาไปด้วยล่ะ

ทุกครั้งที่คุณใช้จ่าย ขอใบเสร็จทุกครั้งและให้เก็บใบเสร็จไว้ (หรือ จดบันทึกทันที) แม้จะเป็นน้ําดื่มเพียงขวดเดียว วิธีนี้จะทําให้คุณคิดเกี่ยวกับ การใช้จ่ายของคุณ ซึ่งจะทําให้คุณตระหนักและแทนที่จะคิดว่า “ฉันต้องมี สิ่งนั้น” คุณจะเริ่มคิดว่า “ฉันมีสิ่งที่คล้ายกันอยู่ที่บ้านแล้ว” ในไม่ช้าคุณจะ รู้สึกได้ว่า คุณเก็บเงินได้มากขึ้น เพราะเงินอยู่ในกระเป๋าสตางค์ของคุณ นานขึ้น

บทที่ 6 สร้างกระแสเงินสด 73

**การเงินของคุณอยู่ตําแหน่งไหน**

ตอนนี้คุณคงทํางบรายรับ - รายจ่ายเสร็จเรียบร้อยแล้ว ด้วยการบันทึก รายละเอียดลงในช่องรายรับและรายจ่าย ต่อไปก็เป็นงบดุล ถ้าคุณลงทุนใน หุ้น พันธบัตร กองทุนรวม หรือคุณมีบัญชีเงินฝากธนาคารในรูปแบบใดก็ตาม บันทึกมันลงไปในช่องทรัพย์สิน โดยระบุมูลค่าเป็นจํานวนเงินลงไปด้วย มัน ง่ายที่จะเขียนว่าคุณมีเงินฝากธนาคารไว้เท่าไร แต่ค่อนข้างยากที่จะเขียนมูลค่า ของตราสารที่คุณลงทุน

ต่อไปให้เขียนรายการของหนี้สินทั้งหมดที่คุณมีอยู่ ไม่ว่าจะเป็นหนี้ จากเงินกู้ซื้อรถ หรือหนี้ที่คุณติดค้างใครอยู่ ทุกอย่างที่นําเงินออกจากกระเป๋า ของคุณทุกเดือน

คุณจะรู้ “ความมั่งคั่งสุทธิ” ด้วยการนํา **ทรัพย์สิน** ลบ **หนี้สิน** ความ มั่งคั่งสุทธิของคุณควรจะเป็นบวก ถ้าคุณมีหนี้สินมากกว่าทรัพย์สิน ความ มั่งคั่งสุทธิของคุณจะติดลบ และถ้าคุณเป็นแบบนี้จริงๆ คุณควรทบทวนแผน การเงินของคุณใหม่ ถึงเวลาที่จะต้องพิจารณาเรื่องงบประมาณของคุณแล้ว

**ใส่ใจเรื่องของตัวเอง**

เมื่อเรารู้ความแตกต่างของทรัพย์สินและหนี้สินแล้ว เราก็จะสามารถ เลือกซื้อทรัพย์สินที่แท้จริงได้อย่างถูกต้อง และทําให้ช่องทรัพย์สินใหญ่ขึ้น เรื่อยๆ เมื่อเงินของคุณไปอยู่ในช่องทรัพย์สิน ให้คุณนึกภาพตามว่า เงินของ คุณเป็นลูกจ้างที่จะคอยทํางานให้กับคุณ นี่คือตัวอย่างง่ายๆ ที่จะบอกว่าให้ใช้ เงินทํางานแทนตัวคุณ ด้วยการใส่ใจงบการเงินของคุณ จะทําให้คุณมีอิสรภาพ ทางการเงินได้ในไม่ช้า

74 พ่อรวยสอนวัยรุ่น

**บทที่ 7**

**เล่นเกมเพื่อเรียนรู้**

พ่อจนบอกว่า “เรียนหนังสือเพื่อหาความรู้”

พ่อรวยบอกว่า “เล่นเกมเพื่อหาความรู้”

**เล่นเพื่อเรียนรู้**

พ่อรวยมักจะทําแต่สิ่งที่พวกเราไม่คาดคิดเสมอ ท่านทําให้ผมและไมค์ ตื่นเต้นอยู่บ่อยๆ และทําให้พวกเรารักการเรียนรู้ ท่านอธิบายความแตกต่างที่ ซับซ้อนของทรัพย์สินและหนี้สินได้โดยใช้รูปภาพง่ายๆ เพียงไม่กี่รูป และท่าน ยังเตรียมสิ่งที่น่าประหลาดใจเอาไว้อีกด้วย

พ่อรวยมักจะพูดอยู่เสมอว่า “เกมเป็นสิ่งที่สะท้อนชีวิตจริง ยิ่งพวกเธอ เล่นเกมมากเท่าไร พวกเธอก็จะยิ่งรวยมากขึ้นเท่านั้น” ช่างเป็นแนวคิดที่สุดยอด จริงๆ ผมชอบมากเลย ผมเป็นคนที่ชอบเล่น เกมเศรษฐี มากๆ (เกมเศรษฐี หรือ Monopoly หมายถึง เกมกระดานที่เล่นกันครั้งละหลายคน โดยจะผลัดกันทอย ลูกเต๋และเดินไปตามแต้มที่ทอยได้ จากนั้นก็เล่นตามเหตุการณ์ที่เกิดขึ้น เช่น ซื้อที่ดิน เมื่อคนอื่นเดินมาตกที่ตรงนี้ก็จะต้องจ่ายเงินค่าเช่าที่ดิน ไม่ใช่เกมเศรษฐี ที่เล่นตอบคําถามกันทางโทรทัศน์ - ผู้เรียบเรียง) และตอนนี้พ่อรวยซึ่งเป็นที่ ปรึกษาของผม บอกผมว่า เกมเศรษฐี นี่แหละที่จะสอนเรื่องการเงินให้กับผม

บทที่ 7 เล่นเกมเพื่อเรียนรู้ 75

เกมเศรษฐี จะเกี่ยวกับการลงทุนโดยเน้นเรื่องอสังหาริมทรัพย์ แต่อย่างไร ก็ต้องใช้หลักการทางการเงินทุกอย่าง เช่น การซื้อทรัพย์สิน เพื่อให้มีรายได้ จากทรัพย์สิน อย่างที่ผมได้บอกไปในบทที่แล้ว ทุกครั้งที่คุณเดินครบ 1 รอบ คุณจะได้รับเงิน 200 เหรียญ ผมจึงนํามาเชื่อมโยงกับสิ่งที่พ่อรวยสอน นั่นคือ รายได้ตรงส่วนนี้จะเปรียบเสมือนกับรายได้ที่มาจากการทํางานหรือเงินเดือน นั่นเอง และถ้าผมต้องการจะเพิ่มแหล่งรายได้ให้มากขึ้น ผมจะต้องซื้อทรัพย์สิน

แม้ว่าผมจะเป็นเด็กที่คลั่งไคล้ใน เกมเศรษฐี ผมก็สนใจในอสังหาริมทรัพย์ ผมจะซื้อบ้านหรือโรงแรมทุกครั้งที่มีโอกาส นั่นหมายความว่า เมื่อมีผู้เล่นคน อื่นเดินมาตกในช่องที่ดินของผม เขาจะต้องจ่ายค่าเช่าให้ผม ทรัพย์สินที่ผมมี จะสร้างรายได้ให้กับผม และผมก็นําเงินรายได้ตรงส่วนนี้ไปซื้อทรัพย์สินเพื่อ สร้างรายได้เพิ่มอีก ผมเรียนรู้เรื่องการเงินจากพ่อรวย แต่ตอนนี้ผมกําลังได้ เรียนรู้จากการลงพื้นที่จริง ผมสามารถหาเงินได้อย่างไร้ขีดจํากัด

ผมนําแนวคิดจากการเล่นเกมมาใช้สร้างกระแสเงินสดในชีวิตจริง ถ้า ผมมีอะพาร์ตเมนต์หรืออาคารแล้วปล่อยให้คนมาเช่า ผมก็จะมีรายได้จาก ค่าเช่าทุกเดือน

เนื่องจากผมชอบเล่น เกมเศรษฐี มาก ผมจึงพัฒนา เกมกระแสเงินสด (CASHFLOW) ขึ้นมา ซึ่งมีทั้งแบบเกมกระดานและเกมออนไลน์บนเว็บไซต์ ซึ่งเป็นเกมที่สอนสิ่งที่พ่อรวยสอนผม ซึ่งการเล่นเกมจะเป็นการทดสอบสิ่งที่ คุณได้เรียนรู้จากหนังสือเล่มนี้ เหมือนทําข้อสอบในโรงเรียน แต่สนุกกว่ามาก และสนุกพอๆ กับ เกมเศรษฐี หรืออาจจะสนุกกว่าด้วย เพราะ เกมกระแส เงินสด จะสะท้อนเหตุการณ์ในชีวิตจริงที่คุณอาศัยอยู่ในปัจจุบัน

**ออกจากสนามแข่งหนู มุ่งสู่ทางด่วน**

แนวคิดของ เกมกระแสเงินสด ที่ผมสร้างขึ้น คือหาวิธีออกจากวงจร ของการทํางานหาเงินเพื่อจ่ายหนี้ นั่นคือ หาทางออกจากสนามแข่งหนู และมุ่ง

76 พ่อรวยสอนวัยรุ่น

สู่ช่องทางด่วน ไปสู่สถานที่ที่มีเงินทํางานแทนคุณ และคุณมีรายได้จาก ทรัพย์สินอยู่ตลอดเวลา

ในบทที่ 2 ผมได้พูดถึงกฎกติกาใหม่สู่ความมั่งคั่ง แต่สําหรับกฏเก่าคือ ตั้งใจเรียน หางานที่มั่นคงทํา ซื้อบ้านเป็นของตัวเอง และทํางานเพื่อเงิน ซึ่ง จะนําไปสู่วงจรชีวิตในสนามแข่งหนู สนามแข่งหนูคือวงจรที่คุณจะต้องทํางาน ไปตลอดเพื่อหาเงินมาจ่ายหนี้ ทํางานหนักขึ้นเพื่อให้ได้เงินมากขึ้น ซื้อสิ่งของ ฟุ่มเฟือยมากขึ้น มีรายจ่ายมากขึ้น มีหนี้มากขึ้น ทํางานหนักขึ้นอีก และยังคง จ่ายหนี้อย่างต่อเนื่อง แทนที่จะหาความสุขสําราญในชีวิต มีอิสรภาพในการ เลือกใช้ชีวิตให้มีความหมาย และมีมากพอที่จะนําไปแบ่งปันให้กับคนอื่นด้วย

คนบนโลกนี้ 90 เปอร์เซ็นต์จะติดอยู่ในสนามแข่งหนู ซึ่งต้องดิ้นรน ทํางานหาเงินเพื่อจ่ายหนี้ ใช้ชีวิตอยู่แบบเดือนชนเดือน พวกเขาคิดว่าการได้ เงินเดือนมาขึ้นจะช่วยแก้ปัญหาเหล่านี้ได้ แต่เมื่อมีเงินมากขึ้นก็ยิ่งทําให้เรา อยากซื้อสิ่งที่เป็นหนี้สินมากขึ้น เหมือนตัวอย่างของคู่รักคู่หนึ่งในบทที่ 5 คือยิ่ง พวกเขาซื้อหนี้สินมากขึ้นเท่าไร ก็จะยิ่งออกจากสนามแข่งหนูได้ยากขึ้นเท่านั้น และสุดท้ายเขาก็จะมีหนี้ล้นพ้นตัว

**สอนลูกให้รวย**

เราพัฒนาเกมบนเว็บไซต์สําหรับเด็กจํานวน 4 เกมด้วยกัน (เข้าไปที่ www.richkidsmartkid.com) ซึ่งจะสอนเรื่องผลกําไร หนี้สิน การบริหารจัดการ การเงิน ทรัพย์สิน และความสําคัญของการตอบแทนสังคมผ่านทางการกุศล คุณสามารถเลือกหมวดหมู่ของเกมได้ตามแต่ละช่วงวัย (ตั้งแต่อนุบาลจนถึง มัธยม) เพื่อเป็นการทบทวนแนวคิดในหนังสือเล่มนี้

เกมที่ชื่อ “Jesse's Ice Cream Stand (แผงไอศกรีมของเจซซี)” เป้าหมายคือ ช่วยทําธุรกิจของเจซซีให้มีผลกําไร ซึ่งเขาจะได้มีเวลาไปพักผ่อน ได้สักที เขาจะต้องคิดให้ได้ว่าจะขายไอศกรีมรสใดบ้าง และจะตั้งราคาเท่าไร

บทที่ 7 เล่นเกมเพื่อเรียนรู้ 77

ถ้าเทียบกับปริมาณความต้องการของตลาด เพื่อให้มีรายได้มากกว่าต้นทุน ของเขา ในอีกเกมหนึ่ง คุณจะต้องช่วยเจซซีให้ออกจากสนามแข่งหนู และไป สู่ทางด่วนให้ได้ ด้วยการสร้างทรัพย์สิน นั่นคือ การขยายธุรกิจไอศกรีมไปทั่ว เมือง ประเภทของทรัพย์สินที่ต่างกัน ก็ให้ผลที่แตกต่างกันไปตามทําเลรอบเมือง ด้วยการวิเคราะห์ “ผลตอบแทนการลงทุน (Return On Investment - ROI)” ของแต่ละสถานที่ แล้วคุณจะเริ่มเข้าใจว่า เงินจะทํางานให้คุณได้อย่างไร แม้ คุณจะไม่ได้ทํางาน

ในเกม “Reno's Debt (หนี้ของรีโน)” คุณจะต้องช่วยรีโนได้เล่นเกม “Cheese Run” ที่สวนสนุก แต่เขาต้องการเงินเพื่อมาเล่นเกม ในเกมนี้คุณจะ ได้เรียนรู้วิธีการกู้ยืมหนี้สินที่เป็นหนี้เลว (คือหนี้ที่คุณต้องหาเงินมาจ่ายคืนด้วย ตัวเอง) และวิธีการกู้ยืมหนี้ดี (หนี้ที่คุณไม่ต้องจ่ายเอง เพราะคุณเอาเงินจาก การลงทุนมาจ่ายหนี้แทน) หาทางทํางานเพื่อปลดหนี้เลว และหาวิธีการลงทุน ให้มีผลตอบแทนได้มากที่สุด

เกมที่ 3 คือ “Ima's Dream (ความฝันของไอม่า)” จะเกี่ยวกับการนํา เงินไปบริจาคเพื่อการกุศล วิธีที่ดีที่สุดในการบริหารเงินคือ การจ่ายให้กับ ตัวเองก่อน เมื่อเธอได้เงินมา เธอจะแบ่งเงินไปฝากธนาคารทั้งหมด 3 บัญชี คือบัญชีเพื่อเก็บออม บัญชีเพื่อการลงทุน และบัญชีเพื่อการกุศล เราจะมา เรียนเรื่องนี้กันในบทที่ 9

**เกมกระแสเงินสดสําหรับเด็ก**

**(CASHFLOW for Kids)**

ผู้เล่นแต่ละคนจะได้รับเงินเริ่มต้นและมีเงินเดือนจํานวนหนึ่ง คุณมี อิสระในการเลือกว่าจะทําอะไรต่อไปในเกม ให้แต่ละคนผลัดกันทอยลูกเต๋า แล้วเดินไปตามแต้มที่ทอยได้ บนกระดานจะมีช่องสีแดง หมายถึงช่องรายจ่าย ช่องสีเขียวหมายถึงช่องโอกาสทางธุรกิจ และช่องสีเหลืองหมายถึงช่องสําหรับ

78 พ่อรวยสอนวัยรุ่น

“Sunshine Card” (ช่องสําหรับโอกาสในการช่วยเหลือผู้อื่น) เมื่อคุณเดินตก ช่องสีเขียว คุณจะพบกับโอกาสทางธุรกิจ (เช่น ซื้ออาคารต่างๆ) ซึ่งโอกาส นั้นจะดีหรือไม่ดี ขึ้นอยู่กับข้อมูลที่คุณได้รับ คุณจะเลือกลองเสี่ยงในโอกาส อันนั้น หรือจะเลือกปฏิเสธมันเพื่อเก็บเงินไว้ใช้ในโอกาสอื่นก็ได้

**เกมกระแสเงินสด 101 (CASHFLOW 101)**

ใน เกมกระแสเงินสด 101 จะมีความซับซ้อนมากกว่า เกมกระแสเงินสด แต่เป้าหมายของเกมเหมือนกัน นั่นคือ สร้างรายได้จากทรัพย์สิน (รายได้ที่มา จากเงินที่ทํางานแทนตัวคุณ) ให้มากกว่ารายจ่ายของคุณ ซึ่งจะทําให้คุณออก จากสนามแข่งหนู และไล่ตามความฝันของคุณได้ โดยที่ไม่ต้องกังวลเรื่องเงิน อีกต่อไป ในเกมนี้คุณมีโอกาสไล่ตามความฝันมากมายหลายประเภท เช่น ได้ ร่วมรับประทานอาหารค่ํากับประธานาธิบดี สร้างห้องสมุดให้เด็กๆ หรือไป เที่ยวชมสิ่งมหัศจรรย์ทั้งเจ็ดของโลก เป็นต้น

เกมนี้จะเปิดโอกาสให้คุณได้ฝึกการเป็นนักลงทุนที่ดี ซึ่งจะมีทั้งหมด 4 ระดับ ได้แก่ การลงทุนในโอกาสเล็ก การลงทุนในโอกาสใหญ่ การลงทุนบน ทางด่วนทางการเงิน และเรียนรู้การลงทุนขั้นสูงใน เกมกระแสเงินสด 202 (CASHFLOW 202) ในระหว่างที่คุณสนุกกับเกม คุณจะได้เรียนรู้เกี่ยวกับ การลงทุนและการทําบัญชี ก็อย่างที่ผมบอกว่า “ความรู้ทางการเงินจะทําให้ คุณประสบความสําเร็จ”

(สําหรับในประเทศไทย เกมกระแสเงินสด 101 และ 202 จะมีเปิดให้ เล่นทุกเดือน (หรือตามกําหนดการที่บอกไว้) จัดโดยชมรมพ่อรวยสอนลูกแห่ง ประเทศไทย ซึ่งเป็นชมรมที่ขึ้นทะเบียนโดยตรงกับ โรเบิร์ต คิโยซากิ สามารถ อ่านรายละเอียดเพิ่มเติมได้ที่ www.richdadthai.com - ผู้เรียบเรียง)

บทที่ 7 เล่นเกมเพื่อเรียนรู้ 79

**? ถาม - ตอบ**

**คําถาม**

การเล่นเกมเป็นเรื่องของเด็กๆ เท่านั้นไม่ใช่หรือ

**คําตอบ**

ไม่ใช่เลย การเล่นเกมก็เหมือนการได้รับวิตามินของชีวิตจริงที่ครบถ้วน โดยมีความปลอดภัยและมีความสนุกสนาน ยกตัวอย่างเช่น เมื่อคุณ เล่น เกมกระแสเงินสด คุณจะได้พบกับสถานการณ์ทางการเงินใหม่ๆ ในทุกๆ การทอยลูกเต๋ ซึ่งจะเป็นประสบการณ์ตรงโดยไม่ต้องใช้เงิน จริง คุณจะได้สัมผัสประสบการณ์ในชีวิตจริงหลายสิบปี ด้วยการเล่น เพียงไม่กี่ชั่วโมง เกมนี้จะทําให้คุณเข้าใจอย่างรวดเร็วว่า คุณมีทาง เลือกทางการเงินหลายทาง

**คุณเป็นผู้เล่นประเภทไหน**

ผมสังเกตผู้คนนับพันที่เล่น เกมกระแสเงินสด และผมก็ได้รับกระแส ตอบรับมานับไม่ถ้วน ลองพิจารณารายละเอียดต่อไปนี้ แล้วดูว่าคุณ เป็นผู้เล่นประเภทไหน

ให้คะแนนตัวเองจาก 1 ถึง 5 คะแนนให้เข้ากับตัวคุณมากที่สุด

ถ้าคุณให้คะแนนตัวเอง 1 **คะแนน แปลว่าข้อนั้นตรงกับคุณน้อย ที่สุด ถ้าคุณให้ตัวเอง 5 คะแนน คือข้อนั้นตรงกับคุณมากที่สุด**

80 พ่อรวยสอนวัยรุ่น

**1. ออกจากสนามแข่งหนูได้อย่างรวดเร็ว**

ผู้ที่สามารถออกจากสนามแข่งหนูได้อย่างรวดเร็ว คือคนที่มักจะ เข้าใจตัวเลขและมีความคิดสร้างสรรค์ คนกลุ่มนี้จะวิเคราะห์ตัวเลือก แต่ละตัวอย่างรวดเร็ว ส่วนผู้ที่ใช้เวลานานที่สุด คือคนที่อึดอัด ไม่ ถนัดเรื่องตัวเลข และไม่เห็นประโยชน์ของการลงทุน

**1 2 3 4 5**

**2. เก็บเงินอย่างเดียว**

ผมสังเกตเห็นว่ามีคนที่ได้รับเงินมามากมาย แต่ไม่รู้จะเอาไปใช้ อย่างไร จึงเก็บออมเอาไว้เฉยๆ เขาอาจจะเป็นคนมีเงิน แต่คนอื่นๆ กําลังแซงหน้าเขาไปแล้ว นี่เป็นเรื่องที่เกิดขึ้นในชีวิตจริงด้วย มีคน มากมายที่เก็บเงินได้เยอะ แต่ใช้ไม่เป็น

**1 2 3 4 5**

**3. เชื่อว่าตัวเองดวงไม่ดี**

ผู้เล่นบางคนมักจะบ่นขณะกําลังเล่นเกมไปด้วยว่า เขาไม่เคยได้ พบโอกาสดีๆ เหมือนคนอื่น เขาไม่เคยตกช่องโอกาสที่ดีๆ บ้างเลย เขาจึงไม่ทําอะไร และนั่งดูคนอื่นเล่นต่อไป ผมรู้จักคนกลุ่มนี้ใน ชีวิตจริงด้วย คนกลุ่มนี้จะนั่งรอแต่โอกาสที่สมบูรณ์แบบ ไม่กล้าทํา อะไร ซึ่งตรงข้ามกับพวกที่ชอบเสี่ยง

**1 2 3 4 5**

**4. มักพูดว่า “ผมไม่มีเงินซื้อมันหรอก”**

บางคนได้การ์ดโอกาสทางธุรกิจที่ดี แต่ก็จะบอกว่าตัวเองว่าไม่มีเงิน พอที่จะคว้าไว้ คนกลุ่มนี้บอกผมว่า พวกเขาจะหลุดออกจากสนาม แข่งหนูได้ก็ต่อเมื่อพวกเขามีเงินมากขึ้น คนกลุ่มนี้จะนั่งเฉยๆ เหมือน

บทที่ 7 เล่นเกมเพื่อเรียนรู้ 81

กลุ่มคนในข้อที่ 3 ซึ่งในชีวิตจริง พวกเขาเจอกับโอกาสที่ดีมากๆ แต่ก็หาข้ออ้างได้เสมอว่า พวกเขาไม่พร้อม เพราะไม่มีเงิน

**1 2 3 4 5**

**5. มันอยู่แค่ปลายจมูกนี่แหละ แต่มองไม่เห็น**

ผมสังเกตเห็นว่า มีบางคนเปิดได้การ์ดโอกาสที่ดีมากๆ เขาอ่านให้คน อื่นฟังอย่างฉะฉาน แต่ก็ยังไม่รู้ตัวว่ามันเป็นโอกาสที่ดีแค่ไหน เขา มีเงินเพียงพอ อยู่ในจังหวะที่เหมาะสม และเขามีสิทธิ์ที่จะคว้าไว้ แต่เขาก็มองไม่เห็นโอกาสตรงปลายจมูกของเขา เขาไม่เข้าใจว่า โอกาสที่เขาได้รับนั้น จะทําให้แผนการออกจากสนามแข่งหนูของ เขาเป็นจริง ผมรู้จักคนกลุ่มนี้มากกว่าคนในกลุ่มอื่นๆ รวมกันเสีย อีก ผู้คนมากมายได้พบกับโอกาสที่ดีที่สุดในชีวิตอยู่ตรงหน้า แต่ กลับมองไม่เห็นมัน

**1 2 3 4 5**

มีข้อไหนที่ตรงกับคุณบ้าง ทุกหัวข้อที่ได้กล่าวมานี้ล้วนเป็นการ สํารวจในกลุ่มผู้ใหญ่ คนที่จะเข้าใจและเรียนรู้จากเกมนี้ได้อย่าง ง่ายดายมักจะเป็นเด็กๆ เพราะเขากล้าเสี่ยง ผมขอเดาล่วงหน้าว่า คุณจะอยู่ในกลุ่มคนประเภทที่ 1 เพราะคุณจะได้รับบทเรียนจาก หนังสือเล่มนี้ แต่ถ้าคุณไม่ใช่ ก็อย่าเป็นกังวล เมื่อคุณผ่านการเล่น เกมมามากพอ คุณจะพบว่าวิธีการเล่นของคุณนั้นเปลี่ยนไป

ผมสังเกตเห็นว่า คนรวยที่เล่นเกมนี้จะไม่นั่งเฉยๆ เขาจะมีส่วน ร่วมในเกมอย่างจริงจัง เขามีความคิดสร้างสรรค์ เขาวิเคราะห์ความ เสี่ยง และประเมินแผนการของเขาอย่างรอบคอบ แม้ว่าแผนการ ของเขาจะดูเสี่ยงเกินไปในสายตาของคนอื่นๆ ก็ตาม

82 พ่อรวยสอนวัยรุ่น

**เรียนรู้วิธีค้นหาและสร้างทางเลือก**

ผมหวังว่าคุณจะพอเห็นภาพบ้างแล้ว การเล่นเกมกระแสเงินสดเป็น การฝึกฝนที่ดีสําหรับชีวิตจริง มันจะทําให้คุณต้องใช้ประโยชน์จากวิธีเล่น ของคุณเพื่อเพิ่มความฉลาดทางการเงินและคิดอย่างคนรวย เมื่อคุณมีความ ฉลาดทางการเงินมากขึ้น คุณก็มีโอกาสที่จะหลีกเลี่ยงสนามแข่งหนูในชีวิตจริง ของคุณได้

ความฉลาดทางการเงินคือ ความคิดสร้างสรรค์ในการแก้ปัญหาทาง การเงินที่ผ่านเข้ามา ถ้าโอกาสไม่มาหาคุณ จะมีวิธีใดบ้างที่จะช่วยยกฐานะของ คุณได้ คุณค้นพบตัวเลือกอะไรบ้าง ถ้าโอกาสมาอยู่ตรงหน้าคุณแล้วแต่คุณมี เงินไม่พอและธนาคารไม่ให้คุณกู้เงิน จะมีวิธีใดบ้างที่จะช่วยให้คุณคว้าโอกาส นั้นไว้ได้ ถ้าสิ่งที่คุณรอคอยไม่เกิดขึ้นสักที คุณจะมีวิธีพลิกวิกฤติให้เป็นโอกาส ได้อย่างไรบ้าง ในกรณีนี้หมายถึงเงินนับล้าน

**เล่นเกมชีวิต**

ผมใช้เวลาหลายปีในการพัฒนาความฉลาดทางการเงิน เพราะผมอยาก มีส่วนร่วมในเกมที่เร็วและยิ่งใหญ่ที่สุดในโลก ผมต้องการใช้ศักยภาพสมอง ของผมอย่างเต็มที่ ผมอยากอยู่ในสถานการณ์จริง ยิ่งผมได้เจอมากเท่าไร ก็ ยิ่งรู้สึกตื่นเต้นมากขึ้นเท่านั้น ในช่วงแรกจะเหมือนกับการค่อยๆ ขึ้นของรถไฟ เหาะ ซึ่งเป็นช่วงที่กําลังจะออกจากสนามแข่งหนู (วงจรที่พ่อจนอยู่) เพื่อทะยาน สู่ทางด่วน (ซึ่งพ่อรวยอยู่ และผมก็อยากจะเป็นเหมือนพ่อรวย) หลังจากนั้นก็ จะเร็วขึ้น และง่ายขึ้นเรื่อยๆ

ผมมุ่งสู่ทางด่วนมาตลอดทั้งชีวิต ตอนที่ผมและไมค์อายุ 16 ปี เราเริ่ม แยกตัวออกจากกลุ่มเพื่อนๆ ที่โรงเรียน เพื่อไปทํางานให้กับพ่อรวยตอนเลิกเรียน และในวันหยุดเสาร์ - อาทิตย์ เรามักจะใช้เวลาหลังเลิกงานพิเศษของเรานั่ง

บทที่ 7 เล่นเกมเพื่อเรียนรู้ 83

อยู่ในห้องทํางานของพ่อรวย ซึ่งท่านจะมีนัดคุยกับนายธนาคาร ทนายความ นักบัญชี นายหน้า นักลงทุน ผู้จัดการ และพนักงานที่ทํางานให้กับท่าน

การที่ผมและไมค์นั่งอยู่ในห้องทํางานของพ่อรวย ทําให้พวกเราได้เรียนรู้ มากกว่าที่นั่งเรียนในห้องเรียนหรือมหาวิทยาลัยเสียอีก พวกเราเรียนรู้กฎกติกา แบบใหม่และหนทางใหม่ๆ ในการวัดความสําเร็จ แม้พวกเราจะไม่ได้เกรดเหมือน ในโรงเรียนหรือมหาวิทยาลัย แต่พวกเรารู้วิธีวัดความก้าวหน้าของพวกเรา

พ่อรวยบอกว่า “ตอนพวกเธอเรียนจบ นายธนาคารเขาไม่ขอดูสมุดพก หรือรายงานผลการเรียนที่พวกเธอได้รับจากโรงเรียนและมหาวิทยาลัยหรอก เขาจะขอดูแต่งบการเงินของพวกเธอเท่านั้น”

**ทัศนศึกษา**

ทัศนศึกษาเป็นวิธีการเรียนรู้ที่ดีอีกวิธีหนึ่ง ทัศนศึกษาที่ผมกล่าวถึง ไม่ได้หมายความว่าไปชมพิพิธภัณฑ์ประวัติศาสตร์แบบที่เด็กๆ ไป แต่ ก็มีสิ่งที่เหมือนกันอยู่อย่างหนึ่งคือ การไปทัศนศึกษานี้ทําให้คุณได้ออก มานอกโรงเรียน และได้เห็นมุมมองใหม่ๆ อีกด้วย ซึ่งรายละเอียดต่อ ไปนี้จะเป็นรายการเกี่ยวกับการศึกษานอกสถานที่ ที่คุณจะมีโอกาสได้ สัมผัสจากประสบการณ์จริง ทัศนศึกษาแบบนี้ไม่ต้องใช้แรงกายจน เหนื่อย และไม่ใช่ภารกิจที่ลึกลับซับซ้อนอะไร แต่จะเป็นสิ่งที่ทําให้คุณ ได้เรียนรู้จากเรื่องราวในชีวิตจริงของคุณ นี่คือตัวอย่าง

/ ลองถามพ่อแม่ดูว่า คุณจะนั่งอยู่กับพวกท่านได้หรือไม่ ในตอนที่

พวกท่านจัดการเรื่องเงิน

/ ถามพ่อแม่ดูว่า ขอดูงบการเงินของท่านได้หรือไม่ หรือขอมีส่วน

ร่วมในการจัดทําด้วยได้หรือไม่

84 พ่อรวยสอนวัยรุ่น

/ จัดทํารายการสําหรับการไปจ่ายตลาดในแต่ละสัปดาห์สําหรับครอบครัว

ของคุณ และไปจ่ายตลาดด้วยตัวเองในแต่ละสัปดาห์

/ ถ้าพ่อแม่กําลังจะซื้อรถยนต์ หรือเครื่องใช้ชิ้นใหญ่ๆ ในบ้าน เช่น ตู้เย็น หรือเครื่องซักผ้า ให้ไปกับพวกท่านด้วย และให้ท่านอธิบาย เหตุผลว่า การซื้อด้วยเงินสด หรือด้วยวิธีอื่นๆ จะมีผลต่องบประมาณรายเดือนและงบการเงินอย่างไร

/ ขอพ่อแม่ให้ช่วยพาไปที่บริษัทหลักทรัพย์ มันจะเป็นการดีมาก ถ้าพ่อแม่ของคุณได้นัดหมายนายหน้าค้าหุ้นที่เต็มใจอยากจะให้ข้อมูล คุณในเรื่องรูปแบบการลงทุนที่แตกต่างกัน และอัตราผลตอบแทน ของแต่ละประเภท ไม่แน่ว่าพ่อแม่ของคุณอาจจะเปิดบัญชีให้คุณ ด้วยก็เป็นได้ ครั้งต่อไปที่คุณไปที่ร้านแมคโดนัลด์ หรือร้านค้าอื่นๆ ลองสังเกต รอบๆ ตัวให้ดี และสังเกตบทบาทของคนในหน้าที่ต่างๆ กันว่าพวก เขามีรายได้แบบไหน เขาหาเงินได้อย่างไร เช่น ผู้ก่อตั้งธุรกิจ เจ้าของ ร้านสาขานั้น เจ้าของที่ดินบริเวณนั้น เจ้าของโรงงานที่ผลิตข้าวของ เครื่องใช้ที่คุณเห็นในร้าน พนักงานที่อยู่หลังเคาน์เตอร์ชําระเงิน และ ลูกจ้างที่เป็นแรงขับเคลื่อนร้านค้าแห่งนั้น ลองสังเกตดูว่า ใครบ้างที่ เป็นเจ้าของทรัพย์สิน (ที่ก่อให้เกิดรายได้) ใครบ้างที่ใช้เวลาทํางาน มากที่สุดในร้าน และใครที่ใช้เวลาทํางานน้อยที่สุด

/ ครั้งต่อไปถ้าคุณอยู่ที่อะพาร์ตเมนต์ ลองคํานวณดูอย่างง่ายๆ โดย

มองไปที่ช่องเก็บจดหมาย แล้วนับดูว่าอะพาร์ตเมนต์แห่งนี้มีก ห้อง และประเมินค่าเช่าของอะพาร์ตเมนต์แห่งนี้ จากนั้นลองนํา 2 จํานวนนี้มาคูณกัน แล้วคํานวณรายได้คร่าวๆ ว่าเจ้าของน่าจะได้

บทที่ 7 เล่นเกมเพื่อเรียนรู้ 85

รับรายรับรวมต่อเดือนเท่าไร จากนั้นสังเกตว่า เขาน่าจะมีรายจ่าย อะไรบ้าง เช่น ค่าจ้างพนักงานรักษาความปลอดภัย ค่าบํารุงรักษา ค่าบริหารจัดการ เงินผ่อนชําระหนี้ต่อเดือน นํารายจ่ายต่างๆ มา บวกกัน แล้วนําไปหักกับรายรับรวม เพื่อหาผลลัพธ์ว่า เขาจะได้กําไร ต่อเดือนเท่าไร ลองคิดดูว่า รายได้ในลักษณะนี้เป็นรายได้ประเภท ใด เป็นรายได้ที่ดีหรือไม่ และถ้าคุณรู้จักใครที่ทํางานอยู่ที่นั่น ลอง สอบถามดูว่า เขาเคยพบเจ้าของตึกบ่อยแค่ไหน และคุณคิดว่า เจ้าของตึกใช้เวลาของเขาอย่างไร

/ รายการ “ทัศนศึกษา” เหล่านี้ จะทําให้คุณได้เข้าใจและมีส่วนร่วม ในเรื่องการเงินของครอบครัว ซึ่งจะทําให้คุณมีความรับผิดชอบ ทางการเงินมากขึ้น

86 พ่อรวยสอนวัยรุ่น

**ภาคที่ 3**

**สร้างกระแสเงินสด**

**ของคุณ**

**บทที่ 8**

**โอกาสของวัยรุ่น**

ถึงจุดนี้คุณคงจะพูดว่า “ตอนนี้ฉันเข้าใจความหมายของคําว่า ทรัพย์สิน หนี้สิน และกระแสเงินสดแล้ว แต่ฉันเป็นเด็ก ไม่มีแหล่งเงินทุน ฉันจะหาเงินได้อย่างไรล่ะ”

**ทํางานเพื่อเรียนรู้ ไม่ใช่ทํางานเพื่อเป็น**

มีวิธีทําเงินมากมายแม้ว่าคุณจะยังเด็ก ผมมั่นใจว่าคุณมีทักษะหรือมี ความสามารถในการให้บริการที่ตอบสนองความต้องการของตลาดได้ แต่ผม ก็ไม่แปลกใจหรอกถ้าคุณจะไม่รู้สึกตื่นเต้นกับการเป็นเด็กเสิร์ฟหรือเสมียน ผม ได้เรียนรู้จากพ่อรวยว่า ให้สร้างธุรกิจดีกว่าทํางานประเภทนั้น

คุณสามารถพาสุนัขของเพื่อนบ้านไปเดินเล่น กวาดใบไม้ที่ร่วงหล่นใน ฤดูใบไม้ร่วง หรือตักหิมะที่ปกคลุมถนนในฤดูหนาว หรือทําให้มันทันสมัยมากขึ้น ด้วยการชวนเพื่อนๆ มารวมกลุ่มกัน และตั้งเป็นธุรกิจเล็กๆ ที่จะสร้างรายได้ให้ กับคุณและเพื่อน แม้ว่าคุณจะไม่ได้ทํางานในส่วนที่ต้องออกแรงก็ตาม แทนที่ คุณจะเป็นลูกจ้างก็เป็นผู้ประกอบการไปเลย เมื่อคุณอยู่ในธุรกิจ คุณคือคน กุมบังเหียน คอยกําหนดทิศทางที่คุณต้องการมุ่งไป

ถ้าคุณอยากเป็นเจ้าของธุรกิจ แต่ยังไม่พร้อมตอนนี้ คุณควรเริ่มต้น ฝึกทักษะเรื่องการขายเสียก่อน ข่าวดีก็คือ คุณสามารถเรียนรู้วิธีการขายได้

บทที่ 8 โอกาสของวัยรุ่น 89

จากหลายแหล่ง ไม่ว่าจะเป็นซูเปอร์มาร์เก็ต ห้างสรรพสินค้า หรือร้านอาหาร ทักษะที่ได้จากธุรกิจหนึ่งมักจะนําไปประยุกต์ใช้กับธุรกิจอื่นได้ ดังนั้น ถ้าคุณรองเท้าเพียงเรื่องเดียว ทํางานอยู่ที่ร้านขายรองเท้า ก็ไม่ได้หมายความว่าคุณจะได้เรียนรู้แค่เรื่องรองเท้าเพียงอย่างเดียว

**งานไหนเหมาะกับคุณ**

งานในอุดมคติของคุณเป็นงานประเภทใด ลองใช้เวลาสักพัก หยิบบันทึกพ่อรวยออกมา เขียนรายการของงานที่อยู่ในหัว คุณไว้ฝั่งหนึ่ง ส่วนอีกฝั่งหนึ่ง ให้เขียนรายการของงานที่เด็กและวัยรุ่นในละแวกบ้านของคุณสามารถทําได้ ลองดูว่าทั้งสองฝั่งมีจุด ที่เชื่อมโยงกันได้หรือไม่ ตัวอย่างเช่น ถ้าคุณอยากทําธุรกิจเกี่ยวกับเสื้อผ้า ทําไมไม่ลองไปสมัครงานในร้านขายเสื้อผ้าเพื่อเรียนรู้เกี่ยวกับธุรกิจนี้ดูก่อนล่ะ นั่นหมายความว่า จะหางานที่คุณเข้าไปทําได้โดย ดูจากเป้าหมายของคุณ

ถ้าคุณไม่สามารถเชื่อมโยงทั้งสองฝั่งเข้าหากันได้ หรือเชื่อมกันไป เชื่อมกันมาจนตาลาย ก็ให้สร้างอีกหมวดหนึ่ง พ่อรวยบอกผมให้เน้นในส่วนนี้ นั่นคือ ส่วนที่เป็นรายการโอกาสที่คุณสร้างขึ้นมาเอง มันอาจจะเป็นงานที่ต่างจากงานในละแวกบ้านของคุณ หรือก็คืองาน ที่คุณยังไม่เห็นใครทํา แต่คุณคิดว่ามันเป็นโอกาสในการเรียนรู้ใน แบบที่คุณสนใจ ถ้ายังไม่มีใครเคยทํา ก็อย่านํามาเป็นข้ออ้างในการอยู่กับที่ เริ่มออกไปหาข้อมูลได้แล้ว

แน่นอนว่าการได้ทํางานที่ร้านขายเสื้อผ้า จะเป็นสิ่งที่น่าสนใจในมุมมองของคุณ แต่ก็ไม่ใช่ทุกคนที่จะโชคดีแบบนั้นเหมือนผม จําได้ ไหมที่ผมไม่ชอบทํางานจัดของในร้านสะดวกซื้อเลย แต่ผมก็ทําต่อไปเพราะผมเชื่อว่าผมได้เรียนรู้มากมายจากพ่อรวย ย้ําอีกครั้งหนึ่งว่า

“ทํางานเพื่อเรียนรู้ ไม่ใช่ทํางานเพื่อเงิน”

90 พ่อรวยสอนวัยรุ่น

**งานคือการแลกเปลี่ยน**

เมื่อพ่อแม่บอกผมว่า ไม่มีเงินส่งผมเรียนมหาวิทยาลัย ผมบอกกับ พวกท่านว่า ผมจะหาทางส่งตัวเองเรียนให้ได้ ในตอนนั้นผมก็หาเงินเป็นแล้ว ไม่ใช่ว่าผมมีรายได้พอที่จะส่งตัวเองเรียนในตอนนั้นได้เลย แต่เป็นบทเรียนที่ เกี่ยวกับวิธีหาเงินต่างหาก

ตอนผมอายุ 9 ขวบ ผมได้เรียนรู้แนวคิดสําคัญที่จะทําให้ผมเอาตัวรอด และอยู่บนโลกนี้ได้ นั่นคือ การแลกเปลี่ยน พ่อรวยสอนว่า “เธอจะได้ทุกสิ่ง ที่เธอต้องการถ้าเธอเต็มใจยอมแลกสิ่งที่มีค่าพอๆ กับสิ่งที่เธออยากได้” นั่น หมายความว่ายิ่งผมให้มากเท่าไร ผมยิ่งได้มากขึ้นเท่านั้น ผมทํางานแบบ ฟรีๆ ตอนอายุ 9 ขวบและได้เรียนรู้มากมายเกี่ยวกับการแลกเปลี่ยน ผมแลก เปลี่ยนกับพ่อรวยด้วยการแสดงให้ท่านเห็นว่า ผมตั้งใจจะเรียนรู้เรื่องการเงิน จริงๆ เพื่อแลกกับความรู้ทางการเงินที่ท่านจะสอน

เพื่อการแลกเปลี่ยนที่เป็นธรรม คุณต้องเรียนรู้ว่างานแต่ละงานมีค่า มากน้อยแค่ไหนสําหรับคุณ คุณต้องพิจารณาที่ตัวโอกาส ไม่ใช่ดูที่เงินเดือน ถ้าคุณทํางานที่มีค่าเหมือนเงินค่าขนม แสดงว่าเป็นการแลกเปลี่ยนที่ไม่คุ้ม การ ทํางานเพื่อเงิน คือการนําเวลาของคุณไปแลกเป็นเงินกลับมา คุณจะได้รับเงิน เท่ากับจํานวนเงินที่นายจ้างคิดว่ามันคุ้มค่าสําหรับเวลาของคุณ ส่วนการทํางาน เพื่อเรียนรู้ หมายความว่า นอกจากเงินแล้ว คุณจะได้รับบางสิ่งบางอย่างที่ มีค่ามากกว่าเวลาที่คุณใช้ไปด้วย ลองคิดดูว่าแบบไหนฟังดูดีกว่ากันล่ะ

บทที่ 8 โอกาสของวัยรุ่น 91

**? ถาม - ตอบ**

**คําถาม**

ถ้าฉันอยากทํางาน แต่ที่บ้านไม่อนุญาตล่ะ

**คําตอบ**

สมมติว่าคุณอยากทํางานพิเศษหลังเลิกเรียน แต่ที่บ้านไม่อนุญาต ให้ ถามเหตุผลที่ไม่อนุญาต ถ้าพ่อแม่ไม่อนุญาตเพราะกลัวว่าคุณจะเสีย การเรียน คุณต้องประเมินและช่างน้ําหนักเอา แต่ถ้านั่นเป็นสิ่งที่คุณ อยากจะเรียนรู้จากการทํางานจริงๆ คุณก็พูดให้พวกท่านลองเก็บไป คิดดูอีกทีได้ ผู้ปกครองส่วนใหญ่มักจะสนับสนุนในสิ่งที่ลูกตั้งใจจะ เรียนรู้ หรือพิสูจน์ได้ว่าคุณตั้งใจจะสร้างธุรกิจขึ้นมาจริงๆ (แทนที่จะ ไปเป็นลูกจ้างซึ่งได้ค่าจ้างต่ํามาก) แม้แต่ผู้ปกครองที่เข้มงวดก็ยัง เปลี่ยนความคิด จริงอยู่ มันเป็นเรื่องยากที่จะเอาชนะแรงต้านใน ทัศนคติเก่าๆ ที่ว่า ให้ใช้เวลาทั้งหมดไปอ่านหนังสือ เพื่อให้ได้เกรด ดีๆ ต่อไปจะได้ทํางานดีๆ แต่ถ้าพวกท่านเห็นว่าคุณมีความตั้งใจ ความ อดทน และความพยายามจริงๆ พวกท่านจะเริ่มเข้าใจคุณ เพราะจริงๆ แล้วพวกท่านก็ต้องการจะปลูกฝังคุณสมบัติเหล่านี้ให้กับคุณอยู่แล้ว

**ระดมสมองสร้างธุรกิจ**

เด็กและวัยรุ่นส่วนมากไม่รู้ตัวว่าในโลกนี้มีงานที่พวกเขาทําได้ตั้งมากมาย ถ้าคุณยังอายุ 13 ปี หรือต่ํากว่านั้น คุณสามารถรับเลี้ยงเด็ก ขายของมือสอง ที่คุณไม่ใช้แล้ว รับพาสุนัขไปเดินเล่น แสดงละคร ร้องเพลง หรือช่วยพ่อแม่ ทํางาน อายุ 14 ปี คุณสามารถไปช่วยงานที่ออฟฟิศต่างๆ ได้แม้จะไม่ใช่ที่ ทํางานของพ่อแม่คุณ หรือทํางานที่ร้านขายของชํา ร้านสะดวกซื้อ ร้านอาหาร โรงภาพยนตร์ สนามเบสบอล สวนสนุก หรือปั้มน้ํามัน พออายุ 16 ปี คุณ

สามารถทํางานได้แทบทุกแห่ง ยกเว้นงานที่เสี่ยงเกินไป เช่น ทําวัตถุระเบิด หรือขับรถยนต์ (ในประเทศไทย เงื่อนไขการรับเยาวชนเข้าทํางานอาจแตกต่าง ออกไป โปรดศึกษารายละเอียดเพิ่มเติมก่อน – ผู้เรียบเรียง)

92 พ่อรวยสอนวัยรุ่น

ได้เวลาระดมความคิดกันแล้ว นี่คือตัวอย่างของงานที่คุณสามารถ ทําได้ซึ่งคุณจะได้เข้าไปอยู่ ในธุรกิจนั้นเพื่อเริ่มต้นและเติบโตต่อไป

• ครูสอนพิเศษ

• วิทยากรสอนใช้คอมพิวเตอร์

• รับจ้างทําเว็บไซต์

• รับจ้างอ่านหนังสือให้เพื่อนบ้านที่สูงอายุ

• เป็นพี่เลี้ยง รับเลี้ยงเด็ก

• รับจ้างแสดงมายากลในงานเลี้ยงวันเกิดของเด็กๆ

• รับจ้างล้างรถ

• รับทําธุระให้ รับส่งของ

• รับจ้างดูแลสวน รับจ้างพาสุนัขไปเดินเล่น ในช่วงที่เพื่อนบ้านไม่อยู่

• ตัดเย็บเสื้อผ้าสวยๆ ซ่อมแซม หรือตัดชุดงานเลี้ยงให้เด็กๆ

• ก่อนวันหยุดเทศกาล – รับจ้างตกแต่งต้นไม้ หรือตกแต่งสถานที่

• หลังวันหยุดเทศกาล - รับจ้างเก็บกวาดต้นไม้ หรือเก็บกวาดสถานที่

• เพนต์เสื้อ ออกแบบลายเสื้อเป็นของตัวเอง

• เป็นเลขานุการส่วนตัว (พิมพ์งาน ทําวิจัย)

• ช่วงปิดเทอมใหญ่ คุณสามารถฝึกงานได้เต็มเวลาที่ศูนย์รับเลี้ยงเด็ก หรือสโมสรสระว่ายน้ํา

• แสดงละคร จัดทําภาพยนตร์สั้น (หนังสั้น) เก็บค่าเข้าชม

นี่เป็นเพียงตัวอย่างเท่านั้น คุณมีความคิดดีๆ เพิ่มเติมบ้างหรือไม่

บทที่ 8 โอกาสของวัยรุ่น 93

**สิ่งที่คุณทําไม่ได้**

เรื่องนี้สําคัญ เพราะมีงานบางงานที่คุณทําไม่ได้ถ้าอายุต่ํากว่า 18 ปี คุณไม่สามารถขับรถยนต์ได้ คุณไม่สามารถควบคุมอุปกรณ์ไฟฟ้า และไม่ สามารถทํางานบนนั่งร้านได้เช่นกัน

ผมแนะนําให้คุณตรวจสอบกฎหมายแรงงานจากกระทรวงแรงงาน ของสหรัฐฯ ก่อน เพราะในแต่ละรัฐจะมีกฎหมายที่แตกต่างกันออกไป คุณ อาจจะได้เจอกับแหล่งข้อมูลที่น่าสนใจเกี่ยวกับงาน ค่าจ้างขั้นต่ํา กฎหมาย เกี่ยวกับการทํางานล่วงเวลา และสิทธิ์ต่างๆ ในงานนั้น ตัวอย่างเช่น กฎหมาย ที่กําหนดจํานวนชั่วโมงสูงสุดในการทํางานที่คุณจะทําได้ในแต่ละสัปดาห์

**หมายเหตุจากผู้เรียบเรียง - กฎหมายแรงงานในประเทศไทย**

กฎหมายแรงงานในประเทศไทย ห้ามเด็กอายุต่ํากว่า 15 ปี ทํางาน เป็นลูกจ้าง (แต่งานที่ยกตัวอย่างไว้ในหัวข้อ “ระดมสมองสร้างธุรกิจ” สามารถทําได้โดยไม่จํากัดอายุ)

แรงงานเด็ก คือแรงงานที่อายุตั้งแต่ 15- 18 ปีบริบูรณ์ โดยมีข้อ กําหนดต่อไปนี้

**งานที่ห้ามลูกจ้างเด็กทํา**

• งานหลอม เป่า หล่อ หรือดีดโลหะ

• งานปั้มโลหะ

• งานเกี่ยวกับความร้อน ความเย็น ความสั่นสะเทือน เสียง และแสง ที่มีระดับแตกต่างจากปกติ อันอาจเป็นอันตราย

• งานเกี่ยวกับสารเคมีที่เป็นอันตราย

• งานเกี่ยวกับจุลชีวันเป็นพิษ ซึ่งอาจเป็นเชื้อไวรัส แบคทีเรีย ราหรือเชื้อโรคต่างๆ

• งานเกี่ยวกับวัตถุมีพิษ วัตถุระเบิด หรือวัตถุไวไฟ

• งานขับหรือบังคับรถยก หรือปั้นจั่น

• งานที่ต้องทําใต้ดิน ใต้น้ํา ในถ้ํา อุโมงค์ หรือปล่องในภูเขา

94 พ่อรวยสอนวัยรุ่น

• งานใช้เลื่อยเดินด้วยพลังไฟฟ้า หรือเครื่องยนต์

• งานเกี่ยวกัมมันตภาพรังสี

• งานทําความสะอาดเครื่องจักรหรือเครื่องยนต์ ขณะที่เครื่องจักรหรือเครื่องยนต์กําลังทํางาน

• งานที่ต้องทําบนนั่งร้านที่สูงกว่าพื้นดินตั้งแต่ 10 เมตรขึ้นไป

• งานในเรือประมง (กรณีอายุต่ํากว่า 16 ปี)

**สถานที่ที่ห้ามลูกจ้างเด็กทํางาน**

• โรงฆ่าสัตว์

• สถานที่เล่นการพนัน

• สถานบริการตามกฎหมายว่าด้วยสถานบริการ

**ระยะเวลาในการทํางาน**

• ห้ามลูกจ้างเด็กทํางานระหว่างเวลา 22.00 - 06.00 น. เว้นแต่

จะได้รับอนุญาต

• นายจ้างอาจให้ลูกจ้างเด็กซึ่งเป็นนักแสดงละครโทรทัศน์ภาพยนตร์ ละคร หรือการแสดงอย่างอื่นที่คล้ายคลึงกัน ทํางานในระหว่าง เวลา 22.00 - 06.00 น. ได้ ทั้งนี้ให้นายจ้างจัดให้เด็กได้พักผ่อนตามสมควร

**เวลาพัก**

นายจ้างต้องจัดให้ลูกจ้างเด็กมีเวลาพักวันหนึ่งไม่น้อยกว่า 1 ชั่วโมง ติดต่อกัน หลังจากที่ทํางานมาแล้วไม่เกิน 4 ชั่วโมง แต่ใน 4 ชั่วโมง นั้น ให้ลูกจ้างเด็กได้มีเวลาพักอีกตามที่นายจ้างกําหนด

สามารถดูรายละเอียดเพิ่มเติมได้ที่ www.labour.go.th

บทที่ 8 โอกาสของวัยรุ่น 95

**สถานที่ “ทํางานเพื่อเรียนรู้”**

เมื่อคุณเริ่มต้นหางานที่จะทําเพื่อเรียนรู้ คุณควรเตรียมพร้อมตลอด เวลาเพื่อต้อนรับโอกาสที่จะมาหาคุณ สมมติว่าคุณอยู่ในร้านค้าแห่งหนึ่ง ซึ่ง ตอนนั้นคุณกําลังต่อแถวรอจ่ายเงิน และต้องรอคิวยาวมากๆ ก็ให้คุณติดต่อ ผู้จัดการและถามว่าต้องการพนักงานเก็บเงินเพิ่มเติมหรือไม่ นายจ้างมักจะ ชอบคนที่มีความคิดริเริ่มสร้างสรรค์อยู่ในตัว ใครจะรู้ว่าในวันข้างหน้าคุณอาจ พัฒนาตัวเองจนเป็นเจ้าของธุรกิจเสื้อผ้าของคุณเองก็ได้ คนที่สร้างธุรกิจขึ้น เองนั้น ส่วนมากจะเริ่มต้นจากการเรียนรู้ตั้งแต่รากฐานของงานนั้น ต่อไปนี้ คือตัวอย่างของสถานที่ทํางานที่น่าสนใจ

• ถามพ่อแม่ ญาติ เพื่อน เพื่อนบ้าน หรือพ่อแม่ของเพื่อน ว่าพอ จะมีงานอะไรให้คุณทําได้บ้างหรือไม่ ถามทุกคนที่คุณรู้จัก

• ดูที่กระดานข่าว (บอร์ด) ในโรงเรียน มหาวิทยาลัย ซูเปอร์มาร์เก็ตใกล้บ้าน หรือหอสมุด ถ้าอุปสรรคของคุณคือสถานที่ทํางานมีระยะทางที่ไกลจนเกินไป ให้มองหาสถานที่ที่คุณเดินไปทํางานได้หรือเดินทางได้สะดวก

• ไปเดินห้างที่คุณชอบ และสอบถามว่ามีตําแหน่งงานที่ว่างอยู่หรือไม่

• สอบถามที่หอการค้าจังหวัดว่ามีงานให้ทําหรือไม่

• มองหางานที่ศาสนสถาน ชมรมต่างๆ รวมถึงชมรมของวัยรุ่น

• ไปงานที่เกี่ยวกับการทํางานและแรงงาน

• หาประกาศรับสมัครงานในอินเทอร์เน็ต

• อ่านหน้าโฆษณาในหนังสือพิมพ์

• ไปลงทะเบียนที่กรมการจัดหางาน

96 พ่อรวยสอนวัยรุ่น

การหางานก็น่าตื่นเต้นไม่น้อย แต่คุณควรระมัดระวังด้วย คุณไม่ควร ทํางานคนเดียว หรือทํางานดึกจนเกินไป ควรรายงานผลการค้นหางานของ คุณให้พ่อแม่รับรู้ทุกขั้นตอน และที่สําคัญโปรดจําไว้ว่า อย่าไปยุ่งกับงานผิด กฎหมาย หรือการหาเงินด้วยวิธีที่ไม่ถูกต้อง แต่ให้มองหาโอกาสในการทํางาน ที่คุณจะได้เรียนรู้ และงานที่เป็นทักษะติดตัวคุณเพื่อธุรกิจของคุณในอนาคต

**เกร็ดเล็กเกร็ดน้อยเกี่ยวกับรายได้ของคุณ**

คุณจะได้เรียนรู้ทักษะต่างๆ และมีรายได้จากการทํางาน อย่าลืมว่าคุณ จะต้องทําความรู้จักกับสิ่งสําคัญอีกสิ่งหนึ่งที่จะทําให้เงินของคุณลดลง นั่นคือ ภาษี นั่นเอง ซึ่งผู้ที่มีเงินได้ (รายได้) จะต้องเสียภาษี ถึงแม้ว่าคุณจะเป็นเด็ก ก็ตาม

(เนื่องจากกฎหมายภาษีของสหรัฐฯ และประเทศไทยอาจมีความแตก ต่างกัน ดังนั้น โปรดศึกษารายละเอียดเพิ่มเติมเกี่ยวกับกฎหมายภาษีของ ประเทศไทย - ผู้เรียบเรียง)

นอกจากภาษีแล้ว ในทุกเดือนคุณจะต้องเสียเงินของคุณบางส่วนให้ กับประกันสังคม ประกันสุขภาพ และสวัสดิการสังคมต่างๆ ดังนั้น เงินที่มา ถึงมือคุณจริงๆ จะไม่เท่ากับรายได้ที่ประกาศไว้แน่นอน

เห็นหรือยังว่า ทําไมเราควรให้ความสําคัญกับการเรียนรู้มากกว่าการ ทํางานเพื่อเงิน คุณจะลําบากมากถ้าพึ่งพาแต่สลิปเงินเดือนเพียงอย่างเดียว แต่อย่างน้อย การมีเงินเดือนก็ช่วยให้คุณมีสภาพคล่องได้ในระดับหนึ่ง

บทที่ 8 โอกาสของวัยรุ่น 97

มองหาผู้เชี่ยวชาญ เป็นหาที่ปรึกษาของคุณ

ตอนผมเป็นเด็ก พ่อรวยเป็นที่ปรึกษาให้ผม วิธีที่ดีที่สุดในการทํางาน คือ การหาที่ปรึกษาของคุณเอง ซึ่งก็คือบุคคลที่ประสบความสําเร็จในสาย งานที่คุณต้องการจะก้าวไป คุณควรตามหาที่ปรึกษาของคุณให้พบ แล้ว เรียนรู้จากเขาด้วยการขอไปฝึกงานกับเขา ไปช่วยงานเขาอย่างสม่ําเสมอ

ที่ปรึกษาจะเหมือนโค้ชส่วนตัวซึ่งจะให้คําปรึกษาทุกเรื่องกับคุณ ถ้า คุณต้องการสร้างธุรกิจขึ้นมา เขาจะช่วยประคับประคองคุณ สอนคุณ ให้ ทําทุกอย่างด้วยตัวเองเป็น และสอนให้คุณประเมินได้ว่าธุรกิจประเภท ใดที่เหมาะกับคุณ

เขาอาจช่วยคุณประเมินค่าจ้างพนักงานตําแหน่งต่างๆ และยิ่งไปกว่า นั้นคือ เขาจะเป็นแบบอย่าง และเป็นแรงบันดาลใจให้คุณค้นพบตัวตน ในแบบฉบับของคุณเอง ที่ปรึกษาคือคนที่ห่วงใยคุณจริงๆ เขาจะพูดจุดดี และจุดด้อยของคุณแบบตรงไปตรงมา แล้วจับตาดูคุณหัดเดิน

ที่ปรึกษาอาจเป็นญาติสนิทมิตรสหาย หรือครู/อาจารย์ผู้ที่แนะนําหนังสือ ดีๆ ให้กับคุณ หรือแม้แต่นายจ้างที่คุณทํางานให้ ก็อาจเป็นที่ปรึกษาให้คุณ ได้ด้วย เพราะเขาเห็นศักยภาพของคุณ เห็นแววความสําเร็จในตัวคุณ

ไม่มีใครบอกว่าความสําเร็จจะได้มาง่ายๆ การมีที่ปรึกษาจะเป็นทาง หนึ่งที่จะช่วยให้ประสบความสําเร็จได้ง่ายขึ้น ซึ่งไม่ใช่เรื่องที่น่าอายเลย ที่จริงแล้วบุคคลผู้มีชื่อเสียงจํานวนมากล้วนมีที่ปรึกษาทั้งนั้น ถ้าขาดที่ ปรึกษา พวกเขาอาจก้าวไปไม่ถึงจุดที่พวกเขาเป็นอยู่ก็เป็นได้

ต่อจากนี้ไป ลองสอบถามบุคคลที่อาวุโสกว่าที่คุณรู้จักว่าเขามีหรือ เคยมีที่ปรึกษาหรือไม่ สอบถามครู เพื่อนของพี่คุณ ญาติคุณ และพ่อแม่ ของคุณ พวกเขาเหล่านี้มักจะมีเรื่องราวดีๆ เกี่ยวกับใครบางคนที่เป็นแรง บันดาลใจให้กับพวกเขา จนทําให้พวกเขาก้าวมาถึงจุดนี้ได้

ถามถึงความเป็นมาของพวกเขาว่า พบบุคคลดังกล่าว และกลายมา เป็นที่ปรึกษาของพวกเขาได้อย่างไร และนําเรื่องราวที่คุณสามารถใช้ได้ นํามาประยุกต์ใช้กับชีวิตของคุณ

98 พ่อรวยสอนวัยรุ่น

**บทที่ 9**

**บริหารทรัพย์สินของคุณ**

**กลยุทธ์กระปุกออมสิน**

ไม่ว่าคุณจะกําลังมองหางานพิเศษทํา มีงานทําแล้ว หรือกําลังคิดหา วิธีอยู่ก็ตาม เมื่อคุณมีรายได้ คุณต้องมีสถานที่ที่จะใช้เก็บเงินของคุณ ถ้าจะ ซุกเงินไว้ใต้ที่นอน หรือฝังไว้ในไหเหมือนในการ์ตูนหรือละคร ก็คงจะไม่ใช่วิธี ที่เหมาะนัก ว่าแต่คุณจํากระปุกออมสินที่ตอนเด็กๆ ใช้ออมเงินกันได้หรือไม่ นี่เป็นความคิดที่ดี เพราะจะทําให้คุณเห็นเงินของคุณงอกเงย เศษเหรียญที่ ละเล็กทีละน้อยก็สามารถงอกเงยได้รวดเร็ว จากนั้นทุบกระปุกไปซื้อของที่ อยากได้

คุณอาจจะคิดว่าการออมเงินใส่กระปุกออมสินเป็นเรื่องของเด็ก แต่ ตอนนี้คุณมีความคิดเป็นผู้ใหญ่มากขึ้นแล้ว สิ่งที่ผมเรียนรู้จากพ่อรวยก็คือ ไม่มี ใครแก่เกินไปที่จะมีกระปุกออมสิน และไม่ใช่แค่กระปุกเดียว ท่านแนะนําให้มี กระปุกออมสินทั้งหมด 3 กระปุก โดยมีหน้าที่แตกต่างกัน

**กระปุกออมสินใบที่ 1 = การกุศล**

คนรวยคือบุคคลที่มั่งมีและสามารถแบ่งปันให้กับผู้อื่นได้ เป็นเวลาหลาย ปีที่ผมสังเกตเห็นคนรวยจํานวนมากมักจะบริจาคเงินเพื่อการกุศลเสมอ ถ้า คุณต้องการจะเป็นคนรวยที่แท้จริง คุณต้องรู้จักการให้พอๆ กับการรับ การกุศล จะช่วยให้โลกนี้น่าอยู่มากขึ้น มันเป็นความรู้สึกอิ่มเอิบใจที่ได้ช่วยเหลือคนอื่น

บทที่ 9 บริหารทรัพย์สินของคุณ 99

ถ้าคุณซื้อของให้ตัวเอง คุณจะรู้สึกดีแบบหนึ่ง แต่ถ้าคุณบริจาคเงินให้เพื่อ ช่วยเหลือผู้อื่น คุณจะรู้สึกดีกว่ามาก ลองดูสิ แล้วคุณจะเข้าใจถึงพลังที่แท้ จริงของเงิน

มีหนทางมากมายสําหรับการกุศล ไม่ว่าจะเป็นการมองหามูลนิธิที่คุณ เชื่อถือ องค์กรต่างๆ ที่ก่อตั้งขึ้นเพื่อช่วยเหลือสังคม สถาบันศาสนา หรือ ชมรมต่างๆ ในหน้าหนังสือพิมพ์

ลองดูในอินเทอร์เน็ตก็ได้ ดาราหรือคนดังที่คุณชื่นชอบอาจมีมูลนิธิ เป็นของตัวเอง การร่วมบริจาคเข้ามูลนิธิของพวกเขาก็ทําให้รู้สึกใกล้ชิดกับ บุคคลที่คุณชื่นชอบมากขึ้น มูลนิธิของบุคคลเหล่านี้มีความน่าเชื่อถือ อย่าง น้อยคุณก็สามารถวางใจได้ในระดับหนึ่งว่าเขาทําประโยชน์เพื่อสังคมจริงๆ

ทุกครั้งที่คุณจะบริจาค บอกพ่อแม่ทุกครั้งด้วยว่า คุณตั้งใจจะทําอะไร เพราะอาจมีมูลนิธิบางแห่ง (แม้เป็นของคนดัง) ที่ทุจริตเก็บเงินไว้ใช้เอง แทนที่ จะเอาไปช่วยเหลือสังคมจริงๆ พ่อแม่คุณสามารถช่วยวิเคราะห์และประเมิน ความน่าเชื่อถือเหล่านี้ได้อีกแรง

เมื่อคุณจะบริจาค ควรสั่งจ่ายด้วยเช็คหรือธนาณัติ เพราะจะปลอดภัย กว่าการแนบเงินสดไปทางไปรษณีย์ และเป็นหลักฐานการบริจาคที่ดี การบริจาค เพื่อการกุศลสามารถนําไปลดหย่อนภาษีได้ นั่นหมายความว่า ยิ่งคุณบริจาค มากเท่าไร คุณก็ใช้สิทธิ์ลดหย่อนภาษีได้มากขึ้นเท่านั้น

(ปัจจุบันการทําธุรกรรมต่างๆ สะดวกยิ่งขึ้น คุณสามารถโอนเงินผ่าน ตู้เอทีเอ็ม หรือแม้แต่โอนเงินผ่านอินเทอร์เน็ตก็สามารถทําได้ หากคุณยัง ไม่มีบัญชีธนาคารเป็นของตัวเอง คุณสามารถฝากให้ผู้ปกครองช่วยโอนได้ เช่นกัน – ผู้เรียบเรียง)

**กระปุกออมสินใบที่ 2 = เงินออม**

กระปุกออมสินใบที่ 2 ของผมใช้เก็บเงินออม พ่อรวยคิดว่าการมีเงิน เก็บไว้ใช้จ่ายให้พอสําหรับ 1 เดือนเป็นเรื่องสําคัญ แต่ก็เป็นเรื่องยากสําหรับ

100 พ่อรวยสอนวัยรุ่น

สังคมปัจจุบันนี้ แก่นของแนวคิดนี้ก็คือ เราต้องมีเงินสํารองไว้ใช้ยามฉุกเฉิน กระปุกใบนี้แสดงถึงความมั่นคงทางการเงินของคุณ แต่ก็ไม่ได้สําคัญถึง ขนาดที่ว่า จะต้องเก็บเงินที่เหลือในแต่ละเดือนเข้ากระปุกใบนี้ทั้งหมด

เหตุผลคือ ธนาคารจะมีดอกเบี้ยเงินฝากให้กับคุณทุกเดือน ตามอัตรา ที่ธนาคารกําหนด เป็นการจูงใจให้คุณนําเงินไปฝาก เพื่อที่ว่าธนาคารจะได้นํา เงินของคุณไปใช้แทน มันน่าตื่นเต้นมากที่เงินของคุณจะเพิ่มขึ้นเรื่อยๆ ทุก เดือนราวกับมีเวทมนตร์ แต่ความจริงคือ อัตราดอกเบี้ยเงินฝากนั้นต่ําติดดิน ผลตอบแทนที่เห็นผลที่สุดไม่ใช่ดอกเบี้ยเงินฝาก แต่เป็นการนําเงินไปลงทุน ในทรัพย์สินต่างหาก

**มุ่งหน้าสู่ธนาคาร**

หาเวลาไปธนาคารที่ใกล้โรงเรียนหรือใกล้บ้านคุณลักวันหนึ่ง (อย่า ลืมบอกที่บ้านด้วยว่าคุณไปไหน หรือไม่ก็ให้ท่านช่วยพาไปด้วยเลยก็ดี)

ให้คุณติดต่อฝ่ายบริการลูกค้า เขาจะอธิบายให้คุณฟังว่า ธนาคารมี บัญชีประเภทใดบ้าง และให้รายละเอียดเรื่องอัตราดอกเบี้ยของบัญชี แต่ละประเภท บอกเขาในสิ่งที่คุณต้องการ คุณต้องการบัญชีที่สําหรับ พักเงินของคุณไว้เป็นปี หรือคุณต้องการบัญชีที่มีสภาพคล่องสูง จะ ถอนเมื่อไรก็ได้ที่ต้องการ ไม่ว่าคุณต้องการแบบไหน ธนาคารก็จะมี บัญชีที่ตอบสนองความต้องการของคุณได้ทุกรูปแบบ

นอกจากนี้ คุณยังสามารถขอแผ่นพับกลับบ้าน เพื่อศึกษาราย ละเอียดของแต่ละบัญชีเพิ่มเติมได้ ให้คุณพิจารณาว่า บัญชีประเภท ใดต้องมีเงินคงเหลืออยู่ในบัญชีขั้นต่ําเพื่อรักษาบัญชี บัญชีประเภทใด ให้ดอกเบี้ยสูงที่สุด บัญชีประเภทใดที่เปิดให้คุณสามารถใช้เช็คได้และ ถอนเงินได้ตามต้องการ

บทที่ 9 บริหารทรัพย์สินของคุณ 101

**กระปุกออมสินใบที่ 3 = เงินลงทุน**

กระปุกออมสินใบที่ 3 ของผมใช้เก็บเงินที่จะนําไปลงทุน กระปุกใบนี้ แสดงถึงความเสี่ยงและการเรียนรู้ และเป็นเครื่องหมายของการลงทุน ในทรัพย์สินที่ก่อให้เกิดรายได้ ตอนอายุ 9 ขวบผมใช้เงินในกระปุกใบนี้ ลงทุนในธุรกิจห้องสมุดหนังสือการ์ตูน และหลังจากนั้นก็มีเหรียญเงินหายาฯ ตราสารทางการเงิน และอสังหาริมทรัพย์ พ่อรวยสอนผมให้ใส่ใจกับกระปุก ใบนี้มากๆ ผู้คนจํานวนมากคิดว่ากระปุกใบที่ 2 คือกระปุกที่ต้องให้ความ สําคัญมากที่สุด แต่ในเมื่อการลงทุนจะให้ผลตอบแทนมากกว่าดอกเบี้ย เงินฝากออมทรัพย์ ก็แปลว่าพ่อรวยรู้ว่ากระปุกใบสุดท้ายนี่แหละที่ควรให้ ความสําคัญมากที่สุด เพื่อสร้างความมั่งคั่ง

**? ถาม - ตอบ**

**คําถาม**

กระปุกออมสินเป็นเรื่องของเด็กๆ ไม่ใช่หรือ

**คําตอบ**

ผมยอมรับว่าแนวคิดกระปุกออมสินทั้ง 3 ใบนั้น ฟังดูเหมือนเรื่องของ เด็ก แต่นี้เป็นสิ่งที่ซับซ้อนมาก ตอนนี้ผมก็ยังมีกระปุกทั้ง 3 ใบอยู่ มัน เป็นเครื่องเตือนใจให้กับผม การออมเงินลงในกระปุกออมสินเปรียบ เทียบให้เห็นได้ว่า ถ้าคุณมีวินัยในการออมและการลงทุน เงินของคุณ จะงอกเงย

การมีเงินจะทําให้คุณมีโอกาสทําสิ่งดีๆ มากขึ้น ความฉลาดทาง การเงินจะทําให้คุณเลือกได้ว่า คุณจะทํางานนี้หรือไม่ทํา คุณจะซื้อ อะไรก็ได้โดยไม่ต้องกังวลเรื่องราคา หรือบริจาคให้กับการกุศลที่คุณ มองว่าสําคัญ หากมีเงินแต่ปราศจากความฉลาดทางการเงิน ก็จะ ทําให้เงินหายไปอย่างรวดเร็ว

102 พ่อรวยสอนวัยรุ่น

**ทําเงินให้งอกเงย**

ตอนคุณเป็นเด็ก เชื่อว่าคุณคงเคยเห็นภาพเด็กๆ ที่กําลังรดน้ําต้นไม้ที่ เป็น “ต้นเงิน” มาบ้าง ผมคิดว่านี่เป็นวิธีที่ง่ายที่สุดในการสอนเด็กๆ ให้ดูแล เงินของเขา แต่การ “ดูแลเงินของคุณ” จะหมายความว่าให้ทําอย่างไรกันแน่

หลังจากเรียนรู้เรื่องกระปุกออมสินทั้ง 3 ใบแล้ว คุณอาจจะคิดว่า มัน ก็แค่เป็นการเอาเงินไปแบ่งเก็บไว้นิ่งๆ แล้วมันจะไปสนุกอะไร ข่าวดีก็คือว่า การออมเงินใส่กระปุกนี้เป็นเพียงขั้นตอนหนึ่งของกระบวนการ ซึ่งในขั้นตอน ต่อไปอาจจะดูแตกต่างไปโดยสิ้นเชิง นั่นคือการควบคุมเงินของคุณให้ทํางาน อยู่เสมอ ซึ่งเป็นขั้นตอนที่ดีที่สุด ความสนุกจะเริ่มต้นขึ้นเมื่อคุณมีเงินจํานวน หนึ่งในกระปุกทั้งหมดแล้ว

**? ถาม - ตอบ**

**คําถาม**

ถ้าคุณมีเงิน 1 ล้านเหรียญ คุณจะทําอย่างไร

**คําตอบ**

หลายปีก่อนมีรายการโทรทัศน์ชื่อว่า “The Milionaire” ทุกตอนจะ เริ่มต้นด้วยการพบกับชายแปลกหน้าคนหนึ่งที่นําเงิน 1 ล้านเหรียญ มามอบให้ ซึ่งแสดงให้เห็นถึงปฏิกิริยาของผู้คนที่มีต่อเงินจํานวนนั้น คนที่โลภมากยอมให้อารมณ์เป็นตัวตัดสินวิธีใช้จ่าย คนผู้นั้นก็จะหมด เงินไปในเวลาอันรวดเร็ว

ส่วนคนที่รู้ถึงพลังของเงิน คนผู้นั้นก็จะบริจาคเงินโดยปราศจาก ความเห็นแก่ตัว หรือบริหารเงินได้อย่างดี โดยแบ่งเงินไว้ใน “กระปุก ออมสิน” ของเขา

ถ้าวันนี้คุณเป็นเศรษฐีเงินล้าน คุณจะนําเงิน 1 ล้านเหรียญ ไปมอบให้ กับใคร คุณคิดว่าเขาจะมีปฏิกิริยาโต้ตอบอย่างไร คุณคิดว่าพวกเขาจะ จัดการกับเงินจํานวนนั้นอย่างไร แล้วถ้าเป็นคุณ คุณจะบริหารอย่างไร คุณจะแบ่งไว้ในกระปุกออมสินแต่ละใบในอัตราส่วนเท่าไรบ้าง

บทที่ 9 บริหารทรัพย์สินของคุณ 103

**ผลตอบแทนการลงทุน**

**(Return On Investment : ROI)**

พ่อรวยมักจะกล่าวว่า “ผู้ออมคือผู้แพ้” ท่านไม่ได้บอกว่าการออมเงิน เป็นสิ่งที่ไม่ดี แต่ท่านสื่อว่าการออมเงินมีข้อจํากัดมากมาย

ตัวอย่างเช่น สมมติว่าผมต้องการจะซื้ออะพาร์ตเมนต์ไว้เพื่อปล่อย เช่า ผมซื้อมันในราคา 100,000 เหรียญ โดยใช้เงิน 10,000 เหรียญเป็น เงินดาวน์ ส่วนเงินอีก 90,000 เหรียญ ผมไปธนาคารทําเรื่องขอจดจํานอง อะพาร์ตเมนต์แห่งนี้ เพื่อขอยืมเงินจํานวนดังกล่าวจากธนาคารมาจ่ายในส่วน ที่เหลือ ซึ่งผมจะต้องจ่ายหนี้ 90,000 เหรียญบวกดอกเบี้ย โดยจ่ายคืนให้ ทีละเล็กทีละน้อยในรูปของเงินผ่อนชําระหนี้จดจํานอง

ใช้เวลาแค่ปีเดียว รายได้ที่ผมได้จากการเก็บค่าเช่า หักลบกับเงินผ่อนชําระ ค่างวด ภาษี ค่าบํารุงรักษา และค่าใช้จ่ายอื่นๆ เพื่อบริหารจัดการอะพาร์ตเมนต์ แห่งนี้ ก็ยังเหลือมาให้ผมถึง 10,000 เหรียญซึ่งก็เท่ากับเงินที่ผมใช้ดาวน์ ผม ก็จะนําเงิน 10,000 เหรียญนี้ไปลงทุนที่อื่นต่อ ไม่ว่าจะเป็นอสังหาริมทรัพย์ ธุรกิจ หรือตราสารทางการเงิน เงินที่ผมลงทุนไปนั้นได้กลับคืนมาอย่าง รวดเร็ว นั่นหมายความว่าผลตอบแทนการลงทุน (BOI) เท่ากับ 100 เปอร์เซ็นต์ ที่สําคัญคือ ผมยังคงเป็นเจ้าของอะพาร์ตเมนต์แห่งนั้นอยู่ แต่ไม่มีเงินของ ผมจมอยู่ในนั้นแล้ว หมายความว่า ต่อจากนี้ไปผมจะได้รับผลตอบแทนการ ลงทุนแบบอนันต์ (ไม่จํากัด) นี่ถ้าผมฝากเงิน 10,000 เหรียญเอาไว้ในธนาคาร มันก็คงมีอยู่แค่นั้น นอนอยู่นิ่งๆ ไม่ไปไหน

(สูตรในการคํานวณผลตอบแทนการลงทุนคือ นํากําไรที่ได้ต่อปี หาร ด้วยเงินลงทุนของคุณ จากนั้นคูณด้วย 100 เพื่อเทียบเป็นเปอร์เซ็นต์ แล้ว คุณจะรู้ว่าในแต่ละปีคุณจะได้เงินคืนเท่าไร ตัวอย่างเช่น ถ้าผลตอบแทนการ ลงทุนเท่ากับ 50 เปอร์เซ็นต์ หมายความว่าผ่านไป 1 ปี คุณจะได้เงินลงทุน ของคุณคืนครึ่งหนึ่ง สรุปก็คือ ระยะเวลาที่เงินลงทุนของคุณจะคืนทุนทั้งหมด คือ 2 ปี สามารถดูเพิ่มเติมได้ในบท คําศัพท์ที่ควรรู้ - ผู้เรียบเรียง)

104 พ่อรวยสอนวัยรุ่น

**จ่ายให้ตัวเองก่อน**

กลับมาที่กระปุกออมสินทั้ง 3 ใบ ผมนําเงินในกระปุกออมสินใบที่ 2 ไปใช้ซื้ออะพาร์ตเมนต์ดังกล่าว เมื่อผมได้เงินลงทุนผมคืน ผมจะนําเงิน นั้นมาใส่คืนในกระปุกใบที่ 2 ทันที เพราะเป็นกระปุกที่เป็นเจ้าของเงิน ดังกล่าว นี่คือแนวคิดในการจ่ายให้ตัวเองก่อน ซึ่งมาจากหนังสือชื่อ The Richest Man in Babylon เขียนโดย จอร์จ คลาสัน (ฉบับภาษาไทยชื่อว่า “เศรษฐีชี้ทางรวย” จัดพิมพ์และจัดจําหน่ายโดย บริษัท ซีเอ็ดยูเคชั่น จํากัด (มหาชน))

ลองพิจารณางบการเงินต่อไปนี้

งบรายรับ - รายจ่าย

รายรับ

เงินเดือน

อาชีพ

รายจ่าย

งบดุล

ทรัพย์สิน | หนี้สิน

นี่คือหน้าตางบการเงินของผู้หญิงคนหนึ่งซึ่งจ่ายให้ตัวเองก่อน ทุกเดือน เธอจะนําเงินไปลงทุนในช่องทรัพย์สินของเธอก่อน ก่อนที่จะนําไปผ่อนชําระเงิน

บทที่ 9 บริหารทรัพย์สินของคุณ 105

จดจํานองและค่าเล่าเรียน แม้ว่าเธอจะขาดสภาพคล่องทางการเงิน แต่เธอก็ จ่ายให้ตัวเองก่อนทุกครั้ง เธอจะไม่ทุบกระปุกเพื่อนําเงินออมออกมาใช้แม้ว่า เงินขาดมีอนานๆ ครั้งก็ตาม แนวคิดเรื่องการจ่ายให้ตัวเองก่อน แสดงให้เห็น ถึงความแตกต่างและผลลัพธ์อย่างชัดเจน

ในบทต่อไป ผมจะพูดถึงเรื่องหนี้สิน หนี้นั้นมีทั้งดีและไม่ดี ถึงแม้ ว่าคําว่า “หนี้ดี” จะฟังดูขัดหูก็ตาม

**คุณรวยแล้วหรือยัง**

ในบทที่ 1 ผมได้บอกให้คุณหากระดาษมาทําเป็นที่คั่นหนังสือ เพื่อ เป็นตัววัดความก้าวหน้าทางการเงินของคุณ ตอนนี้เป็นอย่างไรบ้าง ข้อความในกระดาษแผ่นนั้นเขียนว่า “ชาตินี้ฉันก็ไม่รวย” “ฉันจะต้อง รวย” หรือเขียนว่า “ฉันรวยแล้ว”

ใช้เวลาสักครู่หนึ่งในการจดบันทึกลงในบันทึกพ่อรวย เกี่ยวกับ ความคิดเห็นของคุณต่อสิ่งที่เปลี่ยนไป คุณเริ่มใช้เงินน้อยลงหรือไม่ หรืออย่างน้อยที่สุด คุณมีสติในการใช้จ่ายมากขึ้น เมื่อคุณเปลี่ยน ความคิด เปลี่ยนทัศนคติเกี่ยวกับเงิน คุณเริ่มรู้สึกว่าคุณมีความมั่นใจ มากขึ้นหรือไม่ว่าคุณจะได้รับอิสรภาพทางการเงินอย่างแน่นอน

106 พ่อรวยสอนวัยรุ่น

**บทที่ 10**

**บริหารหนี้สินของคุณ**

**หนี้ดีและหนี้เลว**

คุณอาจจะกําลังสงสัยว่า ทําไมการบริหารหนี้จึงเป็นสิ่งสําคัญต่อ หนทางของความร่ํารวยมากกว่าการปลดหนี้ ผมเคยคิดว่าคนรวยไม่รู้จัก คําว่าหนี้ ผมเคยคิดว่าคําว่า “รวย” กับคําว่า “หนี้” จะไปด้วยกันไม่ได้

พ่อจนทํางานหนักตลอดชีวิตเพื่อหาทางปลดหนี้ แต่พ่อรวยกลับ ทํางานหนักตลอดชีวิตเพื่อหาทางเป็นหนี้ พ่อรวยบอกว่า “ถ้าเธออยากรวย เธอต้องรู้ความแตกต่างระหว่างหนี้ดีกับหนี้เลว”

**พื้นฐานการใช้บัตรเครดิต**

เมื่อคุณได้รับเงินเป็นของขวัญวันเกิด คุณจะทําอะไรเป็นอย่างแรก รีบ ไปห้างแล้วจับจ่ายใช้สอยเลยใช่ไหม มันเหมือนกับว่า ผมสั่งห้ามไม่ให้คุณนึก ภาพ “ช้าง” ผมเชื่อว่าตอนนี้ภาพช้างกําลังปรากฏขึ้นในหัวคุณแล้ว ผมรู้ว่า การห้ามไม่ให้ใช้เงินจะทําให้เกิดปฏิกิริยาแบบเดียวกับการห้ามนึกภาพช้าง นั่นคือ ยิ่งห้ามเหมือนยิ่งยุ

ถ้าคุณไม่สามารถห้ามใจไม่ให้ซื้อสินค้าฟุ่มเฟือย และไม่สามารถบริหาร เงินในกระเป๋าของคุณได้ละก็ บัตรเครดิตจะทําให้ปัญหานี้ยิ่งบานปลายขึ้นไป

บทที่ 10 บริหารหนี้สินของคุณ 107

108 พ่อรวยสอนวัยรุ่น

อีก เมื่อคุณใช้จ่ายด้วยเงินสด คุณจะเห็นเงินเป็นรูปธรรม ตอนชําระเงินคุณจะต้องนําเงินในกระเป๋าสตางค์ออกมานับ จ่ายเงิน และรับเงินทอน แต่ถ้าใช้ บัตรเครดิต สิ่งที่คุณหยิบออกจากกระเป๋าสตางค์มีเพียงอย่างเดียวคือ บัตร ใบหนึ่ง แค่นําบัตรไปรูดและเซ็นชื่อก็เสร็จแล้ว กระบวนการมันช่างง่ายกว่ากันมาก โดยที่คุณแทบจะไม่รู้เลยว่าคุณมีหนี้เพิ่มขึ้น ซึ่งเป็นเรื่องที่อันตรายมาก

**วงจรอุบาทว์**

การมีบัตรเครดิตอาจสร้างปัญหาให้คุณได้ นี่คือสิ่งที่จะเกิดขึ้น คุณได้รับบัตรเครดิตที่ถูกส่งมาทางไปรษณีย์ พร้อมข้อความโฆษณาว่า “มีอัตราดอกเบี้ยต่ํา ด้วยบัตรมหัศจรรย์เล็กๆ ใบนี้ คุณสามารถซื้อทุกสิ่งทุกอย่างได้เท่าที่คุณต้องการ แม้ว่าคุณจะไม่มีเงินก็ตาม” การใช้บัตรเครดิตก็เหมือนการสั่งจ่ายด้วยเช็คเปล่าๆ ใบหนึ่ง โดยมีใบแจ้งยอดตามมาทีหลัง น่าแปลกที่การซื้อของคุณไปปรากฏในใบแจ้งยอดอย่างรวดเร็ว ในใบแจ้งยอดจะมีบันทึกรายการของคุณทั้งหมด ตั้งแต่วันที่ เวลา รายละเอียด จํานวนเงิน และอื่นๆและนี่แหละจะเป็นจุดเริ่มต้นสู่วงจรอุบาทว์

ในใบแจ้งยอดจะแจ้งวันที่ต้องชําระเงินและยอดรวม นอกจากนี้ยังระบุยอดชําระขั้นต่ํามาให้ด้วย คุณอาจจะคิดว่ายอดขั้นต่ํา 10 เหรียญเป็นจํานวนเงินที่ไม่มากเลย ชําระแค่ขั้นต่ําดีกว่า เพราะชําระทีละน้อยแล้วเดี๋ยวพอจ่ายขั้นต่ําไปเรื่อยๆ ก็คงจะครบเงินต้นพอดี

ถ้าคุณชําระหนี้บัตรเครดิตด้วยการจ่ายขั้นต่ํา มีโอกาสสูงมากที่สิ่งที่คุณซื้อมาจะเสีย หรือตกยุคไปก่อนที่คุณจะชําระได้หมด การจ่ายขั้นต่ําหมายความว่า คุณจะถูกคิดดอกเบี้ยในอัตราที่สูงมากด้วย ธนาคารจะคิดดอกเบี้ยจากยอดรวม ซึ่งจะทําให้ยอดรวมนั้นเพิ่มขึ้นในทุกเดือนด้วย แม้ว่าคุณจะไม่ได้ซื้ออะไรเพิ่มเลย นี่เป็นสิ่งที่เลวร้ายกว่าการซื้อหนี้สินอื่นๆ เสียอีก มันเหมือนคุณทิ้งเงินลงในส้วมแล้วกดชักโครงดูดมันลงไป

สมมติว่าคุณซื้อโทรทัศน์จอยักษ์ในราคา 2,000 เหรียญ และคุณผ่อน ชําระหนี้ด้วยบัตรเครดิต โดยการจ่ายขั้นต่ําทุกเดือน ถ้าบัตรเครดิตของคุณ คิดอัตราดอกเบี้ยที่ 18 เปอร์เซ็นต์ ก็จะต้องใช้เวลาถึง 30 ปีจึงจะชําระค่าใช้ จ่ายของโทรทัศน์เครื่องนี้ได้จนหมด

รีบจัดการใบแจ้งยอดบัตรเครดิตของคุณ ก่อนที่มันจะจัดการคุณ ยิ่ง คุณอายุมากขึ้น ก็จะยิ่งแก้ยากขึ้น ควรจะฝึกวินัยการใช้จ่ายตั้งแต่ตอนนี้ ครั้ง ต่อไปเมื่อเพื่อนชวนคุณไปเที่ยวห้าง แทนที่จะอวดรวยซื้อสินค้าฟุ่มเฟือยชิ้น นั้นที่จะตกยุคในอีกไม่กี่เดือน ให้ใช้วิธีเดินดูของไปเรื่อยๆ เพียงอย่างเดียว เท่านั้น และถ้าคุณมีการซื้อสินค้าด้วยบัตรเครดิต ให้คุณชําระเต็มจํานวนทุก ครั้ง อย่าจ่ายขั้นต่ํา

บัตรเครดิตสามารถทําให้คุณฝันร้ายได้ แต่ก็ไม่เสมอไป ที่จริงแล้วยัง มีวิธีใช้บัตรเครดิตอย่างชาญฉลาด นั่นคือ การชําระเต็มจํานวนภายในกําหนด ซึ่งจะทําให้คุณมีเครดิตที่ดีต่อธนาคาร ธนาคารจะเชื่อถือคุณ เพราะคุณชําระ หนี้ตรงตามเวลาทุกครั้ง คุณจะได้รับประโยชน์อีกมากมายในอนาคตเมื่อคุณ ต้องการจะซื้อทรัพย์สินชิ้นใหญ่ที่ก่อให้เกิดรายได้ที่ไม่ได้มาจากการทํางาน (เขน อสังหาริมทรัพย์ที่ก่อให้เกิดรายได้) บัตรเครดิตยังสามารถทําให้คุณ ทําบัญชีได้ง่ายขึ้นด้วย หากคุณลืมจดบันทึกค่าใช้จ่ายบ่อยๆ

**ทุกบาททุกสตางค์มีค่า**

เงินทุกบาททุกสตางค์ที่คุณหาได้นั้นมีอิทธิพลต่ออนาคตของคุณ คุณ จะาลายเป็นคนจนหรือคนรวยสามารถพิจารณาได้จากพฤติกรรมของคุณ ถ้า ใช้จ่ายโดยไม่คิด ก็แน่นอนว่าจะกลายเป็นคนจน ถ้าซื้อหนี้สินอยู่บ่อยๆ ก็จะ เป็นได้แค่คนชั้นกลาง แต่ถ้าเรียนรู้วิธีสร้างทรัพย์สินก็จะมีความมั่งคั่งตาม เป้าหมายที่คุณต้องการ คุณเท่านั้นที่จะเป็นผู้ตัดสินใจในทุกบาททุกสตางค์ ที่เข้ามาหาคุณ และทุกบาทที่ใช้จ่ายออกไป นี่เป็นความรับผิดชอบอันยิ่งใหญ่ และความรู้สึกอันแรงกล้าของคุณ อนาคตของคุณอยู่ในมือคุณแล้ว

*บทที่ 10 บริหารหนี้สินของคุณ 109*

**บทสรุป**

**เริ่มต้นออกเดินทาง**

**สู่อิสรภาพทางการเงิน**

ไมค์เพื่อนสนิทของผมรับช่วงต่อจากพ่อของเขา ที่สําคัญ ไมค์ยังทําได้ ดีกว่าพ่อของเขาด้วย และไมค์กําลังปั้นลูกของเขาเพื่อให้มารับช่วงต่อจาก เขา เหมือนที่พ่อของเขาปั้นพวกเรา เพราะไมค์ยึดมั่นในการทํางานเพื่อเรียน รู้ (ไม่ใช่เพื่อเงิน) มาตั้งแต่อายุ 9 ขวบ เขาจึงมีความฉลาดทางการเงิน เขา เป็นคนประเภทที่สามารถสร้างโอกาสเพื่อผลิตเงินให้กับตัวเองได้ เขานําสิ่งที่ โลกมอบให้มาทําให้มันดีขึ้น

ผมเกษียณตอนอายุ 47 ปี ซึ่งในตอนนั้น คิมภรรยาของผมอายุ 37 ปี คําว่า “เกษียณ” ไม่ได้แปลว่าหยุดทํางาน แต่หมายความว่า เรามีสิทธิ์ เลือก ที่จะทํางานที่เราอยากทําได้ โดยที่ความมั่งคั่งของเรายังเติบโตอย่างต่อเนื่อง ทรัพย์สินของพวกเรางอกเงยด้วยตัวมันเองราวกับปลูกต้นเงินเอาไว้ พวก เรารดน้ําและดูแลมันมาหลายปี จนตอนนี้มันไม่ต้องการการประคบประหงม จากพวกเราแล้ว ต้นเงินต้นนี้ได้หยั่งรากลึกมากแล้ว บัดนี้ต้นไม้ต้นนี้ก็ได้ มอบร่มเงาแห่งความสุขให้กับพวกเรา

ตอนผมเป็นเด็ก ผมมักไม่เข้าใจในสิ่งที่พ่อรวยสอนว่ามันเหมือนกับ คําสอนของอาจารย์ที่ยิ่งใหญ่ คําสอนของท่านยังตราตรึง และยังคงสอนผม อยู่จนทุกวันนี้

*บทสรุป: เริ่มต้นออกเดินทางสู่อิสรภาพทางการเงิน 111*

**เลือกให้ดี**

ผมฝากคําแนะนําสุดท้ายนี้ให้กับคุณ จงเลือกคบเพื่อนและที่ปรึกษา ให้ดี โปรดระวังคําแนะนําจากคนอื่น หากคุณต้องการจะไปที่ใด วิธีที่ดีที่สุด คือ เลือกคนที่ได้ไปถึงจุดนั้นมาแล้ว

ตัวอย่างเช่น ถ้าคุณต้องการไปปีนเขาเอฟเวอเรสต์ในปีหน้า แน่นอน ว่าคุณจะไม่ไปขอคําปรึกษาจากคนที่ยังไม่เคยปืน แต่อย่างไรก็ดี ถ้าเป็นเรื่อง การปีนเขาการเงิน คนส่วนใหญ่มักปรึกษาบุคคลที่จมปลักอยู่ด้านล่าง

พ่อรวยบอกให้ผมมีโค้ชหรือที่ปรึกษาอยู่ข้างตัวตลอด ท่านบอกอยู่เสมอ ว่า “มืออาชีพทุกคนมีโค้ช แต่มือสมัครเล่นไม่มี”

ยกตัวอย่าง ผมเล่นกอล์ฟและเรียนกอล์ฟ แต่ผมไม่มีโค้ชดูแลเต็มเวลา นี่คงเป็นเหตุผลที่ผมต้องจ่ายเงินให้กับการเล่นกอล์ฟ แทนที่จะได้เงินจากการ เล่น แต่ถ้าเป็นเกมธุรกิจและเกมการลงทุน ผมมีโค้ช และไม่ได้มีแค่คนเดียว ด้วย เหตุผลที่ผมมีโค้ช ก็เพราะว่าผมได้เงินจากการเล่นเกมเหล่านี้ (คําว่า “ได้เงินจากการเล่น” โรเบิร์ตหมายถึง ถ้าเขาเล่นกอล์ฟและจ้างโค้ชมาสอน เต็มเวลา เขาจะกลายเป็นนักกอล์ฟมืออาชีพ และได้เงินจากการแข่งและจาก ผู้สนับสนุน และเขาก็มีโค้ชในการทําธุรกิจ เพราะเขาต้องการจะประสบความ สําเร็จ - ผู้เรียบเรียง)

ดังนั้น โปรดเลือกที่ปรึกษาของคุณให้ดี นี่เป็นหนึ่งในที่สิ่งสําคัญที่สุดที่ คุณสามารถทําได้ และอีกสิ่งหนึ่งที่คุณทําได้ก็คือ การเลือกคบเพื่อนที่ดี

*112 พ่อรวยสอนวัยรุ่น*

**อนาคตของคุณ**

**ถูกกําหนดโดยคนที่คุณใช้เวลาอยู่ด้วยมากที่สุด**

นําบันทึกพ่อรวยออกมา แล้วเขียนรายชื่อคน 6 คนที่คุณใช้เวลาอยู่ ด้วยมากที่สุด เกณฑ์การพิจารณาคือ รายชื่อคนที่ใช้เวลาอยู่ด้วยมาก ที่สุด โดยไม่คํานึงถึงความสัมพันธ์ จะเป็นใครก็ได้ (กรุณาหยุดอยู่แค่ นี้จนกว่าจะเขียนครบทั้ง 6 ชื่อ)

ผมทําแบบเดียวกันนี้ในงานสัมมนางานหนึ่ง สมัยที่ผมอายุประมาณ 15 ปี ผมเขียนทั้ง 6 ชื่อ จากนั้นวิทยากรได้บอกให้เรามองไปที่รายชื่อ เหล่านั้น “บุคคลเหล่านี้คืออนาคตของคุณ คุณกําลังจ้องมองอนาคต ของคุณอยู่”

6 คนนี้ไม่จําเป็นต้องเป็นเพื่อนคุณ อาจเป็นครู คนในครอบครัว หรือคนที่โบสถ์ก็ได้

รายชื่อที่ผมเขียน ได้ทําให้ผมได้เห็นถึงอะไรบางอย่าง ผมเห็นตัวตน ในอนาคตของผม ซึ่งมีทั้งส่วนที่ชอบและไม่ชอบ

วิทยากรให้เราเดินไปรอบห้องสัมมนาเพื่อถกกับคนอื่น ยิ่งผมพูด คุยและรับฟังคนอื่นมากเท่าไร ผมยิ่งรู้ตัวเองมากขึ้นเท่านั้นว่าจะต้องมี การเปลี่ยนแปลงอะไรบางอย่างแล้ว

ในความเป็นจริง รายชื่อนี้ไม่ได้มีผลต่อคนในรายชื่อที่เราใช้เวลา อยู่ด้วยเลย แต่จะส่งผลโดยตรงต่อปัจจุบันและอนาคตของคุณ

*บทสรุป : เริ่มต้นออกเดินทางสู่อิสรภาพทางการเงิน 113*

หลังจากที่ผมได้ทําแบบฝึกหัดนี้ 15 ปี รายชื่อของคนที่ผมใช้เวลาอยู่ด้วยนั้นก็เปลี่ยนแปลงไปจากเดิมทั้งหมด ยกเว้นอยู่เพียงคนเดียวคน 5 คนตอนแรกก็ยังคงเป็นเพื่อนที่ดีต่อกันอยู่ แต่เราไม่ค่อยได้เจอกันแล้วพวกเขา เป็นคนดีและมีความสุขกับชีวิตของพวกเขา การเปลี่ยนแปลงรายชื่อนั้นไม่เกี่ยวกับพวกเขา แต่เป็นเรื่องของผมเอง ผมต้องการเปลี่ยนอนาคต และเพื่อจะให้มันสําเร็จลุล่วงไปได้ด้วยดีผมต้องเปลี่ยนความคิดของผม และเปลี่ยนคนที่ผมใช้เวลาอยู่ด้วย จงเลือกที่จะใช้เวลาอยู่กับคนที่เข้าใจ ชื่นชมในวิสัยทัศน์และเป้าหมายของคุณ และถ้าจะให้ดียิ่งขึ้นควรเลือกคนที่ร่วมแบ่งปันวิสัยทัศน์และเป้าหมายกับคุณ

**บทเรียนจากพ่อทั้งสองคน**

พ่อทั้งสองคนเป็นคนเอื้อเฟื้อเผื่อแผ่ ทั้งสองคนเริ่มจากการเป็นผู้ให้คนอื่นก่อน การสอนหนังสือเป็นรูปแบบหนึ่งของการให้ ยิ่งให้มากเท่าไร ก็ยิ่ง ได้รับมากเท่านั้น ในอีกมุมหนึ่ง ผมกลายเป็นส่วนผสมที่ลงตัวจากแบบอย่างทั้งสองคน ส่วนหนึ่งของผมเป็นนายทุนที่รักในเกมการเงิน และสร้างมันขึ้นมา อีกส่วนหนึ่งผมเป็นครูผู้มีความรับผิดชอบต่อสังคมที่เป็นห่วงเรื่องซ่องว่างระหว่างคนรวยกับคนจนที่นับวันจะยิ่งขยายใหญ่ขึ้น

**รากฐานที่เเข็งแกร่ง**

ผมและไมค์ได้รับการวางรากฐานที่แข็งแกร่งเพื่อความรู้ พวกเราเรียน

รู้ว่าสมองเป็นทรัพย์สินที่ยอดเยี่ยมที่สุด ถ้ามันถูกฝึกให้มองหาโอกาส ก็จะสามารถสร้างความมั่งคั่งได้อย่างรวดเร็ว พวกเราเรียนรู้เรื่องนี้ตั้งแต่ยังเด็ก

114 พ่อรวยสอนวัยรุ่น

ตอนนี้พวกเราโตเป็นผู้ใหญ่แล้ว พวกเราก็ยังคงสร้างรากฐานที่แข็งแกร่ง ของพวกเราต่อไป หลักคําสอนของพ่อรวยยังคงใช้ได้เสมอ นี่คือเหตุผลที่ผม หวังว่าหนังสือเล่มนี้จะช่วยให้คุณมีรากฐานที่แข็งแกร่งได้เช่นเดียวกัน ผมหวัง ว่าผมจะเป็นครูที่ดีสําหรับคุณ เหมือนอย่างที่พ่อรวยเป็นครูที่ดีให้กับผม

ผมหวังว่าด้วยความรู้ทางการเงินที่มากขึ้น คุณจะสามารถเลือกในสิ่ง ที่คุณต้องการในชีวิตได้ ไม่ว่าจะเป็น การเป็นเจ้าของอสังหาริมทรัพย์ เป็น ผู้พิทักษ์ป่า เป็นเจ้าของธุรกิจ หรือจะเป็นอะไรก็แล้วแต่ ถ้าคุณมีความรู้ทาง การเงินในการจัดการตัวเองได้ คุณจะช่วยเหลือผู้อื่นได้เช่นกัน ไม่ว่าจะเป็น การบริจาคเงินผ่านการกุศล หรือการเติมเต็มความต้องการของคนในครอบครัว และเพื่อนๆ ได้ โดยไม่ต้องกังวลเรื่องเงินอีกต่อไป ซึ่งจะทําให้คุณมีชีวิต ที่สมบูรณ์แบบ

ขอบคุณที่อ่านหนังสือเล่มนี้

โรเบิร์ต คิโยซากิ

*บทสรุป : เริ่มต้นออกเดินทางสู่อิสรภาพทางการเงิน 115*

**คําศัพท์ที่ควรรู้**

**Asset (ทรัพย์สิน)**

สิ่งที่ก่อให้เกิดรายได้ โดยคุณใช้แรงทํางานน้อยที่สุด (มีแล้วรวยขึ้น) **Balance Sheet (งบดุล)**

แสดงรายการทรัพย์สินและหนี้สิน และแสดงภาพรวมทางการเงินของคุณในช่วงเวลาหนึ่ง

**Business (ธุรกิจ)**

ระบบการทํางานที่เกี่ยวกับการซื้อขายสินค้า และ/หรือบริการ ด้วย

จุดประสงค์เพื่อผลกําไร

**Capital (ทุน)**

เงินสด หรือสิ่งที่มีมูลค่าตามที่ตกลงกัน เช่น ที่ดินที่ใช้ทําธุรกิจ

**Cash Flow (กระแสเงินสด)**

เงินที่ไหลเข้า (รายรับ) และเงินที่ไหลออก (รายจ่าย) กระแสเงินสดจะแสดงทิศทางการไหลของเงินที่สัมพันธ์กับทรัพย์สินและหนี้สิน

**Down Payment (เงินดาวน์)**

เงินส่วนหนึ่งที่นักลงทุนใช้เพื่อซื้อการลงทุน เงินส่วนที่เหลือมาจากช่องทางอื่น (เช่น กู้เงิน)

**Income Statement (งบรายรับ - รายจ่าย)**

เรียกอีกอย่างว่า งบกําไร-ขาดทุน เป็นงบที่แสดงให้เห็นภาพรายรับ และรายจ่ายของคุณในช่วงเวลาหนึ่ง

*คําศัพท์ที่ควรรู้ 117*

**Liability (หนี้สิน)**

สิ่งที่ก่อให้เกิดรายจ่าย (มีแล้วจนลง)

**Mortgage (จํานอง)**

ถ้าคุณต้องการกู้เงินเพื่อซื้ออสังหาริมทรัพย์ คุณสามารถใช้อสังหาริมทรัพย์ ชิ้นนั้นเป็นหลักประกันกับธนาคารเพื่อขอกู้เงินได้ การจํานองเป็นเอกสารค้ําประกันการกู้ยืม

**Passive Income (รายได้จากทรัพย์สิน)**

รายได้ที่เกิดจากการลงทุนในทรัพย์สินมีหลายรูปแบบ เช่น ดอกเบี้ย

เงินปันผล และค่าเช่า โดยคุณใช้แรงทํางานน้อยที่สุด

**ROI (ผลตอบแทนการลงทุน)**

*ย่อมาจาก “Return On Investment” คือเงินที่ได้กลับคืนมาจากการลงทุน คิดเป็นรายปี และเทียบเป็นเปอร์เซ็นต์ของเงินลงทุน*

*ตัวอย่าง อะพาร์ตเมนต์แห่งหนึ่งราคา 500,000 เหรียญ คุณจ่ายเงินดาวน์ เพียง 100,000 เหรียญ (ที่เหลือใช้วิธีการกู้ โดยใช้การจดจํานองตัวมันเอง เพื่อเป็นหลักทรัพย์ค้ําประกัน) ในแต่ละเดือนคุณจะได้กําไร 2,000 เหรียญ*

ROI หรือผลตอบแทนการลงทุนของคุณคือ 2,000 x 12 (เดือน) ซึ่งจะ เป็น 24,000 เหรียญต่อปี นําไปหารด้วยเงินลงทุนคือ 100,000 จะได้ เท่ากับ 24 เปอร์เซ็นต์

ROI = (รายรับ - รายจ่าย) X 12 / เงินลงทุน

ROI ของอะพาร์ตเมนต์ = 2,000 x 12 / 100,000 = 0.24

118 พ่อรวยสอนวัยรุ่น

**เกี่ยวกับผู้แต่ง**

*ผู้ประกอบการด้านการศึกษา ผู้คิดค้น เกมกระแสเงินสด ผู้ก่อตั้งบริษัทที่ ให้ความรู้ทางการเงิน (Rich Dad Company) และผู้แต่งหนังสือ พ่อรวยสอน ลูก (Rich Dad Poor Dad), พ่อรวยสอนลูก สร้างความได้เปรียบทางการเงิน (Unfair Advantage) และ พ่อรวยเล่าเรื่อง เกมการเงินของคนรวย (Rich Dad's Conspiracy of the Rich) ซึ่งติดอันดับหนังสือขายดีของ New York Times*

โรเบิร์ต คิโยซากิ ทุกคนรู้จักเขาในนามของผู้เขียนหนังสือ พ่อรวย สอนลูก หนังสือที่ให้ความรู้เรื่องการเงินส่วนบุคคลที่ติดอันดับ 1 ตลอดกาล และท้าทายคนหลายสิบล้านคนให้เปลี่ยนความคิดเกี่ยวกับเงิน โรเบิร์ตเป็น แขกรับเชิญในรายการชื่อดังอย่าง Larry King Live, Oprah, The Doctors, Fox & Friends และ ABC News Now รวมไปถึงช่อง CNN, Fox News, Al Jazeera และ BBC

ด้วยมุมมองเรื่องการเงินและการลงทุนที่ขัดแย้งกับแนวคิดเดิมๆ ใน สังคม ทําให้โรเบิร์ตได้รับคําชื่นชมว่าเป็นคนที่กล้าหาญและตรงไปตรงมา คํากล่าวของเขาที่ว่า “บ้านของคุณไม่ใช่ทรัพย์สิน” ได้ก่อให้เกิดเสียงวิพากษ์ วิจารณ์เป็นอย่างมาก ก่อนที่คํากล่าวนี้จะได้รับการพิสูจน์ในช่วงวิกฤติโลกปัจจุบันนี้

ในปี 2006 โรเบิร์ตได้ร่วมกับ โดนัลด์ ทรัมป์ เขียนหนังสือชื่อ ชวน คุณให้รวย (Why We Want You To Be Rich) ซึ่งติดอันดับหนังสือขายดี อันดับ 1 ของ New York Times จากนั้นในปี 2011 โรเบิร์ตกับโดนัลด์ก็ได้ ร่วมกันเขียนหนังสืออีกเล่มหนึ่งชื่อ Midas Touch

*เกี่ยวกับผู้แต่ง 119*

หนังสือในชุดพ่อรวยสอนลูกของโรเบิร์ต ได้มีการจัดพิมพ์และ จัดจําหน่ายไปทั่วโลกกว่า 30 ล้านเล่ม และหนังสือ พ่อรวยเล่าเรื่อง เกมการ เงินของคนรวย (Rich Dad's Conspiracy of the Rich) ได้บุกเบิกการทํา หนังสือแบบออนไลน์ ซึ่งมีการโต้ตอบกับผู้อ่านนับล้านใน 167 ประเทศ ซึ่งมี ความเคลื่อนไหวและปรากฏอยู่ในเว็บไซต์ conspiracyoftherich.com

*120 พ่อรวยสอนวัยรุ่น*